
Notă asupra ediţiei 


An vrut de mult timp să scriu o carte despre 'Taina Sfintei Spovedanii. 
Din experienţa mea de duhovnic şi cea de teolog simţeam nevoia să spun unele 
lucruri care prea adesea scăpau tuturor cărților scrise pe această temă, foarte 
multe de altfel. Simţeam că problema nu este pusă cum se cuvine în adâncul 
ei. Au trecut anii şi prinderea mea în alte griji mult mai puţin importante au 
făcut ca gândul acesta să nu prindă trup. 

Rânduiala lui Dumnezeu a fost însă alta. De curând mi-a pus în mână 
o carte rară despre spovedanie, scrisă mult mai bine decât aş fi putut să o fac 
eu. Este vorba despre o carte scrisă în limba greacă de un autor necunoscut. 
Cartea a circulat foarte mult în lumea ortodoxă. În anul 1929 era tipărită 
pentru a șasea oară în limba română, la Tipografia Cărţilor Bisericeşti, cu 
binecuvântarea Sfântului Sinod al Bisericii Ortodoxe Române şi sub suprave- 
gherea unui grup de trei episcopi. De atunci nu am cunoştinţă să fi mai fost 
retipărită, Ara îngrijit textul şi am îndrepat traducerea, acolo unde era cazul, 
împrospătând limba, atât cât să fe inteligibilă, dar păstrând aroma limbii 
române vechi, bisericeşti. 

“Toate cărţile de până acum, aproape fără excepţie, într-o măsură mai 
mare sau mai mică, circumscriu implicaţiile păcatului la om şi la lumea 
înconjurătoare. Această înţelegere nu este una teologică, ci este mai curând 
una psihologică. Nu este de mirare că de foarte multe ori, preoţii duhovnici se 
confundă cu psihologii, tot mai răspândiţi şi mai căutaţi pentru rezolvarea 
problemelor sufleteşti ale contemporanilor noştri, 

În realitate, păcatul omului se răsfrânge în primul rând asupra relaţiei 
acestuia cu Dumnezeu. Păcatul este o ofensă, o defăimare, o nespusă supărare 
pe care omul o aduce lui Dumnezeu, Celui care cu iubirea Lui nemărginită l-a 
adus la existenţă, îl ține în viaţă şi-l dăruieşte fără discriminare cu darurile Sale 
cele bogate. Păcatul loveşte întâi de toate relaţia noastră cu Dumnezeu, dacă ea 
există?! lar dacă aceasta nu există şi ne numim credincioşi sau creştini, atunci 
ne amăgim pe noi înşine. A fi creştin înseamnă a răspunde chemării lui 
Dumnezeu, a înţelege că Dumnezeu există şi pentru tine, a înţelege și a simţi tot 
ceea ce face Dumnezeu pentru tine şi a te comporta în consecință. 

Este cartea despre spovedanie care părăseşte teologia scolastică, cea 
care închidea cercul preocupărilor şi înţelegerii numai la cele omeneşti şi la 
cele lumești. Este cartea care recuperează din perspectiva Tainei Mărturisiri 
toologia vie a Bisericii Răsăritene, a Sfinţilor Părinţi, a energiilor necreate, 
teologie care aşează în centrul discursului ei relaţia personală, vie și dătătoare 
de viaţă a credinciosului cu Dumnezeu, acum şi aici, 


Pe. Prof. Univ. Dr. Constantin COMAN 
Pomenirea Sfinţilor 
Apostoli Irodion, Agav și Ruf 


Precuvântare 


Pe cât este de mare dregătoria duhovnicilor, pe atât este 
de mare trebuinţa şi pe atât de mare osteneala pentru ca să 
poată fi lucrată cu folos şi cu roadă. Duhovnicii, cu adevărat. 
pe rând, unul după altul, au primit de la Sfinţii şi purtătorii aa 
Duh Apostoli puterea de a lega şi a dezlega păcatele oamenilor, 
după hotărârea Domnului: „Cărora veţi ierta păcatele, se vor 
ierta lor şi cărora le veţi ține, vor fi ţinute" (loan 20, 23). Acest 
lucru este numai al lui Dumnezeu; dar este necesar să se 
ostenească şi aceştia, ca să cunoască care păcate se cuvine să 
lege sau să dezlege, precum a zis Petru, verhovnicul 
Apostolilor către Clement, Papă al Romei: „vei lega ceea ce se 


cuvine să fie legat şi vei dezlega ceea ce se cuvine să fie 
dezlegat.” 


Făcându-se mijlocitori între Dumnezeu şi oameni, duhov- 
nicii împacă pe oameni cu Dumnezeu. Este însă trebuinţă ca ei 
să cunoască foarte bine felul şi ştiinţa acestei împăcări, 
precum a zis fericitul Pavel: „Pentru că Dumnezeu era Cel ce 
întru Hristos împacă lumea, ... punând întru noi cuvântul 
împăcării” (2 Cor. 5, 19). Ei sunt doctorii şi primitorii de 
oaspeţi pe care i-a rânduit Domnul, după pilda Evangheliei, la 
sălaşul cel de oaspeţi al Bisericii, ca să poarte grijă de cei 
bolnavi, adică de păcătoşii aceia care sunt răniţi de tâlharii cei 
nevăzuţi, adică de diavoli. De aceea este mare trebuinţă ca ei 
să Ciindiacă ce răni se cuvine să fie arse, care să fie tăiate şi la 
care să pună pansament. Apoi să cunoască la care oameni să 


folosească vin şi asprime, şi la care să întrebuinţeze untdelemn 
şi blândeţe. 


Duhovnicilor, cu adevărat, li s-a dat să fie judecători, să 
judece poporul lui Dumnezeu, cel numit cu numele lui Hristos. 


PRECUVÂNTARE /j 


Însă li s-a dat lor şi să cerceteze cu multă atenţie, ca să afle ade- 
vărul şi dreptatea, care sunt ascunse în acest fel de judecăţi, ca 
nu cumva să se întâmple şi să facă judecată nedreaptă, părti- 
nitoare, sau din neştiinţă, sau pentru altă oarecare patimă, ci 
ca să se împlinească la dânşii ceea ce a zis dumnezeiescul 
Pavel: „... cel duhovnicesc toate le judecă, iar el nu este judecat 
de nimeni” (1 Cor. 2, 15). Acestora li s-a dat să fie asemenea 
vânătorilor, precum potrivit îi numeşte Proorocul Ieremia: „Şi 
după aceea voi trimite vânătorii şi îi vor vâna pe ei... din 
găurile stâncilor” (15, 16). Li s-a dat să fie asemenea preoţilor 
Legii vechi, care curăţau pe cei leproşi: „Mergând arătaţi-vă pe 
voi preoţilor” (Luca 17, 14). Li s-a mai dat ca să ştie şi multe 
meşteşuguri şi să facă mari osteneli, ca să poată vâna de prin 
pădurile şi de prin codrii păcatului, pe ticăloşii păcătoşi; şi să 
aibă multă luare aminte, ca să poată cunoaşte care lepră, adică 
care păcat este de moarte şi care este vrednic de iertare, care 
este în parte şi care este cuprinzător, care este la suprafaţă şi 
care este înrădăcinat în adânc. 


Şi ca să spun pe scurt, duhovnicii au fost rânduiţi să fie 
păstori ai oilor celor cuvântătoare ale lui Hristos. Este însă 
nevoie ca să verse multe sudori, urcându-se până pe culmile 
munţilor, pogorându-se prin văi, alergând şi căutând încoace şi 
încolo, ca să afle oaia cea rătăcită — pe păcătos, zic — care este 
vânat de fiara-diavolul, şi, aflându-o, să o ridice pe umerii lor 
şi să o aducă mântuită, ca pe un dar de mult preţ, la Cel dintâi 
dintre păstori, Hristos, după cum se zice: „Toţi cei dimprejurul 
lui vor aduce daruri” (Psalm 75). 


Pentru aceasta, ca să se facă oarecum mai uşoare gre- 
utăţile pe care le întâmpină duhovnicii în dregătoria lor, s-a 
adunat cu multă silinţă această învăţătură de la mulţi sfinţi 
Dascăli, adăugându-se şi Canoanele Sfântului Ioan Postitorul, 
şi altele care de nevoie s-au aşezat aici, ca după acestea să 
„canonisească duhovnicii pe cei ce se mărturisesc. 

Primiţi dar cu dragoste, o cinstiţi duhovnici, această carte, 
primiţi-o şi sfinţiile voastre, preoţilor, primiţi-o cu dragoste, de 
asemenea şi voi, toţi creştinii. Nu vă uitaţi la titlul său: 
Învăţătură către Duhovnic, căci folosul ei nu este numai pentru 
duhovnic, ci şi pentru tot creştinul care se îngrijeşte de folosul 
sufletului său. Nu vă scumpiţi de a avea fiecare dintre voi 
această carte mult trebuincioasă. Luaţi-o şi, citind-o cu luare 
aminte, veţi înţelege cât folos poate să găsească creştinul în ea; 
pentru că fiecare va învăţa, pe lângă celelalte, şi cum să-şi facă 
spovedirea păcatelor sale. Căci, într-adevăr, taina aceasta, din 
cele şapte ale Bisericii, este considerată de cei mai mulţi mai 
puţin importantă. De aceea nici nu ştiu şi nici nu voiesc să se 
mărturisească bine, nesocotind faptul că fără o mărturisire făcută 
cum se cuvine — îndrăznesc să spun — nu vor avea mântuire. 


Mă adresez însă cu deosebire sfinţiilor voastre, duhov- 
nicilor, şi vă spun vai vouă dacă, după obiceiul cel rău înrădă- 
cinat prin locurile noastre, după ce veţi cumpăra această carte, 
din lenevire, o veţi arunca pe raftul bibliotecii şi va sta acolo, 
prăfuită, fără a o citi adesea ca să vă învăţaţi cele ce sunt 
cuprinse în ea, ca să ştiţi să povăţuiţi pe păcătoşii ce vin de vi 
se mărturisesc. De se va întâmpla aşa, mai de folos vă este să 
lepădaţi sarcina duhovniciei şi să vă ruşinaţi numindu-vă astfel, 
după cum s-ar ruşina cineva numindu-se croitor, sau orice alt 
meseriaş, fără să ştie canoanele meşteşugului său. 


De aceea, cu dragoste din inimă vă rog, părinţi 
duhovnici, cucernici preoţi şi creştini de pretutindeni, luaţi 
această cărti-cică şi, pentru dragostea lui Dumnezeu, citiţi-o 
adeseori cu luare aminte şi fiţi încredinţaţi, că toţi veţi culege 
mare folos dintr-însa, şi de le veţi pune şi în lucrare, veţi fi şi 
fericiţi, după cum se zice: „Fericiţi cei ce aud cuvântul lui 
Dumnezeu şi-l împlinesc pe el.” 


PARTEA ÎNTÂI 


ÎNVĂȚĂTURĂ SCURTĂ ŞI 
LUCRĂTOARE CĂTRE DUHOVNIC 


DE LA MULȚI PĂRINȚI ADUNATĂ 


CAPITOLUL 1 


Ce se cuvine să fi dobândit cineva înainte de a fi 
făcut duhovnic; şi, întâi, despre fapta cea bună 
a duhovnicului 


Întâi, o, părinte, care vrei să devii duhovnic, se cuvine 
să ai fapte bune şi o sfinţenie mai aleasă şi mai deosebită decât 
a celorlalţi oameni, chiar şi decât a preoţilor cu care împreună 
vieţuieşti şi dintre care vrei să fii ales. Să ai patimile tale 
vindecate şi biruite. Să fii mai presus în tote şi mai deosebit 
decât toţi ceilalţi şi, ca unul ce vei să te faci duhovnic, se 
cuvine să petreci o viaţă duhovnicească, povăjuit fiind numai 
de cugetul Sfântului Duh, dacă voieşti să ai numele de duhov- 
nic adevărat şi unit cu lucrul. 


Pentru aceasta, Marele Vasilie hotărăşte în acest chip 
ce este duhovnicul, zicând: „Duhovnic se numeşte cel ce nu 
mai vieţuieşte după trup, ci de Duhul lui Dumnezeu este purtat 
şi fiu al lui Dumnezeu este şi s-a făcut asemenea chipului 
Fiului lui Dumnezeu.” (Despre Sfântul Duh, Cap. 25) Apoi şi 
Dumnezeiescul Grigorie Sinaitul zice: „Nu este lucrul tuturor a 
povăţui pe alţii, ci numai al celora cărora li s-a dat 
dumnezeiasca alegere, după cum zice şi Apostolul: „Alegerea 
duhurilor, care desparte pe cel rău de cel bun cu sabia 
cuvântului”. (Foaia 923, în Filocalie) 


Însă nu este suficient să ai numai un singur dar al Sfân- 
tului Duh, ci trebuie să ceri de la Dumnezeu să-ţi dea darul 
îndoit (ca să nu zic înmulţit), precum Elisei a cerut de la Ilie şi 
a zis: „Duhul cel ce este întru tine, să fie îndoit întru mine” (4 

Regi 2, 9), ca să poţi cu acesta să te povăţuieşti şi pe tine însuţi 
şi pe alţii. Am zis că tu, cel ce vei să te faci duhovnic, se cuvine 
să ai patimile tale vindecate şi biruite. Căci, dacă mai înainte 
de a vindeca patimile tale, vei încerca să vindeci patimile altora, 
vei auzi: „doctore, vindecă-te pe tine însuţi”, şi ceea ce zice Sfân- 
tul Grigorie de Dumnezeu cuvântătorul: „te faci altora doctor, 
tu fiind plin de răni?”. Dacă vrei să fii cu adevărat luminător şi 
desăvârşitor al altora, se cuvine mai întâi să te luminezi şi să 
te faci desăvâ 


şit pe tine însuţi, pentru ca astfel să luminezi şi 
să faci desăvârşiţi pe alţii. Pe scurt, se cuvine mai întâi să ai tu 
şi apoi să dai şi celorlalţi, „căci împărtăşirea merge mai înainte 
de «dare»”, zice Dionisie Areopagitul în Ierarhia bisericească 
(cap. 3). 


Şi, după toate acestea, tu trebuie să fii chip şi pildă spre 
tot lucrul bun şi spre toată fapta cea bună, înaintea ochilor 
fiilor tăi celor duhovniceşti. De aceea, caută şi vezi că, de vei 
posti tu, vor posti şi ei, de te vei smori tu, se vor smeri şi ei. Pe 
scurt, de vei petrece tu cu bună rânduială şi după Hristos, se 
vor îndemna a petrece şi ei asemenea. lar dacă tu vei zice 
numai, dar nu vei şi face, să ştii că nu vor asculta cuvintele 
tale; vor crede mai mult cele ce văd la tine cu lucrul, decât cele 
ce aud din gura ta; că ochii, după pilda cea de obşte, sunt mai 
credibili decât urechile. Apoi tu, fiindcă ai să întâmpini la 
mărturisire atâtea şi atâtea feţe primejdioase şi ai să auzi 
atâtea şi atâtea păcate urâte ale oamenilor şi toate întinăciu- 
nile şi spurcăciunile patimilor lor, se cuvine să fii sau nepăti- 
maş ca soarele care, trecând prin locuri pângărite, nu se spurcă, 
sau ca porumbiţa cea curată a lui Noe, care, trecând peste 
atâtea trupuri împuţite ale oamenilor celor înecaţi de potop, 
nu a şezut pe nici unul din ele. Pentru aceasta şi Sfântul 
Meletie Mărturisitorul zice că „nu se cuvine ca cei pătimaşi să 
fie povăţuitori şi iconomi ai sufletelor. Precum leul nu poate să 
păstorească oi, şi vulpea nu poate să păstorească păsări, tot 
aşa nu se cuvine ca cei pătimaşi să fie povăţuitori ai sufletelor, 

pe care ei trebuie să le aducă lui Dumnezeu izbăvite de patimi” 
(Treapta 171). lar dacă tu, pătimaş fiind, vei căuta să te faci 
duhovnic, vai!, cu adevărat, având mintea întunecată de 
patimi, tu nu vei putea să judeci îndreptarea cea potrivită, de 
care are trebuinţă fiecare păcătos. „Făţarnice — zice Sfânta 
Evanghelie — scoate întâi bârna din ochiul tău şi atunci vei 
vedea să scoţi gunoiul din ochiul fratelui tău” (Matei 7, 5). Tu nu 
vei canonisi cum se cuvine, ci prea lesne vei face pogorăminte 
mari la păcătoşii aceia care cad în aceleaşi patimi pe care le ai 
şi tu. „De vreme ce cu judecata cu care judeci pe celălalt, pe 
tine te osândeşti, căci aceleaşi lucruri faci şi tu, cel ce judeci” 
(Romani 2, 1). 


Un creştin a întrebat pe un înţelept dacă sunt aceleaşi 
păcate în toate locurile. Iar înțeleptul i-a răspuns că sunt 
aceleaşi, pentru că Dumnezeu este Acelaşi în toate locurile. 
Atunci creştinul i-a spus: „cum se explică, atunci, că eu pentru 
aceleaşi păcate pe care le-am făcut în locuri diferite, am fost 
canonisit cu diferite canoane? Când eram în cutare loc, duhov- 
nicul de acolo nu m-a mustrat deloc pentru beţie, iar pentru curvie 
m-a mustrat foarte tare, încât mustrarea aceea a fost de ajuns 
a mă opri de la păcat. lar când eram în alt loc, duhovnicul de 
acolo, pentru curvie nici o sfătuire înţeleaptă nu mi-a dat, iar 
pentru beţie m-a mustrat foarte tare, ca pe un fur de cele sfinte, 
şi m-a canonisit.” Înţelegem din aceasta, că duhovnicii aceştia, 
la patimile pe care le aveau şi ei făceau pogorăminte mari, iar 
la patimile pe care nu le aveau făceau mustrarea necesară. 


Tu nu vei putea să întorci pe păcătoşi la tine, dar 
păcătoşii, dimpotrivă, pot să te întoarcă pe tine la dânşii. Aceia 
te vor atrage pe tine la voia lor şi nu tu pe aceia la voia ta — 
lucru pe care îl opreşte Dumnezeu, zicând către Ieremia: „Se vor 
întoarce aceia către tine, iar tu nu te vei întoarce către dânşii” 
(ler. 15, 19). Iar de câtă primejdie şi de câtă pierzare de suflet 
sunt pricinuitoare acestea şi la tine şi la cei ce se pocăiesc, 

fiecare poate înţelege. Drept aceea şi Nichifor Hartofilax, dez- 
legând unele întrebări ale lui Teodosie Zăvorâtul, zice: „Cu 
adevărat primejdios lucru şi cu îndrăzneală este a lega şi a 
dezlega pe cei ce au căzut în greşeli şi a nu face leacurile 
potrivite cu patimile.” 


CAPITOLUL II 


Despre cunoştinţa ce se cade să aibă duhovnicul 
despre Dumnezeieştile Scripturi, despre Dogme 
şi despre Sfintele Canoane 


Se cuvine, tu, cel ce vrei să te faci duhovnic, să ai cunoştinţă 
şi iscusinţă deosebită de Scriptura Vechiului Testament şi de 
cea a Noului Testament, de Dogmele credinţei ce se cuprind în 
Simbolul credinţei, adică în Crez, şi chiar mai mult şi mai cu 
dinadinsul, de toate Canoanele Sfinţilor Apostoli, ale Sfintelor 
Sinoade şi ale Sfinţilor Părinţi, cu a căror citire se cuvine să te 
îndeletniceşti ziua şi noaptea, încât să le ştii pe de rost. Să te 
culci cu dânsele, ca şi Alexandru cel Mare cu Iliada lui Homer. 
Pe acestea să le respiri în fiecare ceas şi în fiecare clipă, de 
vreme ce vrei să te faci cârmaci al Corăbiei Sfintei Biserici şi 
vrei să ţii în mâinile tale Canoanele acestea, care sunt ca o 
cârmă a Bisericii. Pentru aceasta trebuie să fii iscusit şi să ştii 
cum se cuvine să întorci cârma şi să o ţii cu meşteşug astfel 
încât, la vremea potrivită, când te vei face duhovnic adică, prin 
această cârmuire cu iscusinţă să izbăveşti de furtuna păcatului 
pe păcătoşi. Căci, precum zicea un dascăl, mare lucru este 
acesta, adică doctorii să se îndeletnicească de-a pururea cu 
citirea cărţilor celor doctoriceşti, pentru ca să afle vreo doctorie 
nouă cu care să poată să lungească viaţa cea vremelnică a 
vreunui bolnav. Dimpotrivă, duhovnicii rareori sau cu greu 
deschid vreo carte dumnezeiască ca să înveţe vreo doctorie prin 
care să dea viaţă veşnică şi mântuire păcătoşilor. 


CAPITOLUL III 


Despre păcatele cele de moarte, 
cele vrednice de iertare şi cele ale lipsirii 


Pe lângă acestea se cuvine să ştii că, precum doctorul 
are nevoie să ştie care sunt bolile trupului, aşa şi tu, cel ce vrei 
te faci duhovnic, trebuie să cunoşti care sunt bolile sufletului, 
adică păcatele, ca să ştii cum să le vindeci. Şi chiar dacă bolile 
sufle-tului, adică păcatele, sunt de multe feluri, trebuie să ştii că 
acestea se împart în trei: 

= păcatele cele de moarte 

= păcatele vrednice de iertare 

= păcatele lipsirii şi ale nelucrării 


Păcatele de moarte 


De moarte sunt, după cum zic Ghenadie Scholarul, 
Coresie, Mărturisirea Ortodoxă şi Hrisant, Patriarhul Ierusa- 
limului, păcatele cele de bună voie, care strică ori numai dra- 
gostea cea către Dumnezeu, ori şi pe cea către aproapele şi îl 
fac pe acela care le săvârşeşte vrăjmaş lui Dumnezeu şi vinovat 
morţii celei veşnice a chinului. Cele mai cuprinzătoare sunt: 

= mândria, 


iubirea de argint, 
desfrânarea, 
invidia, 


îmbuibarea pântecelui, 
mânia şi 
trândăvia 

Păcatele cele vrednice de iertare 


Iară vrednice de iertare sunt păcatele cele de bună voie, 
care nu strică dragostea cea către Dumnezeu şi pe cea către 
aproapele, nici nu îl fac pe om vrăjmaş lui Dumnezeu şi vin- 
ovat morţii celei veşnice. La acestea sunt supuşi chiar şi sfinţii, 
după graiul fratelui lui Dumnezeu: „Că multe greşim toţi” 
(Iacov 3, 2), şi după al lui loan: „De vom zice că nu avem păcat, 
pe noi ne înşelăm"(1 loan 1, 8), şi după Canoanele 125, 126, şi 
127 ale Sinodului din Cartagina. Iar acestea sunt, după cum zic 
Coresie şi Hrisant: vorba deşartă, cea dintâi mişcare şi pornire 
a mâniei, cea dintâi mişcare a poftei, cea dintâi mişcare a 
urâciunii, minciuna cea cu glumă, invidia trecătoare, când 
râvneşti asupra cuiva, când ai mâhnire mică pentru bunătăţile 
aproapelui, şi cele asemenea. 


Alţii fac alte deosebiri în rândul păcatelor celor de moarte 
şi ale celor vrednice de iertare, tâlcuind cuvântul lui loan care 
zice: „Este păcat spre moarte şi este păcat nu spre moarte”; 
precum şi al lui Mitrofan al Smirnei, care zice: „Păcat spre 
moarte este tot păcatul care se pedepsea în legea veche cu 
moartea, precum: hula împotriva lui Dumnezeu, uciderea de 
bună voie, zăcerea cu dobitoace şi altele; iar nu spre moarte 
sunt acelea care nu se pedepseau cu moartea, precum: uciderea 
fără de voie şi altele.” lar Anastie Sinaitul (întreb. 54) zice că 
păcat spre moarte este acela care se face cu ştiinţă, nu_cu 
neştiinţă. Dar şi hula împotriva lui Dumnezeu şi păcatul cel 
mare săvârşit cu ştiinţă, precum uciderea sau preacurvia, sunt 
spre moarte. Iar canonul al 5-lea al Sinodului al VII-lea 
Ecumenic numeşte păcat spre moarte-pe cel. nepocăit . şi 
neîndreptat. 

Păcatele lipsirii 


Păcate ale lipsirii se numesc lucrurile sau cuvintele 
bune, sau gândurile acelea pe care putea cineva să le facă sau 
să le gândească, dar s-a lenevit si nu le-a făcut, nici nu le-a zis, 
nici nu le-a gândit. Acestea se nasc, precum am zis, din păcatul 
cel de moarte al trândăviei. Eu ştiu foarte bine că pe aceste 
păcate ale lipsirii, oamenii nu le cunosc nicicum că sunt 
păcate; pentru că puţini sunt aceia care socotesc păcat faptul 
că nu au făcut milostenia pe care puteau şi aveau mijlocele 
necesare să o facă, sau că nu au dat acel sfat bun pe care 
puteau să-l dea aproapelui, sau să facă rugăciune sau altă faptă 
bună. Încă ştiu prea bine, că Dumnezeu pentru acestea va cere 
socâteală în ziua judecății. Şi cine oare ne încredinţează de 
aceasta? Pilda slugii'leneşe, care avea un talant şi l-a îngropat 
în pământ; aceasta a fost osândită nu pentru că a făcut vreun 
păcat sau nedreptate (pentru că ce i s-a dat, pe deplin iarăşi a 
întors), ci pentru că, putând să-l înmulțească, s-a lenevit şi nu 
l-a înmulțit. „Se cuvenea, zice, să dai argintul meu schimbăto- 
rilor şi eu venind aș fi luat al meu cu dobândă”(Matei 25, 26). 
Ne încredinţează de aceasta şi pilda celor cinci fecioare neînţe- 
lepte, care au fost osândite nu pentru altceva, ci numai pentru 
lipsa untdelemnului. La fel şi păcătoşii care la judecată vor sta 
de-a stânga; aceştia nu vor fi osândiţi pentru că au făcut vreun 
păcat, ci pentru lucruri pe care trebuia să le facă şi nu le-au 
făcut: „Că am flămânzit, și nu mi-aţi dat să mănânc, am însetat 
şi nu mi-aţi dat să beau” (Matei 25, 42). 


Păcate ale lipsirii se numesc şi câte răutăţi puteau şi 
aveau mijloace să le oprească cu cuvântul sau cu lucrul, şi nu 
le-au oprit. Pentru aceasta sunt şi certaţi asemenea cu cei ce le 
fac, după Canonul 25 al Sinodului din Ancira, Canonul 51 al 
Marelui Vasilie şi Canonul 25 al Sfântului loan Postitorul. 
Pentru aceasta, un dascăl aseamănă păcatele lipsirii cu otrava 
şi muşcarea aspidei; că precum aceasta omoară fără a aduce 

durere omului (şi Alexăndrinenii cu aceasta omorau pe cei ce 
făceau mici greşeli, precum zice Galinos), aşa şi păcatele 
acestea omoară sufletul fără a da durere şi fără ca păcătoşii să 
simtă. 


"Treptele păcatului 


Se cuvine să mai ştii, o, duhovnicule, că treptele păca- 
tului, de la început până la sfârşit, sunt douăsprezece, 


= Prima treaptă este când face cineva binele, dar nu-l face 
bine, adică nu cu scop bun, ci amestecă binele cu răul; ca 
atunci când face cineva milostenie sau post sau un alt 
lucru bun ca să fie slăvit de oameni. 


„A doua treaptă este lucrarea nedesăvârşită a lucrului 
celui bun. 


= Atreia este bântuiala lucrului celui rău. 
= A patra este unirea cu răul. 


= A cincia este lupta care se dă la toate treptele păcatului; 
căci se cuvine ca omul să se nevoiască şi să se lupte ca să 
facă binele bine, şi să nu înceteze de la acest bine. 


= A şasea este învoiala cu răul, 


= A şaptea este păcatul cu mintea, precum zice Sfântul 
Maxim, că după ce face învoială, omul se străduieşte să-şi 
întipărească păcatul acela în mintea sa atât de lămurit, 
ca şi cum l-ar fi făcut în fapt. 


= A opta este lucrarea însăşi a păcatului. 
= A noua este obiceiul de a face păcatul deseori. 


= A zecea, este deprinderea păcatului, care sileşte pe om să 
păcătuiască vrând şi nevrând. 


= A unsprezecea este deznădăjduirea. 

= A douăsprezecea este omorârea de sine, când omul se 
omoară pe sine având mintea sănătoasă, dar fiind biruit 
de deznădăjduire. 


Deci tu, o, părinte duhovnic, trebuie să te străduieşti în 
tot chipul ca să întorci pe păcătos la treptele păcatului cele 
dinapoi şi mai mici şi să-l opreşti de a trece la cele dinainte şi mai 
mari. lar mai mult decât toate, trebuie să te sârguieşti să-l smulgi 
din deznădăjduire, indiferent în care treaptă a păcatului s-ar afla. 


CAPITOLUL IV 


Despre cele zece porunci 


Se cuvine încă să ştii, o, părinte, care vrei să te faci duhovnic, 
cele zece porunci, şi care sunt cei ce le încalcă pe acestea, după 
cum zice Mărturisirea Ortodoxă. Pentru aceasta punem aici pe 
cei ce greşesc la cele zece porunci, şi pentru tine, duhovnicul, şi 
pentru cel ce se pocăieşte. Pentru tine, pentru a-i cunoaşte pe 
aceştia şi în felul acesta să întrebi cu uşurinţă la spovedanie, 
pe cei ce se pocăiesc, dacă au greşit încălcând poruncile. lar 
pentru cel ce se pocăieşte, ca să-şi cerceteze conştiinţa sa mai 
înainte de a se spovedi şi să vadă de a greşit la vreuna din 
aceste zece porunci, pentru ca, aflând cu uşurinţă păcatele sale, 
să le ţină minte şi să le spovedească pe toate aşa cum trebuie. 


Despre întâia poruncă 


„Eu sunt Domnul Dumnezeul tău Cel ce te-am scos pe 
tine din pământul Egiptului şi din casa robiei, să nu-ţi fie ţie 
alți Dumnezei afară de mine.” (leşire 20, 2). 


La această poruncă greşesc: 


cei care sunt fără Dumnezeu, 

cei care au mai mulţi dumnezei, 

cei ce se leapădă de Pronia lui Dumnezeu şi ţin seamă 
de noroc şi de ursitori, 

toţi fermecătorii, vrăjitorii şi 

cei care cinstesc cele nevrednice de cinste, 

toţi cei care nu cred cu dreaptă socoteală într-unul 
Dumnezeu cel în Treime. 

Pe scurt, toţi aceia care nădăjduiesc mai mult în om sau 
în ei înşişi sau în bunătăţile cele pământeşti şi de aiurea dobân- 
dite, decât în Dumnezeu. 


Mai greşeşie faţă de această poruncă şi: 


cel care a amestecat de bună voie gânduri ale necredin- 
ţei cu vreun lucru al credinţei, sau le-a grăit cu gura sa; 
cel care a urât pe Dumnezeu, sau s-a lepădat de El; 

cel care a ispitit pe Dumnezeu, cerând de la Dânsul 
minuni fără să fie nevoie; 

cel care a furat lucru. sfânt şi bisericesc; 

cel care a vândut sau a cumpărat cu bani darul lui 
Dumnezeu; 

cel care s-a lenevit şi nu a învăţat tainele credinţei şi 
învăţătura cea creştinească; 

cel care a citit cărţi potrivnice credinţei şi faptei celei 
bune; 

cel care nu a arătat cucernicia şi cinstea cea cuviin- 
cioasă faţă de cele dumnezeieşti; 

cel care nu s-a spovedit cu cuviincioasă cercetare a con- 
ştiinţei, cu durere şi cu hotărâre să nu mai greşească; 
cel care, aflându-se în păcat de moarte, s-a împărtăşit 
cu prea curatele Taine; 

cel care a ridicat mână asupra oamenilor bisericeşti; 
cel care s-a deznădăjduit- de. milostivirea lui Dum- 
nezeu, sau a păcătuit nădăjduindu-se în dânsa sau a 
hotărât să păcătuiască până când poate şi pe urmă să 
se pocăiască; 

şi, cea mai pe urmă de toate, cel care a sfătuit sau a 
ajutat la toate aceste păcate sau, putând să le opreas- 
că, nu le-a oprit cu cuvântul sau cu lucrul. 

Despre a doua poruncă 


„Să nu-ţi faci chip cioplit şi nici vreo asemănare cu ceva 
din câte sunt în cer, sus, ori din câte sunt pe pământ, jos, ori 
din câte sunt în apele de sub pământ, să nu te închini lor, nici 
să slujeşti lor” (Leşire 20, 4). 


La aceasta greşesc: 

* cei care în chip nemijlocit slujesc idolilor, închinându- 
se zidirii iar nu Ziditorului - precum păgânii şi închi- 
nătorii la idoli - sau 
cei care slujesc idolilor indirect, prin împătimirea ce 
au faţă de materie şi faţă de lucrurile lumii - precum 
sunt lacamii - pentru care a zis dumnezeiescul Pavel: 
„Omorâţi mădularele voastre cele pământeşti; desfrâna- 
rea, necurăţia, patima, pofta cea rea, lăcomia - care este 
închinare la idoli.” (Coloseni 3, 5). Lângă aceştia stau şi 
cei care-şi îmbuibă pântecele, pentru care a zis acelaşi 
Pavel: „Cărora pântecele le este Dumnezeu” (Filipeni 3, 19). 
toţi aceia care au evlavie făţarnică şi nu adevărată, şi 
toţi aceia care socotesc evlavie lucrurile cele de afară 
şi nu iau în seamă lucrurile cele mai grele ale Legii: 
judecata, mila şi credinţa (Mat. 23, 23); 
cei care cred în nălucirile viselor, precum şi cei 
pătimaşi şi iubitori de dezmierdări, care iubesc şi au 
patimă la chipurile şi idolii patimilor lor, care le 
închipuie în mintea lor. 


Despre a treia poruncă 


„Să nu iei numele Domnului Dumnezeului tău în deşert, 
pentru că nu va lăsa nepedepsit Domnul pe cel care va lua 
numele Lui în deşert” (leşire 20, 7). 

Lia această poruncă greşesc: 


= hulitorii, 

câţi fac jurămintele, sau calcă jurămintele, sau pun pe 
alţii de fac jurăminte; 

câţi pomenesc pe Dumnezeu a orice pricină şi zic: Dum- 
nezeu ştie, şi altele asemenea; 

câţi făgăduiesc lui Dumnezeu să facă vreun lucru bun, 
dar nu săvârşesc făgăduinţele lor; 

proororii mincinoşi, şi 

câţi cer de la Dumnezeu cereri necuviincioase după 
voia lor. Încă şi 

dacă cineva ia cuvintele Scripturii în glumă şi în râs, 
sau nu suferă ticăloşiile şi bolile trupului cu răbdare 
şi cu mulțumire, ci cârtesc socotind pe Dumnezeu 
nedrept. Nu numai dacă huleşte pe Dumnezeu şi pe 
sfinţii lui, ci 

dacă face şi pe alţii să hulească, sau dacă 

socoteşte că Dumnezeiasca Scriptură cuprinde basme, 
se împotriveşte ei şi laudă mai mult cărţile păgânilor. 


Despre a patra poruncă 

= aceia care nu merg la biserică la celelalte sărbători ale 
Domnului şi ale Maicii lui Dumnezeu şi ale Sfinţilor, 
care nu merg ca să asculte Dumnezeieştile Cuvinte; 
sau aceia care merg la Biserică, dar numai din obicei, 
ca să-şi petreacă vremea neluând aminte la slujbă, ci 
numai bârfind şi vorbind despre cele lumeşti. 

aceia care, pentru pofta cea fără de măsură a bogăției, 
lucrează sărbătorile, sau pun pe alţii să lucreze, cei 
care fac jocuri, mâncăruri şi băuturi, vrajbe şi alte 
asemenea acestor necuviinţe şi merg pe la cârciumi în 
aceste zile, cu deosebire de Sfintele Paşti — Praznicul 
Praznicelor şi Sărbătoarea Sărbătorilor. Atunci sunt 
datori mai mult a slăvi pe Dumnezeu şi cu gândurile 
şi cu cuvintele şi cu lucrurile şi nu a umbla pe calea 
cea împotrivă, la jocuri sau în cârciumi, ca şi cum n-ar 
fi sărbătoare creştinească, ci păgânească, a lui 
Bachus, dumnezeul beţivilor. 

aceia care, în loc de a sta acasă şi a-şi aduce aminte de 
ziua aceea, în care cerurile se vor deschide şi se va arata 
Judecătorul cu trâmbiţele lui, se va face învierea 
morţilor, judecata cea dreaptă şi răsplătirea fiecăruia 
după lucrurile sale; - ei fac voile diavolului şi poftele 
satanei, neaducându-şi aminte de cuvântul Scripturii, 


„Adu-ţi aminte de ziua Sâmbetei să o sfințeşti pe ea, şase 
zile să lucrezi şi să faci toate lucrurile tale, iar a şaptea zi, 
Sâmbăta Domnului Dumnezeului tău” (leşire 20, 8). 


care zice: „Slujiţi Domnului cu frică şi vă bucuraţi Lui 
cu cutremur.” Pentru aceasta şi Sfinţii Apostoli, în 
aşezămintele lor, nu dau voie creştinilor să vorbească 


La această poruncă greşesc: 

» aceia care nu merg la Biserică Duminica - în care a 
mutat Dumnezeu Sâmbăta cea veche şi pentru că El 
este Domn Sâmbetei (Matei 12, 8) şi nu este supus 
nici unei stăpâniri, dar şi pentru că în ziua aceasta a 
fost Învierea Lui şi înnoirea a toată lumea. 


sau să facă vreun lucru necuviincios în Sărbători şi în 
Duminici. Încă greşesc 

aceia care ştiu carte şi nu citesc cărţile cele dumne- 
zeieşti la sărbători, 

acei păstori şi întâistătători de Biserici care nu-şi 
învaţă poporul, 

cei care nu dau din avuţiile lor o părticică mică la 
milostenia ce se strânge la sărbători pentru săraci, 
despre care scrie şi dumnezciescul Pavel (1 Cor. 16). 

Despre a cincea poruncă Despre a şasea poruncă 


„Cinsteşte pe tatăl tău şi pe mama ta ca să-ţi fie jie bine 
şi să trăieşti mult pe pământ” (leşire 20, 12). 


„Să nu ucizi” Qeşire 20, 15). 


La această poruncă greşesc: 
La această poruncă greşesc: = cei care omoară pe cineva trupeşte, sau cu mâna lor, sau 


“ acei copii care nu cinstesc pe părinţii lor cu dragoste, 
cu ascultare şi cu mulţumire, după cum şi ei trebuie 
să ia de la părinţi hrană, ajutor, învățătură şi pildă 
bună. . 

cei care nu cinstesc pe părinţi lor duhovniceşti, pe 
arhierei, pe preoţi, pe învăţători, pe cei ce s-au făcut 
lor stareţi prin chipul îngeresc; slugile care nu 
cinstese pe stăpânii lor şi acei supuşi care nu cinstesc 
pe împărații şi pe domnii lor, într-un cuvânt, toţi cei 
cărora li s-a făcut bine şi nu cinstesc pe binefăcătorii 
lor. La această poruncă încă greşesc şi 

cei care au căsătorit sau au făcut călugări pe copiii lor 
cu sila sau i-au pus la altă treaptă fără voia lor, sau 
nu i-au trimis la Biserică, sau nu s-au îngrijit ca ei să 
aibă obiceiuri bune, sau nu i-au pedepsit când au 
greşit, sau nu i-au învăţat carte, sau vreun meșteșug. 
asemenea şi copiii care nu au îngrijit pe părinţi în 
trebuințele lor, sau nu i-au cercetat în bolile lor, sau 
fără binecuvântarea lor s-au căsătorit. 

greseşte şi bărbatul care nu s-a îngrijit pentru femeia 
sa sufleteşte şi trupeşte, sau a ocărât-o peste cuviinţă, 
sau a pedepsit-o fără dreptate. 

asemenea şi femeia care nu a ascultat de bărbatul 
său. La această poruncă greşesc încă şi 

toţi stăpânii şi cei mai mari, care nu poartă de grijă 
pentru slugile şi supuşii lor, sufleteşte şi trupeşte, 


prin alţii, sau cu sfat, sau cu ajutorul şi îndemânarea lor; 
cei care omoară pe cineva sufleteşte, precum sunt 
ereticii, învățătorii cei mincinoşi şi toţi creştinii care 
pricinuiesc sminteală altora cu pilda vieţii lor celei rele; 
cei care în vremea ciumei sau a altei boli molipsitoare, 
ştiindu-se că sunt molipsiţi, se amestecă cu ceilalţi şi 
îi molipsesc; 

cei care se omoară singuri; pe scurt, 

toţi cei ce se aruncă pe ei înşişi în primejdii. 

la această poruncă se adaugă şi mânia, invidia şi 
celelalte patimi, care sunt pricinuitoare de ucidere. 
Greşeşte cineva şi 

dacă a poftit răul aproapelui, sau s-a bucurat de 
ticăloşiile lui sau s-a mâhnit de binele lui; 

dacă are vrajbă cu altul şi doreşte să-i facă răsplătire; 
dacă nu a iertat pe vrăjmaşul său, sau nu a cerut 
iertare de la el; 

dacă a alungat pe săraci cu cuvinte ocărâtoare; 

dacă a dat buruieni ca femeia să lepede copilul; 

dacă a ţinut parte celor răi; 

dacă a pus sminteli şi a pricinuit vrajbe; 

dacă a bătut pe cineva sau a rănit; 

dacă a mustrat pe cineva fără de dreptate, din mânie 
şi nu din dragoste; 

dacă a luat stăpânire de dascăl sau de judecător, sau de 
doctor sau de preot sau de duhovnic, sau de arhiereu 
sau de boier nefiind vrednic, sau a făcut pe alţii 
nevrednici de au luat; 

* dacă s-a vătămat din multa mâncare şi beţie, sau din 
poftele trupeşti şi alte necuviinţe. 


Despre a şaptea poruncă 


„Să nu săvârşeşti adulter” (Ieşire 20, 13). 


La această poruncă greşesc nu numai: 
= cei care desfrânează cu femeia măritată a aproapelui, 
= cei ce curvesc cu femeie nemăritată (căci, după canonul 
al patrulea al Sfântului Grigorie de Nyssa, şi curvia se 
socoteşte preacurvie). Greşese şi 
» monahii cei care curvesc sau se însoară, şi cei care cad în 
preacurvie duhovnicească, adică în eres şi gânduri rele. 
La această poruncă se amintesc: lăcomia, cântecele, 
privirile cele desfrânate şi îndemnătoare spre pofte şi 
toate celelalte care sunt pricinuitoare de curvie. 
Încă greşeşte cineva şi dacă, fie bărbat sau femeie, s-a 
sulemenit sau s-a împodobit, sau s-a uns cu vopsele şi 
cu miresme cu scop rău şi a smintit pe altul, 
dacă a indemnat pe cineva să păcătuiască trupeşte 
sau s-a făcut mijlocitor la aceasta cu scrisori, cu veşti, 
cu daruri şi cu altele asemenea. 


Despre a opta poruncă 


„Să nu furi” (leşire 20, 14). 
La această poruncă greşesc: 
= cei care sunt hoţi pe faţă, precum sunt tâlharii, răpito- 
rii şi cei ce iau cu sila; 
* cei care sunt furi în ascuns, precum cei care fură pe 
ascuns; 

= cei care sunt furi amăgitori, precum sunt negustorii şi 
toţi cei ce se silesc să amăgească pe altul vânzând cu 
măsuri false şi făcând alte mii de meşteşuguri şi de 
minciuni (pentru aceasta şi Domnul a numit pe 
negustori furi si tâlhari, zicând: „Casa mea casă de 
rugăciune se va chema, iar voi aţi făcut-o peşteră de 
tâlhari” (Matei 21, 13), precum şi cei ce iau dobândă. 


Această poruncă se calcă prin iubirea de argint, împre- 
ună cu patimile şi păcatele care se nasc din iubirea de argint. 


Încă greşeşte la aceasta şi: 

* dacă va cumpăra cineva lucru de furat ştiind că este 

de furat, ca să-l ia mai ieftin decât face; 
= dacă a trecut banii răi în loc de buni sau, 
* dacă nu a lucrat iucrătorul cum se cuvenea sau a 
lucrat rău şi a luat plata pentru lucru bun; 

= dacă nu a plătit cineva celor ce l-au slujit; 

« dacă a găsit ceva şi a ascuns fără a cerceta cine a 
pierdut; 
dacă nu a participat cinstit la tocmeala care s-a făcut; 
dacă s-a lenevit de lucrurile peste care a fost mai mare 
sau dacă a fost purtător de grijă al sărmanilor, al vă- 
duvelor sau al Bisericilor, al şcolilor sau al tovarășilor; 
dacă a dat daruri Judecătorului ca să judece nedrept, 
sau el a luat daruri ca să judece nedrept; 
dacă cere milostenie neavând trebuinţă; 
dacă vând negustorii lucrul cel rău în loc de bun, sau 
îl amestecă cu cel bun; 
dacă vând un lucru mai scump decât l-au cumpărat; 
dacă se vorbesc cu alţi negustori să vândă cu preţ 
nedrept; 
dacă vând mai scump la cumpărătorul care nu ştie, 
sau cumpără mai ieftin de la vânzătorul care nu ştie; 
dacă nu vând precum le porunceşte stăpânul; 

Mai greşesc faţă de această poruncă: 
» dacă dau daruri la stăpâni ca să-i lase să vândă cum vor; 
= dacă nu fac socoteală corectă cu tovarăşii lor; 
= dacă spun minciuni ca să-şi însuşească bani străini; 
» dacă are cineva lucru strein, sau zălog, şi îl lasă de se 
strică sau îl cheltuieşte; 
dacă a jucat în cărţi, sau a jucat alte jocuri cu copii 
sau cu alţii neiscusiţi ca să-i înşele. 
la această poruncă încă greşeşte şi dacă a făcut cineva 
pagubă la lucrul şi averea fratelui său; 
dacă a mutat hotarele şi semnele moşiilor sau ale ca- 
selor ca să ia din moşia sau casa aproapelui său; 
dacă a tăiat pomii fratelui său, 
dacă i-a furat animalele fratelui; 
dacă va amăgi cineva şi va lua sluga altuia cu făgă- 
duinţă că-i va da mai multă plată; 
dacă va deschide cineva scrisori şi le va citi, sau va 
face iscălitura altuia, sau o va prescrie, sau o va rade, 
sau o va rupe. 


'Toate acestea sunt furtişag şi trebuie să le dea înapoi de 


vrea cineva să ia iertare. 


Despre a noua poruncă 


„Să nu mărturiseşti strâmb împotriva aproapelui tău” 


(leşire 20, 16). 


La această poruncă greşesc: 

" cei care mărturisesc strâmb şi cu nedreptate ca să 
păgubească, sau să facă rău fratelui lor; 

» cei care au păreri şi presupuneri asupra fratelui lor 
(că minciuni sunt şi acestea ale minţii); 

= cei care râd de sluţirile cele fireşti ale minţii, sau ale 
glasului, sau ale feţei, sau ale celorlalte membre ale 
trupului aproapelui, fiindcă nu este el pricina acestor 
sluţiri; 

= judecătorii cei care pentru daruri, sau pentru că nu 
socotesc bine lucrul, fac judecată nedreaptă. 

= la aceasta încă greşeşte, dacă a sfătuit cineva, sau a 
îndemnat pe altul să mărturisească strâmb, 

= dacă a împiedicat pe altul cu lucruri nedrepte de a lua 
vreo dregătorie, 

* dacă a putut să oprească nedreptăţile şi mărturiile 
cele mincinoase şi nu a voit, 

* dacă transmite cuvinte şi veşti spre vătămarea 
aproapelui, 

- dacă a osândit sau a clevetit sau a ascultat cu 
dulceaţă pe alţii clevetind sau a lăudat pe clevetitorul 
sau s-a linguşit şi cu nedreptate a lăudat pe cineva. 


Despre a zecea poruncă 


„Să nu pofteşti femeia aproapelui tău, să nu pofteşti 
casa vecinului tău, nici țarina lui, nici sluga lui, nici slujnica 
lui, nici boul lui, nici înjugătorul lui, nici tot dobitocul lui, nici 
câte sunt ale aproapelui tău” (leşire 20, 17). 


Cele dintâi patru porunci învaţă datoriile cele către 
Dumnezeu şi erau scrise în tabla cea dintâi, precum spune la 
Mărturisirea Ortodoxă, iar celelalte şase învaţă îndatoririle cele 
către aproapele şi erau scrise în a doua tablă. 


Pentru aceasta şi Domnul, în dragostea cea către Dum- 
nezeu şi în cea către aproapele, a cuprins în Evanghelie cele 
zece porunci şi a zis: „0 iotă sau o cirtă nu va trece din lege 
(adică din cele zece porunci).” 

Şi din aceste şase porunci, cele cinci, care învățau 
datoriile către aproapele, opresc pe om numai de la cuvinte şi 
lucrări ale păcatului cele din afară, iar cea de-a şasea poruncă 
îl opreşte şi de la singură pofta rea a sufletului, adică 
dinăuntru. Îl opreşte să nu poftească nicidecum păcatul, nici 
cu inima lui, fiindcă pofta lui este pricină și rădăcină a tuturor 
cuvintelor şi a lucrurilor celor din afară. Pentru aceasta şi 
Domnul spune despre această poftă: „tot cel ce caută la femeie 
spre a o pofti pe ea, iată a preacurvit cu dânsa în inima sa” 
(Matei 5, 28), iar alteori spune: „din inimă ies gândurile cele 
rele, uciderile, preacurviile, furtişagurile, mărturiile mincinoase, 
hulele” (Matei 15, 19). Şi Sfântul loan Gură de Aur zice că: 
"aşa cum flacăra aprinde trestia, tot aşa şi pofta aprinde 
sufletul; şi aşa cum fumul orbește şi vatămă ochii, tot aşa şi 
potta vatămă mintea; şi iarăşi: rădăcina preacurviei este pofta 
cea neînfrânată, şi pentru aceasta nu numai curvia a pedepsit- 
o Domnul, ci şi pofta a socotit-o” (Al doilea cuvânt despre post). 


Deci la această poruncă greşesc toţi aceia care, chiar 
dacă cu lucrul nu iau cele străine, poftesc cu sufletul şi cu inima 
să aibă sau femeie, sau animal, sau orice fel de alt lucru străin. 


Acestea fiind spuse, două lucruri însemnâm aici: 


1. Cel ce se pocăieşte nu trebuie să ştie pe de rost toate 
greşelile acestea pe care le-am pus la fiecare poruncă, ci numai 
câte a făcut şi să le mărturisească pe ele. 


2. Că, deşi toate acestea nu sunt păcate de moarte, trebuie 
însă pe toate să le mărturisească duhovnicului, întocmai cum 
le-a făcut, 


CAPITOLUL V 


Despre împrejurările şi pricinile păcatului 


Încă trebuie să ştii tu, o, Părinte, care vrei să te faci du- 
hovnic, cele ce se numesc împrejurări şi pricini ale păcatului. 
Acestea, după cum zice Coresie, sunt şapte: 


1. Cine? Adică cine este cel ce a făcut păcatul. 

2. Ce? Adică ce păcat a făcut. 

3. Pentru ce l-a făcut? 

4. Cu ce l-a făcut? 

5. Când l-a făcut? 

6. Unde l-a făcut? 

7. De câte ori l-a făcut? 

Cu acestea şapte întrebări cercetându-se fiecare păcat, 


se vede a fi mai mare sau mai mic. Lângă acestea şapte se 
socotesc şi cele mai înainte de păcat și cele de după păcat. 


Cine este cel ce a păcătuit? 


Adică cine este persoana care a păcătuit? A păcătuit 
singură, fără să fie în legătură cu alta, precum Petru, Pavel, 
sau în legătură cu altcineva? Legătura poate fi de patru feluri: 
după fire, precum tatăl cu fiul; după întâmplare, precum 
Arhiereul, împăratul, stăpânul şi, pe scurt, fiecare boier sau 
conducător care sunt în legătură cu poporul lor cel supus şi 

peste carele stăpânesc; după voinţă, precum prieten cu prieten, 
şi după meșteşug, precum dascălul sau meşterul cel mare cu 
ucenicul. 


Se mai adaugă şi acestea: după cin, precum călugărul 
sau filosoful şi după vârstă, precum tânărul sau bătrânul. Pe 
scurt, să spun că aceasta se zice şi se aplică la toată aşezarea 
pe care o are fiecare: a înţelepciunii, a puterii trupeșşti, sufle- 
teşti, duhovniceşti, politice. 


Cercetându-se astfel păcatul, adică răspunzându-se la 
întrebarea cine, se constată a fi mai mare sau mai mic. Mai mare 
este greşeala arhiereului, a împăratului, a celui cu vrednicii, 
pentru pilda cea rea pe care o dă poporului, decât aceeaşi 
greşeală pe care o face un supus. Mai mult greşeşte un copil 
când ocărăște pe părinţii săi, sau prietenul pe prieten, sau 
ucenicul pe dascăl şi pe meșterul său, decât când îi va ocări pe 
aceştia toţi un străin. De asemenea, un călugăr, un filosof, un 
bătrân, mai mult greşesc de se vor împodobi, decât un mirean, 
un neînvăţat sau un tânăr care se împodobesc. 


Este importantă și persoana celui care a păcătuit şi care 
se spovedeşte, dacă este preot, sau mirean, sau călugăr. Dar să 
nu arate numele aceluia. Sfântul Isidor spune că mai mare 
este păcatul preotului decât al mireanului, nu după fire, ci 
pentru dregătoria preotului. Vezi şi pe dumnezeiescul Gură de 
Aur, în Al doilea cuvânt despre preoție, aceleaşi lucru zicând. 


Plăcut şi vrednic de ştiinţă este ceea ce se povesteşte în 
cărticica ce se numeşte Duhovnicul învăjfindu-se. Odinioară s- 
a întâmplat ca un împărat să se spovedească la un duhovnic de 
ţară, dar priceput; şi după ce împăratul a spus toate păcatele sale, 
i-a zis duhovnicului: nu am altceva să-ţi mai spun; iar duhovnicul 
i-a zis: „O, împărate până acum ai spus păcatele lui Alexie, 
acum spune şi păcatele împăratului - vrând să arate cu aceste 
cuvinte, înțeleptul duhovnic, că tot cel care are stăpânire şi 

dregătorie, atât politică, cât şi duhovnicească, nu se cuvine să 
se spovedească ca un om de rând, sau să fie cercetat de 
duhovnic ca unul din poporul cel de obşte, ci pe lângă păcatele 
ce a făcut ca un om, trebuie să mărturisească şi câte bunătăţi 
putea să facă poporului său ca unul ce are stăpânirea şi nu le-a 
făcut; şi câte răutăţi din pricina lui se fac supuşilor lui, şi el nu 
le îndreptează, lucruri pentru care o să dea socoteală cu amă- 
nuntul în faţa lui Dumnezeu. 


Deci, după această rânduială trebuie să spovedeşti şi tu, 
0, duhovnice, pe cei cu dregătorie duhovnicească sau politică. 


Ce păcat a făcut? 


Cercetându-se păcatul, adică ce păcat a făcut, se va vedea 
dacă este mai mare sau mai mic, Adică, păcatele de moarte 
sunt mai mari decât cele vrednice de iertare iar din păcatele de 
moarte, uciderea este mai mare decât furtul; şi decât toate, 
este mai mare lepădarea de Dumnezeu şi păgânismul. 


La această pricină, adică ce păcat a făcut, se aduc în 
discuţie şi se cercetează şi păcatele lipsirii, adică câte bunătăţi 
putea să facă cineva, sau să spună, sau să gândească şi nu le-a 
făcut, sau nu le-a spus, sau nu le-a gândit. Şi câte răutăţi putea 
să oprească cu cuvântul, sau cu lucrul, şi nu le-a oprit. 


În acest fel se cercetează chipul păcatului, adică de este 
lucru, sau cuvânt, sau înţelegere sau gând. Asemenea şi felul 
lui, adică: preacurvie, sau desfrânare, sau ucidere. Şi ce fel de 
cuvânt: cuvânt deşert, sau jurământ strâmb, sau mărturie 
mincinoasă. Şi ce fel de gând: mândrie, sau eres, sau hulă cu 
mintea, sau bântuială, sau unire, sau învoială şi celelalte. 

Pentru ce a făcut păcatul? 


Cercetându-se şi pricina pentru care omul a păcătuit, 
adaugă sau împuţinează greutatea păcatului, adică de a ucis 
cineva pe tirani, ca să izbăvească cetatea de tiranie, sau a 
furat ca să miluiască pe săraci, sau a lovit pe siluitor ca să 
izbăvească pe fecioara pe care o silea, mai puţină greutate are 
decât cel ce va ucide, sau va fura, sau va lovi pentru oarecari 
planuri rele ale sale. Pe scurt, toată lucrarea şi tot păcatul se 
judecă mai bine în fancţie de finalul şi de scopul lui. 


Pentru aceasta şi Fericitul Augustin zice: „se deosebeşte 
foarte mult pentru care pricină, pentru care scop se face un 
lucru”. Că atâta putere are scopul şi sfârşitul peste lucrurile 
oamenilor, încât fiecare scop trebuie să fie potrivit şi unit cu 
lucrarea, şi dimpotrivă fiecare lucrare trebuie să fie potrivită 
cu scopul, adică scopul cel bun să aibă și lucrări bune şi scopul 
rău să aibă lucrări rele. Cu toate acestea, dumnezeiescul Maxim, 
spune într-un loc: „Scopul tuturor lucrurilor pe care le facem 
noi este Dumnezeu, fie le facem pentru EI, fie pentru altă 
pricină” („Despre Dragoste” 102, 36). lar în alt loc spune: 
„Dracii nici întreaga înţelepciune nu o urăsc, nici de post nu se 
îngreţoşează, nici de împărţirea banilor, nici de iubirea de 
străini, nici de cântarea Psalmilor, nici de celelalte toate, prin 
care se închipuie viaţa cea după Dumnezeu, atâta timp cât 
scopul şi pricina acelora se îndreaptă către dânşii” („Despre 
Dragoste” 105, cap. 70). 


Mijlocul prin care se face păcatul 


Mijlocul prin care se face păcatul înmulţeşte sau 
împuţinează gravitatea lui, adică, cel ce va păcătui cu ştiinţă 
sau premeditat, sau cu vicleșug, sau cu rea voinţă, păcătuieşte 
mai greu decât cel ce a făcut acelaşi păcat din neştiinţă, fără 

de voie, din amăgire sau întâmplare, din ușurătate a minţii şi 
din nerăutate. Se aminteşte şi unealta cu care a păcătuit 
cineva, adică lemnul sau cuțitul cu care a omorât cineva, sau 
oamenii cu a căror mijlocire şi ajutor a făcut păcatul. 


Vremea în care a păcătuit. 


Vremea în care a păcătuit cineva împuţinează sau 
înmulţeşte gravitatea păcatului; adică, dacă cineva în vreme 
de nevoie şi de foamete va fura pâine sau grâu, păcătuieşte 
mai puţin decât cel care a furat fâră de nici o nevoie ca aceasta. 
Sfântul Vasilie zice în Canonul 86: „Cel ce mănâncă pâine în 
vreme de nevoie şi de foamete, nu păcătuieşte. Şi câţi greşesc 
după primirea Evangheliei, mai greu păcat au, decât cei ce gre- 
şesc fiind sub Lege. Şi femeile cele ce iau buruieni aducătoare 
de moarte, după zămislirea copilului, mai greu păcătuiesc, decât 
cele ce iau acestea mai înainte de zămislire.” 


Locul în care se săvârşeşte păcatul. 


Locul în care se săvârşeşte înmulţeşte sau împuţinează 
greutatea păcatului. De va ucide cineva sau va fura în Biserică, 
păcătuieşte mai greu decât cel care a ucis sau a furat în casă; 
pentru că cel ce a făcut acestea în Biserică, îndoit păcătuieşte, 
făcând în acelaşi timp ucidere şi arătând faţă de Dumnezeu 
păgânătate şi necredinţă şi, totodată, hoţie şi furtişag de cele 
sfinte. Cel ce a păcătuit în pustie, mai greu păcătuieşte decât; 
cel ce păcătuit în lume, cel ce a păcătuit în mânăstire decât cel 
ce a păcătuit în oraş, cel din oraş care are multe pilde de fapte 
bune decât cel de la ţară, cel ce a păcătuit la vedere decât cel ce 
a păcătuit într-ascuns. 


Pentru aceasta şi dumnezeiescul Gură de Aur în Cuvântul 

către cei ce au țiitoare, zice: „Cât de mari păcate va face cineva, 
dacă le va face în taină şi pe nimeni nu va sminti, se va 
canonisi mai puţin decât cel ce va păcătui cu păcate mai mici, 
însă la vederea celor mulţi, pentru că pe mulţi va sminti. 


De câte ori a păcătuit 


În aceeaşi măsură creşte sau împuţinează greutatea 
păcatului şi repetarea păcatului. Cel ce va păcătui odată sau şi 
de două ori, are mai puţină certare decât cel ce a făcut acelaşi 
păcat nu odată sau de două sau de trei, ci de multe ori. Vezi 
Canonul 8 al Sinodului din Ancira. Vezi încă şi pe dum- 
nezeiescul Gură de Aur (Cuvântul 38 la Evanghelia de la 
Ioan), care spune că urmează mai multe chinuri pentru cei ce 
cad de repetate ori în acelaşi păcat: „Dacă vom lua grele 
chinuri pentru păcatele cele mai dinainte, şi din nou în 
aceleaşi vom cădea, cu mult mai greu iarăşi vom pătimi”. 
Înseamnă că oamenii beau păcatul ca apa şi uită câte pahare 
beau - precum zice Iov: „Urât este şi necurat omul care bea 
strâmbătăţi întocmai ca băutura” (15, 16). Ca să găsească cu 
uşurinţă numărul păcatelor, duhovnicul trebuie să întrebe pe 
cel ce se pocăieşte, câtă vreme a făcut păcatul, apoi de câte ori 
pe săptămână, sau pe lună cădea în păcat şi din acestea să-şi 
dea seama, pe cât este cu putinţă, de numărul acestora. 


Aşa şi Domnul a întrebat pe tatăl celui îndrăcit: „Câtă 
vreme este de când i s-a făcut lui aceasta? Iar el a zis: din 
copilărie.” (Marcu 9, 21). Şi fiindcă nu ajunge numai aceasta, a 
arătat şi necurmarea îndrăcirii: „Și de multe ori în foc 1-a 
aruncat şi în apă, ca să-l piardă pe el.” 


Se cuvine şi aceasta să însemnăm: când tu, duhovnice, 
mărturiseşti oameni care de ruşine nu vor să spună de câte ori 
au păcătuit, trebuie să-i întrebi dacă au făcut acel păcat de o 
mie de ori, sau de două mii de ori, ca auzind ei numărul atât de 

mare, să ia îndrăzneală şi astfel să poată mai uşor să pogoare 
numărul decât să-l urce dacă îi vei întreba un număr mai mic. 


Despre cele dinainte de păcat şi de după păcat 


Pe lângă acestea, trebuie să se cerceteze şi viaţa cea 
dinainte de păcat şi cea de după păcat a celui ce se pocăieşte, 
după Canonele 3, 5 şi 7 al Sinodului din Ancira şi Canonul 2 al 
Sinodului din Neocezareea. Mai puţină certare va avea cel ce 
mai înainte de păcat avea viaţă cu fapte bune, decât cel ce 
petrecea viaţa sa cu nebăgare de seamă, cel ce mai înainte de 
spovedire va înceta de a păcătui, decât cel ce va înceta după 
spovedire, cel ce de la sine a alergat şi s-a spovedit, decât cel ce 
a fost vădit (după Canonul 7 al Marelui Vasilie) şi decât cel ce 
de frica morţii s-a spovedit. Într-un cuvânt, cel ce după păcat s- 
a pocăit, decât cel ce nu s-a pocăit. 


Pentru aceasta şi Isidor Pelusiotul zice: „La greşeli nu 
numai felul păcatului se caută ci şi mintea celui ce păcătuieşte, 
dregătoria, vremea, mijlocul şi rădăcina. Şi după păcat, de s-a 
bucurat, sau s-a mâhnit, sau fără zdrobire de inimă s-a aflat, 
sau de a petrecut într-însul, de s-a pocăit, sau din întâmplare, 
sau cu amăgire sau cu mai-înainte cugetare, sau după deprin- 
derea cea rea şi după obişnuinţă. Şi multe altele sunt cele prin 
care se face cercarea aceasta.” 


CAPITOLUL VI 


Despre Taina pocăinţei 


Se cuvine ţie, celui ce vrei să te faci duhovnic, să ştii 
bine şi taina pocăinţei, care va fi cel mai de aproape lucru cu 
care vrei să te îndeletniceşti. De asemenea, trebuie să ştii şi 
părţile pocăinţei, care sunt: zdrobirea. inimii, mărturisirea şi 
împlinirea canonului. Dar acestea vor fi arătate mai pe larg la 
Sfătuirea către cel ce se pocăieşte (și citeşte-le acolo). 


Aşadar, acestea pe care le-am spus până aici dacă le ştii 
bine, poţi să iei dregătoria duhovniciei (aflând încă şi cele pe 
care le vom spune la capitolul al şaptelea). Iar de te ştii pe tine 
însuţi lipsit şi neiscusit la ştiinţa acelora, păzeşte-te, pentru 
Domnul, şi să nu te faci duhovnic. Odată pentru că, neavând 
cunoştinţele necesare pentru aceasta, în loc să te faci doctor te 
vei face ucigaş pentru atâtea și atâtea suflete, şi te vei face 
ucigaş şi pentru sufletul tău. Iar apoi Domnul, fără cunoștin- 
ţele acestea nu te primeşte, nu numai duhovnic să te faci, ci nici 
preot, căci aşa spune prin Osea: „Tu ai lepădat cunoştinţa şi Eu te 
voi lepăda pentru ca să nu-Mi slujeşti ca preot” (4, 6). Aceasta 
spune şi Domnul, că iconomul sufletelor, care este duhovnicul, 
trebuie să fie nu numai credincios (adică îmbunătăţit, după 
cum zice Teofilact), ci şi înţelept şi cunoscător: „Oare cine este 
iconomul cel credincios şi înjelept, pe care-l va pune Domnul 
peste slugile sale, ca să dea la vreme măsura de grâu?” (Luca 
12, 42). Acestea tâlcuindu-le Sfântul Teofilact, spune: „Nevoie 
este totodată şi de credinţă şi de înţelepciune; că ştiu eu pe 
mulţi, care păreau a fi îmbunătăţiţi cu fapte bune, cinstitori de 
Dumnezeu şi credincioşi, dar pentru că nu puteau iconomisi 

cele bisericeşti cu înţelepciune, nu numai bani, ci şi suflete au 
vătămat. Şi nici nu-ţi va folosi ţie să spui că te-a cercetat pe tine 
pentru aceasta Arhiereul tău; pentru că Arhiereul socoteşte că 
tu ai de la tine însuţi această cunoştinţă şi nu ţi-o dă, nici ochi 
nu-ţi dă să vezi dacă tu eşti orb. 


CAPITOLUL VII 


Despre Preoţia cea lucrătoare şi vocea celui ce 
se va face duhovnic 


Am spus mai întâi, ce fel de viaţă şi fapte bune trebuie 
să ai tu, o, părinte, cel ce voieşti să te faci duhovnic. Am spus 
apoi, de ce lucruri se cuvine să ai cunoştinţă. Îţi mai spuneam 
şi că trebuie să fii şi preot hirotonisit după Canoane şi după lege. 
Şi preot nu caterisit pentru păcatele tale arătate, sau căzut 
pentru păcatele tale ascunse şi caterisitoare de preoţie, nici 
oprit până la o vreme, ci preot având preoţia lucrătoare. Mai 
trebuie şi să ai hirotesie prin punerea mâinilor Arhiereului dar 
şi voie de la acesta prin cartea de duhovnicie, ca să fii duhovnic. 


Că cel caterisit nu poate să fie duhovnic, mărturiseşte 
răspunsul lui Ioan al Chitrului, care spune: „Oricine, duhovnic 
fiind, va face vreun păcat caterisitor, se cateriseşte deodată şi 
de preoţie şi de dregătoria duhovniciei.” lar răspunsul 11 al lui 
Simeon al Tesalonicului spune: „Cel ce primeşte mărturisirea 
gândurilor, trebuie să şi binecuvânteze şi rugăciune de dezle- 
gare să citească, să slujească, să împărtăşească pe cei ce se 
mărturisesc şi să mijlocească către Dumnezeu pentru cei ce se 
pocăiesc. Acestea toate, cel caterisit nu poate să le lucreze.” 


Tar cel ce s-a lepădat de Preoţie pentru nevrednicia sa, nu 
se face duhovnic, aşa cum se arată la acelaşi Ioan al Chitrului, 
care spune: „Cel ce de voie sau fără de voie s-a lepădat de 
preoţie, nu poate să primească mărturisirea gândurilor.” Iar în 
Canonul 8 al lui Nicolaie Patriarhul se spune: „Cel ce singur se 
va lepăda de preoţie, nu poate să zică nici «Binecuvântat este 

Dumnezeul nostru», nici «Hristos, adevăratul Dumnezeul 
nostru », nici în Altar să se împărtășească, nici să tămâieze cu 
tămâie. Dacă de la acestea se opreşte, cu cât mai mult se 
opreşte de a se face duhovnic!” Şi, în cele din urmă, după 
socoteala cea dreaptă, cel ce se leapădă de preoţie, cum poate 
să spovedească, spovedania fiind o putere lucrătoare a preoţiei. 


Înseamnă că Arhiereul, dându-i cartea de duhovnicie, 
trebuie să pună şi mâna pe capul celui ce se va face duhovnic, 
să-i dea hirotesia de duhovnic. Aceasta este necesară chiar dacă 
vom socoti că preotul ca preot nu are nici putere, nici lucrare de a 
lega şi a dezlega păcatele, precum voiesc unii; chiar dacă vom 
socoti că preotul are putere dar nu are lucrare, precum voiesc 
alţii; punerea mâinilor Arhiereului trebuie totdeauna să se facă, 
ca să se dea printr-însa fie puterea şi lucrarea împreună, fie 
numai lucrarea. Apoi, pentru că prin punere:: aceasta a mâinilor, 
duhovnicul primeşte duhul priceperii, ca să povăţuiască cu 
vrednicie în dregătoria sa şi să iconomisească cu înţelepciune 
sufletele păcătoşilor, precum din punerea mâinilor lui Moise a 
luat acest fel de duh al priceperii şi Iisus al lui Navi, precum 
este scris: „Si Iisus, fiul lui Navi, s-a umplut de duhul priceperii, 
căci a pus Moise mâinile lui peste dânsul, (Deuteronom 34, 9). 
Pentru aceasta şi la Faptele Apostolilor se spune: „Prin mâinile 
Apostolilor se dă Duhul Sfânt, (8, 18). Pe scurt, punerea aceasta 
a mâinilor este lucru bun, este dătătoare de binecuvântare; 
pentru că şi Patriarhul Tarasie, la fapta întâi a Sinodului al 
şaptelea, în loc de binecuvântare a înţeles punerea mâinilor, de 
care se pomeneşte la Canonul 8 al Sinodului celui dintâi. Şi 
orice preot va spovedi fără voia arhiereului se cateriseşte, după 
Mihail Patriarhul Constatinopolului, precum se vor caterisi de 
Canoane şi cei ce vor săvârşi vreun lucru preoţesc în afara 
enoriei lor. Aşa zice şi Valsamon la tâlcuirea canonului 7 al 
Sinodului de la Cartagina. Simeon al Tesalonicului spune că a 
lucra preotul în afara enoriei sale, este ca şi cum un mirean 
nepreoţit, lucrează cele ale preoţiei. 


CAPITOLUL VIII 


Ce trebuie să facă cineva după ce se va face 
duhovnic. Şi, întâi, cum se cuvine să 
mărturisească 


Acestea avându-le şi în acest fel fiind pregătit, te urci, o, 
duhovnice, în scaunul cel înalt al mărturisirii, cu evlavie, vesel, 
cu grai, cu privire blândă, şi cu dumnezeiască dragoste (cum 
spune Simeon 'Tesaloniceanul, cap 257). Şi aşa şezând, trebuie 
să socoteşti că spre cel ce se mărturiseşte porţi trei feţe: de 
părinte, de doctor şi de judecător. 


Ca un părinte trebuie să primeşti pe păcătos cu braţele 
deschise, aşa cum Părintele cel ceresc a primit pe fiul cel des- 
frânat, fără a-l certa sau a te scârbi de dânsul, pentru păcatele lui. 


Ca un doctor trebuie să vindeci rănile lui cu untdelemn 
şi cu vin, adică cu iubire de oameni şi cu rânduire de canon, 
după pilda celui ce a căzut între tâlhari. 


Iar ca un judecător, hotărârea ta trebuie să fie foarte 
dreaptă şi nu înşelată de daruri sau de frică, sau de prietenie, 
sau de vreo altă patimă, ca să fie neclintită pe pământ şi în 
cer, după cuvântul care spune: „Oricâte veţi lega pe pământ, 
vor fi legate şi în cer, şi oricâte veţi dezlega pe pământ, vor fi 
dezlegate și în cer” (Matei 18,18). 


Având, aşadar, vreme şi loc rânduit pentru sfânta măr- 
turisire, vreme adică dimineaţa, iar loc, cu deadinsul Biserica 
— în caz de nevoie fie şi casa cinstită, curată şi liniştită (precum 
zice Simeon al Tesalonicului, cap 257); să fie şi icoana 

Domnului Hristos şi, mai cu seamă icoana Răstignirii Lui, 
aduci acolo pe cel ce vrea să se mărturisească, şi făcând 
început cu: Binecuvântat este Dumnezeul nostru, zi apoi Sfinte 
Dumnezeule de 3 ori, şi celelalte, şi Psalmul 50. Apoi, 
întorcându-te către el zi acestea : 


Stătuire a duhovnicului, înainte de mărturisire, către 
cel ce se pocăieşte 


Iată, fiule, Hristos (arătând Icoana lui) stă nevăzut 
aşteptând mărturisirea ta. Deci să nu te ruşinezi, nici să te temi, 
sau să ascunzi vreun păcat, ci din toată inima le mărturiseşte 
pe acestea, ca să iei şi iertarea lor de la însuşi Hristos. Iar de 
vei ascunde vreun păcat, să ştii că nu numai acel păcat ce nu s- 
a mărturisit va sta însemnat ca slovele pe hârtie, ca să se arate 
în ziua judecății înaintea tuturor îngerilor şi a oamenilor, ci îţi 
adaugi şi alt păcat, adică furtişagul de cele sfinte. Pentru 
aceasta de vreme ce ai venit la doctor, caută să te vindeci 
desăvârşit ca să nu rămâi nevindecat, că vătămarea aceasta va 
rămâne la tine. 


Apoi, aşezându-l în genunchi înaintea icoanei lui Hristos, 
întreabă-l cine este, ce fel de om este (de nu l-ai ştiut mai 
înainte), câtă vreme are de când nu s-a mărturisit, şi mai ales 
spune-i să citească sfătuirea cea dintâi către cel ce se 
pocăieşte, ca să înveţe de acolo, cum trebuie să se pregătească 
de mărturisire, şi aşa pregătit să vină să-l mărturiseşti. 


După aceea întreabă-l de crede cu tărie în toate dogmele 
Bisericii Răsăritului, care sunt cuprinse în Simbolul de credinţă 
şi care s-au întărit de cele şapte sfinte Sinoade şi de Sfinţii 
Părinţi, fără vreo adăugire sau scădere. 


De mult folos şi către mântuire este, să te sileşti să 
întipăreşti în mintea celor ce se mărturisesc, şi mai ales a 

acelora care sunt necărturari, aceste două dogme soborniceşti ale 
credinţei noastre, adică a Teologiei şi a Dumnezeieştii întrupări. 


Pentru Teologie poţi spune aşa: crede, fiul meu, că unul 
Dumnezeu, în care credem, este întreit după feţe: Tatăl, Fiul şi 
Duhul Sfânt. Numai Tatăl naşte pe Fiul şi purcede pe Duhul 
Sfânt. Fiul se naşte numai de la Tatăl, şi Duhul. Sfânt purcede 
numai de la acelaşi Tată, cu toate că sunt trei persoane, dar 
este un Dumnezeu după fire, precum şi discul soarelui, raza şi 
lumina lui, măcar că sunt trei, dar un soare sunt. Crede că acest 
Dumnezeu a făcut toate zidirile cele văzute:_cerul, pământul, 
marea şi toate cele ce sunt într-însele. Acesta a făcut şi toate 
cele nevăzute: îngerii, dracii şi sufletele. 


lar pentru dumnezeiasca întrupare, poţi să spui aşa: 
crede, fiul meu, că pentru mântuirea noastră, a oamenilor, care 
am călcat porunca lui Dumnezeu, o persoană a Sfintei Treimi, 
adică Fiul, S-a făcut din Duhul Sfânt şi din Maria Fecioara om 
desăvârşit ca noi, însă fără de păcat, având o faţă şi două firi, 
Dumnezeire şi omenire, adică este Dumnezeu desăvârşit şi om 
desăvârşit, a pătimit, S-a răstignit, S-a îngropat, a înviat a treia 
zi şi S-a înălţat la ceruri, şi acum şade de-a dreapta Tatălui, şi 
va să vie iarăşi ca să judece pe toţi oamenii, care au să învie. 
Celor buni, care vor păzi poruncile lui, le va da împărăţia 
veşnică; iar celor răi, care vor călca poruncile lui, le va da 
chinuri fără de sfârşit. 


Apoi, după ce îl vei întreba de crede drept şi fără de 
îndoială, spune-i : 


Ştii, fiule, că la celelalte judecăţi, cel ce se va arăta pe sine 
vinovat, se pedepseşte; iar la judecata acesta a mărturisirii, cel 
ce va arăta singur păcatul său, se iartă. 

Duhovnicul nu se cuvine să întrebe 


Pentru aceasta nu este datoria duhovnicului să întrebe 
pe cel ce se mărturiseşte ce a făcut. În felul acesta, cel ce se 
pocăieşte se vădeşte şi se mustră, dar nu se mărturiseşte. 
Spovedindu-se, trebuie singur să mărturisească păcatele sale, 
ca să ia şi iertarea acestora, că aşa porunceşte şi Dumnezeu: 
„Spune tu întâi fărădelegile tale, ca să te îndreptezi” (Isaia 43, 
26). Pentru aceasta şi tu, fiule, spre ruşinarea păcatului şi a 
diavolului, spune tu singur fărădelegile, ca să te îndreptezi. 


Ce se cuvine să facă duhovnicul auzind păcatele 


Acestea spunând, taci, o, duhovnice, ca să înceapă cel ce 
se mărturiseşte să spună păcatele sale şi auzindu-le, oricât de 
mari şi de multe vor fi, ia aminte bine să nu te minunezi, sau 
să suspini, sau vreo ameninţare şi vreun semn să arăţi, să te 
îngreţoşezi sau să te îngreuiezi. Căci precum cerboaica, când îi 
vin durerile naşterii, numai o mişcare de frunză poate s-o 
oprească de la naştere, precum spun istoricii, aşa şi păcătosul, 
când vrea să spună păcatul său, poate să-i fie greu să nască, 
adică să mărturisească păcatul, după cum este scris: „Vine 
chinuirea aceea care naşte, iar putere nu are a naşte, (Isaia 
37,3). Ci mai vârtos dă-i îndrăzneală în fiecare minut, zicându-i 
să nu se ruşineze, că şi tu, cel ce le auzi, eşti om asemenea lui, 
pătimaş şi păcătos; şi că, după ce le va mărturisi, se va întoarce 
la casa sa uşurat şi bucuros că şi-a descărcat conştiinţa sa de 
greutatea păcatului. 


Fiecare păcat pe care-l auzi, o, duhovnice, să-l cercetezi 
cu cele şapte împrejurări pe care le-am spus, adică: cine este 
cel ce a făcut păcatul, ce fel de păcat a făcut, pentru ce l-a 
făcut, cum l-a făcut, când l-a făcut, în care loc, de câte ori şi la 
care din cele zece porunci a greşit. La aceasta să urmezi şi tu 

dreptului Iov, care cerceta cu osârdie fiecare judecată pe care 
nu o ştia: „« Judecata care nu am ştiut-o, am cercat-o” (29, 16). 


Iar dacă vezi că cel ce se pocăieşte caută pricini şi pe 
alţii vinovaţi pentru răul ce a făcut, spune-i, o, duhovnice: 
„Fiule, tu ai venit aici să-ţi spui păcatele tale, spre a lua 
iertare, iar nu păcatele altora ca să păcătuieşti şi mai mult, 
căzând în osândă. 


Pe care dintre cei ce se mărturisesc şi 
cum trebuie să-i întrebe duhovnicul 


lar dacă cineva, fie din nesocotinţă, fie de ruşine nu va 
spune mai înainte păcatele sale, atunci eşti silit, duhovnice, să-l 
întrebi tu întâi despre păcatele lui şi acela să răspundă; 
precum zice Fericitul Augustin: „Cercetătorul cel sârguincios şi 
iscoditor cu de-a-mănuntul, cu înţelepciune şi oarecum cu 
iscusinţă întreabă pe cel ce se pocăieşte, ceea ce poate nu ştia, 
sau de ruşine voia să ascundă”. 


Să-l întrebi dacă a făcut vreunul din cele şapte păcate 
de moarte, sau din mlădiţele lor, sau din cele vrednice de 
iertare. Asemenea, să-l întrebi dacă a greşit la vreuna din cele 
zece porunci, enumerându-le pe acestea, în ordinea lor. 


Însă ia aminte, duhovnice, să nu întrebi cum se numesc 
persoanele acelea cu care a greşit cel ce se mărturiseşte; căci, 
pe lângă aceea că este de prisos, îl faci pe cel păcătos să te 
considere iscoditor, după cum spune Mitrofan Critopol. Unii 
sfătuiesc că este foarte de folos dacă întrebările pe care ai să le 
pui, le vei face astfel: „Fiule, nu cumva ai ucis? Nu cumva ai furat? 
Nu cumva ai curvit? Pentru ca cel ce se pocăieşte să răspundă 
numai: da părinte sau nu părinte. În acest fel, cu uşurinţă şi 
fără ruşine poate să-şi arate păcătosul păcatele sale. 

Cum trebuie să se poarte duhovnicul 
cu cei ruşinoşi 


Mare meşteşug şi înţelepciune trebuie să ai, duhovnice, 
la aceia care, de ruşine, sau nu mărturisesc de fel păcatele lor, 
sau le mărturisesc pe jumătate şi nu deplin. Uneori din păcatul 
cel mic pe care ei îl mărturisesc, trebuie puţin câte puţin să-l 
afli pe cel mare. 


Dacă unul din dânşii ţi s-a mărturisit, doar că a văzut o 
fată şi a vorbit cu dânsa cu poftă, tu trebuie, cu iscusinţă, să-i 
spui gândurile rele care au urmat din aceasta, din gânduri 
învoiala şi din învoială lucrarea. Aşa cum Dumnezeu a făcut cu 
lezechiel, când dintr-o gaură ce se vedea în zid, a săpat să afle 
uşă şi prin uşă să intre să vadă înlăuntru mulţi idoli ascunşi. 
Însă trebuie să iei aminte bine, o, duhovnice, ca nu cumva să 
înveţi pe cineva curat păcatul pe care nu-l cunoştea. 


Pe cine, când şi cum trebuie să mustre duhovnicul 


Nu este lucru bun, o, duhovnice, nici să nu mustri pe ni- 
meni, nici să-i mustri pe toţi deopotrivă, pentru că cei înţelepţi 
şi educați se folosesc din mustrări: „Că de vei mustra pe băr- 
batul înţelept, îi va folosi, (Pild. 19, 25). Şi cei ce se mărturisesc 
cu obrăznicie şi cu împietrire de inimă au trebuinţa de mustrări, 
după cuvântul care zice: „Mustră-i pe ei cu asprime” (Tit 1,13). 
Cei neînvăţaţi nu sunt primitori de mustrări: „Nu va îndrăgi 
cel neînvătat pe cei ce îl mustră pe el, (Pilde 15, 12). Nici cei 
fricoşi, ca să nu cadă în deznădejde de frică, nici cei ce se 
mărturisesc cu umilinţă nu au trebuinţă de mustrări, ci mai 
mult de mângâiere. Nici cei cu dregătorii, după cuvântul care 
zice: „Pe cel mai bătrân să nu-l înfrunţi, ci mângâe-l ca pe 
Părinte” (1 Timotei, 5,1). lar dacă vor avea vreodată trebuinţă 
de mustrări şi cei cu dregătorii, să fie amestecate cu aprecieri, 


50 ÎNVĂȚĂTURĂ CĂTRE DUHOVNIC 


aşa cum face Dumnezeu în Apocalipsă cu episcopii celor şapte 
Biserici ale Asiei (Apocalipsă 2, 3). 


'Trebuie însă să mustri, o, duhovnice, câte puţin, aşa cum 
mustră însuşi Dumnezeu, după cum este scris: „Pe cei ce cad, 
câte puţin îi mustri” (Inţelep. 12, 2). Pe scurt, mustrările tale 
trebuie să fie totdeauna amestecate cu dulceaţă şi cu blândeţe, 
precum porunceşte Pavel: „Cu blândeţe certând pe cei ce stau 
împotrivă, doar le va da lor vreodată Dumnezeu pocăință” (2 
Timotei 2, 25). 


Vremea potrivită pentru mustrări este după ce se va 
mărturisi păcătosul și după ce va lepăda puţin întunericul şi se 
va Gezbrăca de păcat. Un boier încurcându-se cu o slujnică a 
lui multă vreme, mulţi duhovnici s-au ispitit să-l îndrepteze, 
dar nu au putut. S-a aflat apoi un duhovnic iscusit şi l-a 
îndreptat, convingându-l să se depărteze de acea femeie numai 
cincisprezece zile. Cu multă silă, boierul a făgăduit că se va 
depărta. Deci îi zice duhovnicul: „mergi de şezi tu la ţară 
cincisprezece zile, iar femeia să rămână acasă.” După cele 
cincisprezece zile, vâzându-l duhovnicul că vine la dânsul cu 
atâta bucurie, ca şi cum ar fi luat cununa fecioriei, îi zice: „De 
vreme ce te văd, fiule, că poţi să înfrunţi războiul împotriva 
patimii tale, ţi-aş fi dat iertăciunea; dar ca să mă încredinţez 
de pocăinţa ta, să aşteptăm încă alte cincisprezece zile, în care 
slujnica aceasta să meargă la ţară, iar tu să şezi în casa ta.” 
Apoi, după treizeci de zile, vâzându-l duhovnicul că a venit la 
dânsul, atunci a început să-l mustre, arătându-i cu cuvinte vii 
sminteala pe care a pricinuit-o în lume, mânia cea înfricoşată 
la care L-a pornit pe Dumnezeu împotriva sa, chinul cel veşnic şi 
îndelungă răbdarea lui Dumnezeu, care L-a suferit atâta vreme. 
Cu acestea şi cu altele asemenea acestora, l-a făcut să se lase de 
păcat şi s-a însurat cu o femeie de neam bun, asemenea lui. Vezi, 
o, duhovnice, cât au folosit mustrările, spunându-se în vreme 
cuvenită? Deci, acest chip de îndreptare să-ţi fie pildă şi ţie, 

atât pentru vremea cea cuvenită a mustrărilor, cât şi pentru 
timpul potrivit al iertării şi pentru răbdare. 


Cum trebuie să iconomisească Duhovnicul 
pe cei ce au gânduri de hulă şi de îndoială 


De se va întâmpla să spovedeşti pe unii care au gânduri 
de hulă, sau care au totdeauna îndoieli şi frică în gândurile lor, 
sau pentru sănătatea şi viaţa lor, sau pentru mântuirea sufle- 
telor lor, celor dintâi să le spui să defaime hulele acestea şi să 
nu le socotească nicidecum păcate, fiindcă acestea nu sunt de la 
ei, ci de la cel ce urăşte binele, diavolul; şi să se împotrivească 
acestor gânduri hulitoare cu aceste cuvinte: „Mergi înapoia 
mea satano, că eu Domnului Dumnezeului meu mă voi închina 
şi numai Lui unuia voi sluji, iar spre capul tău se va întoarce 
durerea şi hula ta, în veacul cel de acum şi în cel ce va să fie”, 
aşa cum cu înţelepciune sfătuieşte Sfântul Ioan Scărarul, în 
Cuvântul 23, împotriva hulei. 


Iar celor ce au îndoieli totdeauna, născute sau din ipo- 
hondrie, sau de la qiavolul, pentru încercarea sau slobozirea cea 
de la Dumnezeu, acestora să le spui: 1. Să se roage neîncetat 
lui Dumnezeu, 2. Să nu creadă gândurilor, 3. Să le dai scris 
canonul rânduit, pentru ca, în nedumerirea lor, să creadă cele 
ce văd scrise. 


Cui se cuvine a muta vremea spovedaniei 


De se va întâmpla ca vreunul care se spovedeşte la tine 
să nu fie pregătit de spovedanie, nici să fi făcut mai înainte 
vreo cercetare a păcatelor sale, ori va fi vreunul care să spună 
răutăţile lui cele multe şi mari, fără mâhnire şi fără umilinţă, 
ci cu obrăznicie, ca şi cum ar povestit cineva faptele sale bune, 

sau va fi altul care nu a păzit făgăduinţele pe care le-a făcut 
mai dinainte, ci s-a arătat mincinos odată, de două ori, sau 
vreunul al cărui păcat este greu de descurcat şi de cuprins în 
canoane, acestora şi altora ca aceştia, nu se cuvine, o, duhov- 
nice, nici să le citeşti îndată rugăciunea de iertare, nici să-i 
îndepărtezi cu totul, ci să amâni vremea iertăciunii lor, spu- 
nând către dânşii: „Mergi acum, fiul meu, şi să vii în cutare zi 
ca să mă gândesc mai bine şi eu.” Să-i dai lui ca să facă în 
vremea aceea şi un canon: post, sau metanii, sau milostenie; 
căci aşa poate şi păcătosul să-şi vină întru sine mai bine, 
mustrându-se cu bună ştiinţă. 


Iar tu, în vremea aceasta poţi: 1. Să alergi la Dumnezeu 
prin rugăciune, zicând împreună cu împăratul Solomon: 
„Dumnezeule şi. Doamne al milei, dă-mi mie ca fiind cu 
înţelepciunea cea şezătoare alăturea cu scaunele tale, în mine 
să se ostenească” (Inţelep. 9, 4). Zicând şi împreună cu împă- 
ratul Iosafat: „Nici nu ştim ce vom face lor, fără numai asupra 
ta ochii noştri” (2 Paralipomena 20, 12). 2. Să alergi la arhiereul 
tău şi către alţii iscusiţi la unele ca acestea, dacă sunt de faţă, 
aproape sau prin cărţi, ca să înveţi de la aceştia ce trebuie să 
faci. Să ştii prea bine, o, duhovnice, că nimic altceva nu este 
atât de folositor şi de roditor în lucrarea ta decât aceea de a 
zăbovi vremea iertăciunii, precum toţi de obşte o mărturisesc, 
cu cercarea cea din toate zilele. 


Nu se cuvine să spovedească duhovnicul 
pe cei împreună cu dânsul 
pricinuitori ai aceluiaşi păcat 


De vei face (Dumnezeu să păzească!) cu cineva vreun 
păcat vrednic de iertare, acest păcat nu trebuie să-l spovedeşti 
tu, duhovnice, ci să-l trimiţi la alt duhovnic; pentru că fiind voi 
împreună pricinuitori la acelaşi păcat, nici el nu poate să aibă 

ruşine la mărturisire şi să se îndrepteze, nici tu nu poţi să ca- 
noniseşti şi să îndreptezi pe unul ca acesta, după cum se cuvine. 


Am spus păcat vrednic de iertare şi nu păcat de moarte, 
căci de vei face unul ca acesta, vei fi caterisit îndată şi de 
preoţie şi de dregătoria cea duhovnicească, precum am spus 
mai înainte. 


Cum se cuvine să cerceteze duhovnicul 
pe cei ce vor să se preoțească 


Când va veni la tine cineva, cerând mărturie ca să se 
preoțească, deschide bine ochii sufletului tău şi cercetează toate 
adâncurile inimii lui, cu mai multă osârdie decât întrebuinţezi 
la toţi ceilalţi, căci aici este înţelepciunea (Apocalipsa 13, 18) şi 
aici stă tot meşteşugul tău şi toată priceperea. 


După ce vei cerceta şi nu vei afla la dânsul vreo piedică 
canonică la preoţie, ia aminte să nu-i dai mărturie îndată, ci 
aşteaptă mai mută vremea până când vei cerceta bine şi pe cei 
cu care este împreună şi ştiu viaţa lui şi să te încredinţezi de la 
dânşii. „Că se cuvine să aibă el şi mărturie bună de la cei de 
afară”, precum zice Dumnezeiescul Pavel (1 Timotei 3, 7). 


Obpririle canonice la preoţie sunt cuprinse în multe 
canoane, dar cu deosebire acestea: Canonul 25, 61 şi 80 al 
Apostolilor, 17 al Sinodului celui dintâi şi al celui de al doilea, 
3 al Sinodului din Laodiceea, 12 al Sinodului din Neocezareea, 
10 al Sinodului din Sardica, 59 al Sinodului din Cartagina, 4 al 
Sfântului Chiril. Iar Sfântul loan Gură de Aur (în Cuvântul 2 
la Iov) voieşte ca cei ce vor să se preoțească să fie nu numai 
nevinovaţi (adică nesupuşi la păcate grele), ci şi fără de 
prihană (adică slobozi şi de cele mai mici greşeli), aşa cum şi 
canoanele 9 şi 19 ale Sinodului celui dintâi, hotărăsc să fie 
neprihăniţi. 

Se cuvine să aibă şi mărturie de la cei dinafară; vezi şi 
canonul al 7-lea al lui Timotei care spune că trebuie să se 
hirotonească preoţii fiind de faţă poporul şi împreună măr- 
turisind. Şi canonul 3 al Sinodului al şaptelea zice că aşa se 
hotărăsc şi preoţii şi diaconii. Ioan Gură de Aur (Cuvântul 18 
la 2 Corinteni) spune că toată puterea hotărârii nu trebuie să 
se dea preoţilor, ci de către Biserică şi de către obşte trebuie să 
se hotărască cine va primi puterea duhovnicească. Chiril al 
Alexandriei spune că popoarele hotărăsc pe cei ce se preoţesc. 


Aceasta se vede şi din obiceiul care se păstrează până 
astăzi, ca arhiereul să spună la fiecare hirotonie: „Hotărârea şi 
cercetarea să fie peste capetele celor care împreună au 
mărturisit.” Aceasta se numeşte „împreună mărturie” pentru 
că ea cuprinde nu numai mărturia duhovnicului (aceasta 
singură nu este crezută, după Canonul 141 al Sinodului celui 
din Cartagina), ci şi a altor bărbaţi vrednici de credinţă. 


În Cartea lui Hrisant este scris că duhovnicul se cuvine 
să cerceteze pe cei ce cer să se preoțească nu numai la mărtu- 
risire, ci şi din viaţa şi petrecerea lor. Așa să faci, pentru ca să 
nu te împărtăşeşti din păcate străine. Pentru arhiereul care va 
hirotoni pe unul ca acesta, Sfântul Pavel spune: „Mâinile 
degrabă pe nimeni nu pune, nici nu te împărtăşi de păcate 
străine” (1 Timotei 5, 22), Aceasta ţi se potriveşte şi ţie, 
duhovnice, care dai mărturie să fie hirotonit cineva. Tu ai 
greutatea cea mai multă, căci în vremea de acum, arhiereii, 
mulţumindu-se numai cu mărturia ta (lucru care nu se 
cuvine), hirotonesc pe câţi hirotonesc. 


Cum se cuvine să se poarte duhovnicul 
cu cei afurisiţi 


Dacă va veni la tine cineva care a fost afurisit de arhiereul 
său, să ştii că nu poţi să-l ierţi pe unul ca acesta, după cum spune 

Hrisant în Cartea pentru spovedanie, ci să-l trimiţi la cel ce l-a 
afurisit, dacă trăieşte, sau la urmaşul lui, dacă acela a murit, 
ca să-l ierte arhiereul, aşa cum rânduiesc şi dumnezeieştile 
Canoane, 12, 13 şi 32 ale Sfinţilor Apostoli, 5 al Sinodului celui 
dintâi, 6 al Sinodului din Antiohia, 14 al Sinodului din Sardica, 
37 şi 141 al Sinodului din Cartagina; apoi pravila lui Fotie cap. 
9 şi Valsamon, tâleuitorul lui. Dacă-ţi este cu putinţă, se 
cuvine să mijloceşti şi tu către arhiereu ca să-l ierte. 


Cum se cuvine să iconomisească 
pe cei ce au făcut făgăduinţe 


Dacă vor veni la tine să se mărturisească cei ce au făgă- 
duit lui Dumnezeu să se facă călugări, sau să se ducă pentru 
închinare la Sfântul Mormânt, sau la sfinte mânăstiri şi moaște, 
sau să dea milostenii, sau să facă şcoli sau mânăstiri, sau să 
ţină post sau alt lucru bun sau faptă bună, pe aceştia trebuie 
să-i sfătuieşti, duhovnice, nu numai să săvârşească făgăduin- 
ţele lor, ci să le săvârşească cu un ceas mai devreme, nelăsând să 
treacă vremea, pentru că păcătuiesc. 


Însuşi Dumnezeu spune prin gura proorocului Moise: 
„Iar de vei făgădui Domnului Dumnezeului tău, să nu întârzii 
a o da făgăduinţa ta, căci cerşind va cere Domnul Dumnezeul 
tău de la tine, şi va fi întru tine păcat, (Deuteronom 23, 22); iar 
prin gura înţeleptului Sirah: „Nu te împiedica a da făgăduinţa la 
vreme bună, şi să nu aştepţi până la moarte a te îndrepta” (18, 
52). Pentru aceasta şi Grigorie Teologul mustră pe Rusticiana 
Patricia Romana, că a făgăduit să meargă să se închine la Ieru- 
salim, dar a trecut prin Constantinopol ca să meargă într-acolo, a 
pierdut vremea şi nu săvârşea mai degrabă făgăduinţa sa. 


Mai înainte de a făgădui cineva, trebuie să socotească 
dacă poate săvârşi făgăduinţa; iar dacă a făgăduit, mai mult, 
nu poate să calce făgăduinţa, pentru că ispiteşte şi amăgeşte 

pe Dumnezeu, precum zice Sirah: „Mai înainte de a făgădui, 
pregăteşte-te pe iine să nu te faci ca omul ce ispiteşte pe 
Domnul” (18, 22). 


Ş nu numai când se va făgădui cineva singur, ci şi când 
vor făgădui părinţii pe copiii lor (fiind aceia sub stăpânirea) lui 
Dumnezeu, în vreme de boală sau de primejdie, ca să se facă 
călugări; atunci sunt datori copiii împreună cu părinţii să pă- 
zească şi să săvârşească o făgăduinţă ca aceasta, aducându-i 
pe aceştia lui Dumnezeu, ca Ana pe Samuil, precum porun- 
ceşte Dumnezeu la Capitolul 30 al cărţii Numeri. 


Iar dacă sunt opriţi aceştia de vreo mare nevoie de a 
săvârşi fie întemeierea şcolilor, sau a mânăstirilor ce au făgă- 
duit, trebuie să socoteşti bine, duhovnice, cu bună chibzuială, 
câtă cheltuială şi osteneală puteau ei să facă spre a săvârşi 
nişte făgăduințe ca acestea, şi să-i rânduieşti pe dânşii să dea 
cheltuielile acestea la săraci, sau alte bunătăţi asemenea, dacă 
au posibilitate; iar de nu au, să-i rânduieşti să facă alte împli- 
niri de canoane: posturi, rugăciuni, metanii şi altele. 


Celor ce au făgăduit să păzească fecioria şi apoi s-au 
însurat, trebuie să le spui, duhovnice, că sunt călcători ai făgă- 
duinţelor lor, şi trebuie să se pocăiască în faţa lui Dumnezeu; 
că sunt datori şi însuraţi fiind, să se nevoiască cu posturi, cu 
rugăciuni şi cu strădanii ale trupului şi să se înfrâneze. Chiar 
şi pe soţia lor să o determine cu multe rugăciuni să se unească 
la aceasta. Apoi, să-i sfătuieşti pe toţi aceştia să nu mai facă 
către Dumnezeu astfel de făgăduinţe, pentru fiecare nevoie care 
li se întâmplă; pentru că neputând să le păzească, păcătuiesc greu, 
aşa cum şi Canonul 19 al Sinodului din Ancira şi Canonul 18 
al Marelui Vasilie hotărăsc şi canonisesc pe cei ce făgăduiesc 
să-şi păzească fecioria şi apoi se leapădă de făgăduinţă. 

Cum să sfătuiască duhovnicul pe desfrânaţi, 
adulteri, sodomiteni, pe împreunătorii cu 
dobitoace şi pe cei ce fac malahie 


De vei mărturisi desfrânaţi, sau adulteri, sau sodomiteni, 
sau pe cei ce se împreunează cu dobitoacele, sau din cei ce fac 
malahie (onanie) trebuie, duhovnice, nu numai să mustri pe toţi 
aceştia, arătându-le lor că, din cauza patimilor trupeşti, pierd 
bunătatea părţii celei cuvântătoare a sufletului şi se aseamănă 
cu dobitoacele cele necuvântătoare; ci să-i faci, pe fiecare dintre 
ei, să-şi urască păcatul, să le arăţi cât de vătămătoare de suflet 
este curvia, preacurvia, sodomia, zacerea cu dobitoacele şi malahia. 


Cine curveşte vatămă şi strică trupul său, îl supune la 
multe şi nevindecate boli. Pentru aceasta Apostolul Pavel a 
spus: „Cel ce curveşte în trupul său greșeşte” (1 Corinteni 6, 10). 
Deci dacă cel ce face acest păcat, este vrăjmaş sufletului său, 
„lar cel ce iubeşte nedreptatea, urăşte sufletul său” (Psalm 10, 
5), adică cel ce curveşte este vrăjmaş şi trupului său. Cel ce 
curveşte pierde fecioria, care este o vistierie fără de preţ şi 
care, dacă se va pierde odată, nu este chip ca să se mai dobân- 
dească vreodată. Atât de mult întunecă mintea omului curvia, 
încât slăbeşte voinţa, mai mult decât oricare alt păcat, nu lasă 
pe ticălosul lui săvârşitor să se întoarcă spre Dumnezeu şi să 
se pocăiască: „Nu vor da sfaturile lor, ca să se întoarcă către 
Dumnezeu, căci duh de curvie este întru dânșii” (Osie 5, 4). 
Pentru aceasta cu dreptate a zis dumnezeiescul Isidor acest 
înfricoşător cuvânt: „Că neamul omenesc este supus diavolului 
mai mult prin înverşunarea trupului decât prin alt păcat.” 
Curvia este atât de urâtă lui Dumnezeu, încât numai pentru ea a 
adus în lume potopul din care n-au scăpat decât opt oameni, şi 
care L-a silit să spună că S-a căit pentru că a făcut pe om. 


Jar adulterinilor să le spui că preacurvia (adulterul) este 
de atâta vreme de când însuşi Dumnezeu a poruncit să fie 

omorât bărbatul şi femeia care o săvârşesc: „Cine va preacurvi 
cu femeia altui bărbat.cu moarte să se omoare; atât adulterul şi 
adultera” (Levitic 20, 10). Dacă în Legea Veche adulterul era 
fărădelege, cu cât mai mult acum în vremea darului Evanghe- 
liei, când nunta s-a înălţat. la cinste de taină. Pentru aceasta, 
mâniindu-se Dumnezeu atunci, a zis lui David că nu vor lipsi 
relele din casa lui pentru adulterul pe care l-a făcut: „Nu se va 
depărta sabia din casa ta până în veac, pentru că M-ai 
defăimat pe Mine și ai luat pe femeia lui Urie” (2 Regi 12, 10); 
aşa şi acum, cu mai multă asprime spune aceasta fiecărui 
preadesfrânat. Că fiecare preadesfrânat se numeşte fiu al 
morţii, precum a spus David către Nathan: „Viu este Domnul şi 
fiu al morţii este omul care a făcut aceasta” (2 Regi 12, 6). 
Răpirea şi furtişagul, comparându-se cu preacurvia, sunt ca 
marea ce curge prin mijlocul pământului către ocean, sau ca 
un om pitic faţă de un uriaş. Pentru aceea şi Solomon a zis: 
„Nu este mirare de va fi prins cineva furând,... iar prea- 
curvarul, pentru lipsa minţii pierirea sufletului său câştigă, 
chinuiri şi necinste suferă, şi ocara lui nu se va stinge în veac” 
(Pilde 6, 30-33). 


lar către sodomiteni să zici: Dumnezeu poruncește în 
Levitic să fie omorâţi unii ca aceştia: „De se va culca cineva cu 
bărbat ca şi cum s-ar culca cu femeie, amândoi au săvârşit 
urâciune; cu moarte să se omoare” (20, 13). Sfinţitul Ieronim 
spune că numai pentru păcatul acesta al sodomei a întârziat 
Întruparea lui Hristos. Alt dascăl spune că pentru aceasta va fi 
mai curând a doua venire; şi că în noaptea aceea în care S-a 
născut Hristos, a trimis un înger şi a omorât pe toţi sodomi- 
tenii care erau în lume, apoi S-a născut, ca să nu se afle atunci 
pe pământ un păcat aşa de mare ca acesta. 

Caută şi în Istorii şi vei afla cât de cumplit 
erau pedepsiţi de împărați sodomitenii 


Iar celor ce stau cu dobitoace să le spui că Dumnezeu 
porunceşte în Legea Veche, la cartea Leviticului, să fie omorâţi 
cei ce se împreunează cu dobitoace, ori bărbaţi de vor fi, ori 
femei (20, 15, 16). Şi legile cele Politice (Cartea 60 a Pravilelor 
împărăteşti, Titlul 37) poruncesc să se taie mădularul unora ca 
aceştia. Vrednic de însemnare este mijlocul acela de care s-a 
slujit un duhovnic iscusit, ca să îndrepteze pe un păcătos 
nesimţitor, ce cădea cu o junică. Întâi i-a zis aşa: tu păcătoase, 
ai dobândit acum o rudenie cu acea junică, nouă şi neauzită, şi 
te-ai făcut şi tu asemenea cu dânsa dobitoc şi necuvântător. 
Aşadar, o lună întreagă să mergi în fiecare seară şi să te în- 
chizi în grajdul tău; acolo căzând la pământ pe brânci ca 
animalele, să-ţi pui în spate samarul măgarului tău şi cu acest 
fel de chip să ceri cu lacrimi iertare de la Dumnezeu pentru 
acest înfricoşător păcat al tău. Astfel făcând ticălosul acela, şi 
venindu-şi în simţirea răutăţii sale, s-a îndreptat. Duhovnicii 
de mai înainte nu putuseră să-l îndrepteze nicicum. 


Iar pentru malahie, cât de mare rău este, vezi Canonul 
8 al Sfântului Grigorie de Nyssa. 


Cum să iconomisească duhovnicul pe călugări 


Dacă se va spovedi la tine vreun călugăr fără carte, să-l 
întrebi, duhovnice, dacă ascultă slujba sa cea rânduită. Dacă 
nu are mijloace să meargă să o asculte, tu trebuie să-l 
rânduieşti să o citească singur cu metaniile sale. Adică: pentru 
Utrenie, să petreacă stând în picioare treizeci de şiruri de 
metanii, spunând la fiecare rugăciunea aceasta: „Doamne 
lisuse Hristoase, Fiul lui Dumnezeu, milueşte-mă pe mine 
păcătosul”. În loc de Ceasuri, să facă zece şiraguri de metanii; 

pentru Vecernie, zece; pentru Pavecerniţă alte zece precum 
rânduiesc Pravilele care se află în Sfântul Munte. 


După așezământul şi rânduiala ce se obişnuiesc în părţile 
Rusiei şi în locurile acestea, urmăm pentru cântarea Vecerniei, 
o sută de rugăciuni „Doamne lisuse Hristoase, Fiul lui 
Dumnezeu, milueşte-mă pe mine păcătosul” şi metanii 25. 
Pentru Pavecerniţă rugăciuni 50, metanii 12. Pentru Paraclis 
rugăciunea Precistei de şaptezeci de ori, adică: „Preasfântă 
Stăpâna mea, Fecioară Maria, Născătoare de Dumnezeu, 
miluieşte-mă pe mine păcătosul” şi metanii 12. Pentru Acatist, 
rugăciuni 200, metanii 12. Pentru Canonul îngerului, 
rugăciuni 50, metanii 7. Pentru Canonul de Pocăinţă rugăciuni 
30, metanii 5. Pentru Miezonoptică rugăciuni 100, metanii 25. 
Pentru Utrenie rugăciuni 300, metanii 50. Pentru Ceasul 
întâi, rugăciuni 50, metanii 7. Asemenea şi pentru celelalte 
Ceasuri: al 3-lea, al 6-lea şi al 9-lea, tot câte 50 de rugăciuni şi 
câte 7 metanii pentru fiecare. Pentru Obedniţă, rugăciuni 100 
şi metanii 10. 


Să cercetezi de obşte pe toţi monahii, dacă îşi fac 
obişnuitul lor canon. Şi să ştii că monahul cu shima cea mare 
şi desăvârşit este orânduit să facă într-o zi şi într-o noapte trei 
sute de metanii mari, precum zice Sfântul Calist şi Purtătorii 
de Dumnezeu Părinţi (caută în Filocalie); iar precum spun cei 
cu socoteală în Sfântul Munte, să facă metanii mari 120 şi 
închinăciuni 12 şiruri de metanii. 


Rasoforii şi cei ce sunt spre încercare, este rânduit să 
facă o sută de metanii şi închinăciuni, trei şiruri de metanii, 
zicând la fiecare grăunte „Doamne lisuse Hristoase, Fiul lui 
Dumnezeu, milueşte-mă pe mine, păcătosul” şi închinându-se 
până la pământ. 


Canonul metaniilor să ştii că nu se face Duminica — 
după Canonul 20 al Sinodului celui dintâi, 192 al Sinodului al 

şaselea şi 91 al Marelui Vasilie, nici după Paşti până la Cinci- 
zecime — după aceleaşi Canoane şi după Sfântul Epifaniu, 
Irineu, Augustin (Epistola către Ianuarie), leronim, Ambrozie, 
Avva Isaia şi Sfântul Calist. 


Închinăciunile până la pământ nu se opresc în nici o vreme. 


Cum să iconomisească pe preoţii 
care au căzut în păcat 


Dacă vei mărturisi vreo faţă sfinţită, care a făcut curvie, 
sau preacurvie, sau alt păcat ascuns, opritor de preoţie, pe 
acesta trebuie să-l opreşti, duhovnice, nu numai de a sluji ci şi 
de a boteza, a cununa, a spovedi, a face aghiasmă, şi oricare 
altă lucrare preoțească sfinţită, după Canoanele Sfinţilor. 
Dacă Canonul 26 al Sinodului 6 şi Canonul 27 al Marelui 
Vasilie, amândouă hotărăsc să înceteze toate lucrările preoţiei, 
nici să binecuvânteze, nici să sfinţească preotul acela care va 
cădea din neştiinţă în fărădelege, cu cât mai mult trebuie să 
înceteze toate acestea preotul care cu ştiinţă a curvit, sau a 
preacurvit, sau oricare alt păcat opritor de preoţie a făcut? 


Pentru aceea şi Canonul 8 al Patriarhului Nicolae 
hotărăşte ca preotul care s-a lepădat de preoţie pentru osânda 
ştiinţei sale, nici „Binecuvântat este Dumnezeu”, nici „Hristos, 
adevăratul Dumnezeul nostru” să nu zică. Şi Simeon 
Arhiepiscopul Tesalonicului (Răsp. 13) spune despre hirotonie, 
că darul lucrează prin preoţii şi arhiereii cei nevrednici; tainele 
pe care le săvârşesc ei sunt cu adevărat Taine, dar vai şi amar 
unora ca aceştia, care, sau mai înainte de hirotonie, sau după 
hirotonie au păcătuit; căci nevrednici sunt de preoţie. De voiesc 
să se pocăiască şi să se mântuiască, trebuie să se depărteze cu 
totul de lucrările sfinte (vezi, că „lucrări” nu înseamnă numai 
Liturghia) ale preoţiei. Vezi şi în „Mântuirea Păcătoşilor”, unde 
se povesteşte că Avva Macarie Alexandrinul, pe preotul acela 

nevrednic nu l-a vindecat până când a jurat că nu se va mai 
lucra nici o lucrare a preoţiei. Canonul 10 al Sfântului loan 
Postitorul, în rânduiala citeţului, pogoară preotul care, după ce 
a cunoscut răul, a făcut malahie a doua şi a treia oară care, 
îndeamnă acelaşi, îl opreşte pe el de la toate lucrările preoţiei. 


Chiar şi cei care în ascuns au păcătuit şi s-au mărtu- 
risit, se leapădă de preoţie şi se pedepsesc, în baza Canonului 9 
al Sinodului 1, Canonului 9 şi 10 al Sinodului din Neocesarea 
şi Canonul 70 al Marelui Vasilie. Şi Sfântul Ioan Gură de Aur 
spune că, cei ce au făcut vreun păcat care opreşte de la preoţie, 
se leapădă singuri de preoţie; „Trebuie, socotesc, să aibă atâta 
sfială de lucrul acesta (adică de preoţie), încât şi la început să 
fugă de sarcină şi după ce a luat-o asupra-şi, dacă se va întâmpla 
vreodată vreun păcat care să fie suficient pentru a fi cateresit, 
şi să nu aştepte judecăţile celorlalţi, ci singur să se lepede de 
începătorie” (Cuvântul 3 despre Preoţie). 


Deşi Agapie, în cartea numită »Mântuirea Păcătoşilor” 
spune că „Preotul care a păcătuit poate face sfeştanie, maslu, 
spovedanie şi celelalte ale preoţiei”, aceasta după obiceiul cel 
nou şi nu după paza cea cu acrivie a Sfintelor Canoane. Dacă 
unii pun înainte Canonul 9 al Sinodului din Neocesarea, care 
zice că preotul cel ce şi-a mărturisit păcatul trupesc, pe care 
mai înainte de preoţie l-a făcut, să nu jertfească, ci să rămână 
întru celelalte — zic să se înţeleagă Canonul: că împreună cu 
aceasta, adică cu a jertfi, se cuprind şi toate celelalte sfinte 
lucrări ale preoţiei. Să rămână întru celelalte, adică nu în lu- 
crările cele sfinte, ci în şederea şi starea împreună cu preoţii, pe 
scurt, în cinstea cea de afară, precum zice Valsamon (tâlcuirea 
Canonului 26 al Sinodului 6), fie încă şi să se împărtăşească în 
Altar, după acelaşi Valsamon şi Zonara (chiar dacă a se 
împărtăşi aceasta în Altar îl opreşte Canonul 8 al lui Nicolae, 
Simeon, Arhiepiscopul Tesalonicului — Întrebarea 40 — şi 
Canonul 70 al Marelui Vasilie, care opreşte aceasta la diaconii şi 

preoţii care fac păcat mai mult decât sărutarea cea cu patimă). 


Îaca şi aceasta trebuie să-ţi arătăm, o, diibeiepice,să iei 
seama bine, să nu dai voie la cei preoţiţi, care cad în curvie sau 
în preacurvie, să se împărtăşească îndată - precim, unii are 
neînţelegând bine Canonul 3 al Sfântului Vasilie s-au amăgi 
la aceasta - ci pe lângă aceea că îi vei opri de la preoţie, trebuie 
să-i şi canoniseşti întâi, după pieatul. lox,, şi după a vor 
săvârşi canonul, atunci să-i laşi să se în păicageaseui, ezi și 
Canonul 33 al Postitorului. După toate ă acestea, să ştii şi 
aceasta, că dacă vor fi unii care nu vor voi să se lase de iai 
lucrările cele sfinte, cel puţin trebuie să-i opreşti de Santa 
Liturghie. lar dacă şi aceasta nu vor voi, tu nu poţi i. sileşti, 
nici să-i vădeşti, ci să-i laşi la ştiinţa lor, şi ei vor înţelege 
nevrednicia lor. Vezi şi Canonul 141 al Sinodului din Cartagina. 


Cum să se poarte duhovnicul cu cei bolnavi 


Dacă este cineva bolnav, trebuie, o, duhovnice, să alergi 
în grabă spre cercetarea lui, chiar şi la ID iC zrul A a i 
şi ploua sau va ninge. După ce îl vei mârigâia în boal alui, i 
nându-i că prin aceasta se va curăţi de dati eri ea păcatul in 
aşa cum aurul se curăţă prin foc, să-l ile mai săi î 
toate la doctoria trupească, să se spovedească cu o spovadă * 
obşte a tuturor păcatelor vieţii sale: Dacă. s-a legat. lina a 
bolnavului, îndată trebuie să-l strângi de mână, Său (Să strigi 
tare, până când prin semne îţi va de înţeles că vrea să A 
mărturisească. Atunci să-i citeşti rugăciunea de iertăciune şi să-l 
împărtăşeşti cu Dumnezeieştile Taine, ca să nu se întâmple să 
moară neiertat şi neîmpărtăşit. 


Să mergi adeseori la dânsul, să-l mângâi şi sdel îstăragti 
ca să nădăjduiască la mila lui Dumnezeu, până lauri suitlarea lui 
cea mai de pe urmă şi să nu deznădăjduiască, caci în ceasul acela 
diavolul luptă tare ca să-l arunce pe om în deznădăjduire. Pentru 

aceasta, în ceasul de pe urmă, are mare trebuinţă de sfătuirea 
şi mângâierea ta, pe care de o va avea, poate să dobândească 
dobândă veşnică, aşa cum neavând-o, poate să sufere o pier- 
dere vecinică. 


Pentru cercetarea bolnavilor, vei citi şi alte cărţi. 


Spovedania se cuvine să se facă cu răbdare 


După toate acestea îţi spunem, duhovnice, că de voieşti 
să fie spovedirea ta cum trebuie, iar îndreptarea şi mântuirea 
păcătoşilor după Canoane, trebuie să zăboveşti mult la spove- 
dire, şi nicidecum să nu te grăbeşti, chiar dacă vor fi mulţi cei 
care te aşteaptă afară. În plus, trebuie să le spui celor ce se 
pocăiesc să vină mai înainte de Praznic cu multe zile, să se 
spovedească, aşa cum şi noi îi sfătuim. Cu răbdarea, ai vreme 
să socoteşti bine doctoriile cele cuviincioase pentru îndreptare 
de care are trebuinţă fiecare păcătos. Mulţi duhovnici, de 
multe ori grăbindu-se şi neavând vreme să se socotească bine, 
au pierdut pe mulţi în loc să-i îndrepte, şi s-au pierdut şi pe ei 
împreună cu aceia, şi pentru aceasta cu amar până la moartea 
lor s-au căit. 


CAPITOLUL IX 


Cum trebuie să canonisească 
duhovnicul 


După ce vei săvârşi, duhovnice, mărturisirea lucrurilor 
celor rele, a cuvintelor şi a gândurilor celui ce se mărturiseşte, 
să-i spui: „Să ştii, fiule, că Dumnezeieştile Canoane hotărăsc că 
de nu va părăsi omul păcatul mai întâi, să nu fie primit, În 
pocăință. Deci şi tu, dacă făgăduieşti să te depărtezi de rău, 
ajutându-ţi dumnezeiescul dar, vei lua de la mnine canonul şi 
iertarea păcatelor tale. Toţi învățătorii Bisericii spun că toată 
pocăinţa stă în a lua, cel ce se pocăieşte, hotărâre tare dea nu 
mai păcătui cu voia sa, hotărâre fără de care, puţin îi va folbs 
zdrobirea, mărturisirea, împlinirea canonului, într-un cuvânt, 
pocăinţa lui. 


Cum se cuvine să canonisească duhovnicul 
după rânduiala Sfântului loan Postitorul 


Şi aşa, după ce va făgădui, îl canoniseşte după Canoa- 
nele Sfântului Ioan Postitorul, pe care le-a primit şi le primeşte 
de obşte toată Biserica Dreptmăritorilor, adică îi rânduieşte 
atâţia ani să nu se împărtăşească, atât post să facă, atâtea 
metanii şi atâta milostenie. 

Cum se iconomiseşte cel ce se pocăieşte 
când are multe păcate 


Dacă cel ce se pocăieşte are multe păcate, canoniseşte-l pe 
cel mai mare, adică pe cel ce are canon de mai mulţi ani. Câtă 
vreme face păcatul, chiar dacă nu se împărtăşeşte, vremea 
aceea nu se numără la facerea canonului. Dacă se va depărta o 
vreme de la păcatul pe care l-a spovedit, şi va cădea iarăşi în 
acelaşi păcat, să-i pui începătură la anii canonului. Dacă va 
cădea în alt păcat, trebuie să socoteşti care are mai mulţi ani: 
canonul pe care îl avea nesăvârşit, sau păcatul cel de curând 
făcut. Iar dacă mai înainte de a se spovedi la tine, cel ce se po- 
căieşte s-a depărtat de păcat şi de Dumnezeiasca Împărtă- 
şanie, sau de la sine, sau de la alt duhovnic, să ştii că se 
numără la canon şi anii aceia de când s-a depărtat de la păcat. 
A se număra la canon vremea în care s-a depărtat de la păcat 
şi de la Împărtăşanie, cel ce se pocăieşte de la sine, adică, fără 
de a mărturisi păcatul de moarte pe care l-a făcut; - aceasta să 
o faci cu pogorământ şi milostivire, iar nu după luarea aminte 
cu deamănuntul şi după dreptate. După ce îşi va mărturisi 
omul păcatul cel de moarte, de atunci înainte şi depărtarea de 
la păcat şi de la Împărtăşanie se socotesc ca un canon; şi toate 
bunătăţile pe care le face îi şi pricinuiesc viaţă veşnică şi îl şi 
izbăvesc de chinurile cele veşnice. Dar dacă nu are spovedit 
păcatul de moarte, depărtarea de păcat şi de Împătrăşanie şi 
toate bunătăţile pe care le va face, nici viaţă veşnică nu-i ago- 
nisesc, nici de munca cea veşnică nu-l izbăvesc. Arătăm aceasta 
pentru că dacă va muri el cu acest păcat de moarte nespovedit, 
va dobândi munca veşnică. 


Când se împărtăşeşte cel ce are canon 


Dacă cel ce se pocăieşte se află încă sub canon şi se va 
afla în primejdie de moarte, se împărtăşeşte cu Dumnezeieştile 

Taine, de nevoie. Dacă se va însănătoşi, începe iarăşi canonul 
de acolo de unde l-a lăsat mai înainte de a se împărtăşi. Aşa 
rânduiese Canonul 13 al Sinodului întâi, Canonul 5 al 
Sinodului din Ancira şi 5 al Sfântului Grigorie de Nyssa. Iar 
Ilie al Cretei zice: „Dacă cineva încă suflă puţin şi nu a murit 
cu totul, dar este nesimţitor şi nu poate să mănânce nimic, sau 
în alt chip scuipă ceea ce i se pune în gură, preotul trebuie, cu 
luare aminte, să însemneze semnul crucii numai pe buzele şi 
pe limba lui, cu atingerea Preacuratelor Taine.” 


Canonul este îndoit 


Să ştii, duhovnice, canonul şi împlinirea canonului se 
despart în două: în canon trupesc şi în canon duhovnicesc. 


Canon trupesc înseamnă: post, mâncare uscată, metanii 
şi cele şapte fapte trupeşti ale milosteniei: 
= a hrăni cineva pe cei flămânzi, 
= aadăpapecei însetaţi, 
= a căuta şi a aduna pe cei străini, 
= a îmbrăca pe cei goi, 
= acăuta pe cei bolnavi, 
= acerceta pe cei de prin închisori şi 
= a îngropa pe cei morţi. 
Canon duhovnicesc înseamnă rugăciunea cea cu umilin- 


ţă, citirea Dumnezeieştilor Scripturi şi cele şapte duhovniceşti 
lucruri ale milosteniei, adică: 


= a îndemna cineva pe păcătos să părăsească păcatul şi să 
se pocăiască, 


= a învăţa pe cel neînvăţat ceea ce nu ştie despre Dumnezeu 

şi despre credinţă, 

a sfătui drept pe cel ce are trebuinţă de sfătuire, 

a se ruga lui Dumnezeu pentru fratele său, 

" a mângâia pe cel mâhnit, 

a suferi fără cârtire ticăloşiile şi necazurile ce îi urmează 


" aierta greşelile pe carei le fac alţii. 


Canonul trebuie să se dea împotriva celor 
la care păcătosul se împotriveşte 


Canonul trebuie să se dea împotriva celor la care păcă- 
tosul se împotriveşte (că cele potrivnice sunt vindecătoare celor 
potrivnice). Canonul întâi al Sfântului Grigorie de Nyssa 
hotărăşte adică, să se dea după împrejurările cele potrivnice ale 
păcatului şi după împrejurările cele potrivnice ale feţelor celor 
ce au greşit, precum zic cei cu socoteală. După împrejurările 
cele potrivnice ale păcatului, adică celui ce se îndoieşte de 
credinţă, să-i dai canon, duhovnice, să citească sau să asculte 
cu evlavie Sfânta Evanghelie şi Simbolul credinţei, să nu 
încerce cele mai presus de puterea sa şi să recunoască de 
maică Biserica cea Sobornicească, care i-a dat credinţa! 


Cum se canonisese hulitorii şi 
cei ce jură strâmb 


Celui ce a hulit cu cuvântul să-i dai canon să slăvească pe 
Dumnezeu pe care L-a necinstit şi să citească sau să asculte 
cărţi folositoare de suflet - mai ales Psaltirea, care cuprinde 
multe doxologii ale lui Dumnezeu. 


Alţii, iscusiţi şi cu socoteală spun să se canonisească 
hulitorii trăgându-şi de multe ori limba pe pământ, depăr- 

tându-se câtăva vreme de Dumnezeiasca Împărtășanie, 
postind şi făcând metanii cât va fi cu cuviinţă. lar eu am găsit 
la unii ca să se canonisească aceştia şapte ani. În unele 
Canoane ce se consideră a fi ale Sfântului loan Postitorul se 
zice ca cel ce a hulit să facă o sută de metanii şi să postească o 
săptămână de la carne până la vin. 


Hulitorilor să le spui, o, duhovnice, că dacă Dumnezeu 
porunceşte să se omoare cel ce numai va numi numele Lui cel 
negrăit, adică Iehova — precum spune prea înțeleptul Fotie 
(Scrisoarea 163 către Amfilohie al Cizicului) şi: „Cel ce va numi 
numele Domnului, cu moarte să se omoare” (Levitic 24, 16) — 
cu cât mai mult sunt vrednici de moarte aceştia care Îl hulesc 
pe El. Spune-le, că atât de înfricoşat lucru este hula, încât nici 
diavolul nu îndrăzneşte, nu să o facă, dar să o numească. În loc 
de a zice: „va huli”, zice: „va binecuvânta”, precum citim la Iov: 
„De nu în faţă te va binecuvânta” (1, 11), adică „va huli”, 
precum tâlcuiesc Olimpiodor, loan Gură de Aur şi Didim. Nici 
Mihail Arhanghelul nu a hulit pe diavolul cel vrednic de hulă 
când se lupta cu dânsul pentru trupul lui Moise, ci numai l-a 
certat pe el, după cum zice Apostolul Iuda. Dumnezeiescul loan 
Gură de Aur voieşte să se înţelepţească hulitorii cu bătăi, 
zicând aşa: „De vei auzi pe cineva să hulească pe Dumnezeu 
prin târg, apropie-te de dânsul şi-l mustră; iar de este nevoie, dă-i 
palme, loveşte-l, sfărâmă-i gura; sfinţeşte-ţi mâna cu această 
lovire” (Cuvântul întâi la Statui). Spune-le şi pildele cele înfri- 
coşate care se povestesc în „Mântuirea Păcătoşilor” pentru cei 
hulitori; şi mai mult, cum au răpit dracii cu totul pe copilul 
acela care hulea, cum s-a îndrăcit şi rău şi-a dat sufletul cel ce 
hulea. Mai întâi de toate, spune-le să se depărteze de pricinile 
hulei, care sunt: jocurile, cărţile, jurămintele şi mânia cea 
dobitocească. Chip al hulei este încă, şi a da cineva pe fratele 
său diavolului şi a-l blestema; şi se canoniseşte asemenea cu 
cel ce a hulit pe Dumnezeu. 

Cum se canonisesc cei ce jură strâmb 


Asemenea şi celor ce jură strâmb, pe lângă canonul ce le 
rânduieşte pentru aceasta Sfântul Ioan Postitorul (Canonul 31), 
să le dai să laude pe Dumnezeu pe care L-au necinstit, şi să 
citească sau să asculte cărţi folositoare de suflet, cu deosebire 
Psaltirea, care cuprinde multe doxologii ale lui Dumnezeu. 


Însă ia aminte că Dumnezeiescul Isidor Pelusiotul, scri- 
ind către Zosima şi mustrându-l că a iertat un jurământ 
strâmb al unuia ce i-a dat puţini peşti, îi zice şi aceasta, că de 
nu va lua acela, căruia i se făcuse nedreptate, câţi bani a 
pierdut din pricina jurământului strâmb, nu este cu putinţă să 
se ierte cel ce a jurat strâmb: „Nu pentru că te-ai îmblânzit tu 
cu daruri se slobozeşte acela de vină, ci când îşi va lua înapoi 
ale sale, acela căruia s-a făcut nedreptate din jurământul cel 
strâmb (Epistola 1060). 


Cum se canonisese cei ce fac nedreptate 


'Tâlharilor şi celor ce fac nedreptate, mai întâi după 
celălalt canon al Postitorului (27) să le dai canon, duhovnice, 
să întoarcă lucrul cel străin pe care l-au luat, dacă îl au: sau la 
stăpâni, dacă trăiesc, sau la rudeniile lor, dacă au murit aceia. 
Lucrul să-l întoarcă: ori prin mâna duhovnicului, ori prin a 
altei persoane. Dacă nu-l mai au, să se întoarcă şi să meargă la 
cel ce a fost nedreptăţit şi să ceară de la dânsul iertăciune. Iar 
dacă şi rudeniile lor au murit, să le zici să-l dea săracilor. 


Grigorie Teologul (Cuvântul 2 la Botez) arată pe larg, că 
nici Sfântul Botez nu poate să ierte nedreptatea aceea în care 
este cu putinţă să se dea înapoi şi nu se dă. Cine va răpi lucru 
străin, apoi se va boteza, nu trebuie să socotească că s-a iertat 
acea răpire, fiind cu putinţă să întoarcă; pentru că se înşeală 

pe sine şi se amăgeşte cu curățirea, adică socoteşte a fi curat 
de nedreptate, fără de a fi. Pentru aceea sunt amăgiţi cei ce zic 
că dacă se face cineva călugăr poate să i se ierte nedreptatea 
aceea pe care având-o în mâinile sale după ce s-a făcut călugăr, 
nu o întoarce. Şi Fericitul Augustin spune că lucrul străin, pe 
care l-a luat cineva şi poate să-l dea înapoi dar nu-l dă, acesta 
nu se pocăieşte cu adevărat, ci cu amăgire şi cu făţărnicie. Vezi 
şi Canonul 3 al lui Grigorie, făcătorul de minuni şi Canonul 14 
al lui Teofil, care afurisesc pe cei nedrepţi şi pe răpitori. 


Cum se canonisesc desfrânaţii, 
adulterii şi sodomitenii 


Desfrânaţilor şi sodomitenilor să le dai canon: post, 
mâncare uscată, metanii şi mai întâi de toate, sau să fugă de 
persoanele acelea cu care au păcătuit, sau să le alunge, dacă le 
au în casele lor. 


Să ici aminte bine, duhovnice, să nu citeşti rugăciunea 
de iertare nici la cei ce au făcut nedreptate, de nu vor întoarce 
lucrul cel strein, nici la desfrânaţi şi la sodomiteni, de nu vor 
alunga mai întâi pe femeia desfrânată sau faţa cea bărbă- 
tească din casa lor. Şi dacă vor făgădui să facă acestea, să nu 
îi crezi lesne, că cei mai mulţi dintre dânşii se leapădă de făgă- 
duinţa lor şi te amăgesc, până când îşi iau iertăciune. 


Să ştii încă şi aceasta, duhovnice, că de multe ori vei afla 
multe aspriri şi greutăţi de la cei ce au femeie desfrânată, sau 
copil în casa lor. Că aceia uneori te vor ruga cu lacrimi să-i 
ierţi ca să ţină acele feţe în casa lor, dar ţie să nu-ţi fie milă de 
dânşii, aducându-ţi aminte de ceea ce zice Dumnezeu: „Pe cel 
sărac să nu-l miluieşti la judecată” (leşire 23, 3). 


Alteori te vor înfricoşa şi-ţi vor face rău, dar tu să nu te 
temi, aducându-ţi aminte de cuvântul ce zice Dumnezeu: 

„Dreptatea cu dreptate să o alungi (Deuteronom 16, 20), şi de 
acela: Nu vă temeţi de mustrarea oamenilor şi de defăimarea 
lor nu vă biruiţi, (Isaia 51, 7). 


Cum se canonisese elevetitorii şi 
pomenitorii de rău 


Clevetitorilor şi vorbitorilor de rău să le dai canon, 
duhovnice, să se ducă singuri la locul acela unde au grăit 
răutate şi să spună că au minţit împotriva fratelui lor. De nu 
vor merge singuri, măcar prin altcineva să mărturisească că 
au minţit. Sau măcar prin scris să mărturisească şi să spună 
că nu a fost adevărată răutatea pe care au făcut-o în chip 
arătat sau în ascuns. 


Pomenitorilor de rău şi celor ce au vrăjmăşie, să le dai 
canon să facă împăcare între dânşii. 


Ia aminte bine, duhovnice, să nu citeşti rugăciunea de 
iertăciune nici pomenitorilor de rău mai înainte de a face pace. 
Spune-le cele de mai jos, spre a se păzi, că Duhul Sfânt spune 
pentru dânşii: „Căile pomenitorilor de rău sunt spre moarte” 
(Pilde 12, 24). Şi iarăşi: „Cel care ţine minte răul «este 
fărădelege»” (Pilde 21, 24). Că de nu vor ierta pe vrăjmaşul lor, 
nu pot să zică Tatăl nostru, de vreme ce nu iartă ei greşiţilor 
greşelile lor, precum se spune în Tatăl nostru. Dumnezeu cu 
chinuri va cere datoria, chiar şi a păcatelor pe care le-a iertat, 
după pilda slugii celei datoare cu o mie de talanţi. Datoria 
poruncii pentru dragoste îi sileşte nu numai să nu facă răs- 
plătire, ci nici să nu urască pe aproapele nici cu cugetul, după 
cuvântul care zice: „Să nu urăști pe fratele tău în cugetul tău, 
(Levitic 19, 17). Atunci când se vor împăca cu vrăjmaşul lor, se va 
uşura şi se va bucura inima lor, tu amintindu-le lor, duhovnice, 
pilda Domnului, care se ruga pe cruce pentru ostaşi; pilda 
Sfântului Ştefan, întâiul mucenic, care se ruga pentru cei ce-l 

loveau cu pietre; istoria cea înfricoşată a celor doi pomenitori 
de rău, care, pentru că nu s-au iertat din inimă, ci au păzit 
vrăjmăşia şi după moarte, a venit din iad cel mort şi a răpit pe 
vrăjmaşul său viu din mijlocul Bisericii, fiind de faţă poporul, şi aşa, 
despicându-se pământul, s-au pogorât amândoi în iad; precum 
spune Procopie Predicatorul în învăţăturile lui. Povesteşte-le 
lor cum Sfântul Ambrozie dădea simbrie unui tâlhar care voise 
să-l omoare. Spune-le că nici păgânii nu ţineau minte răul, 
precum Licurg care a fost orbit de Alcandru şi nu numai că nu 
i-a răsplătit cu rău, ci îl avea la masă cu el mereu; sau Diomax, 
care a fost lovit cu piatra de cineva în obraz şi toţi strigau să-l 
trimită la judecător iar el se împotrivea trimiţându-l pe acela 
mai curând la doctor. 


Apoi, trebuie să-l sfătuieşti, duhovnice, pe cel care a 
început vrajba, să meargă să ceară iertare de multe ori de la 
cel pe care l-a smintit, până când îl va îndupleca să-l ierte. 
Dacă facem aceasta din dragoste curată, să nu încetăm până 
când: "Prin multa stăruire biruindu-l, îl vom trage şi-l vom 
depărta de urâciunea cea către noi”. (Cuvântul 27 la Facere). 
Arată-te că pătimeşti cu cel ce a fost ocărât, şi lasă-l să-ţi 
spună toate necazurile. După ce se vor împăca au datorie să-şi 
dea bineţe ca şi mai înainte. lar dacă nu vrea unul dintre ei, 
pune-l să dea milostenie şi să se roage lui Dumnezeu pentru 
mântuirea vrăjmaşului său, poate Dumnezeu va înmuia în 
acest chip inima lui, ca să se ierte din toată inima şi să se 
hiritisească unul pe altul. 


Cum se canonisesc ucigaşii 


Ucigaşului să-i dai, pe lângă Canonul 20 al Sfântului 
Ioan Postitorul, să răscumpere rob, dacă are mijloace — precum 
zice Simeon al Tesalonicului (Întrebarea 72) — ca să fie suflet 
pentru suflet. lar dacă femeia a lepădat copilul, să-i dai canon 

să hrănească un prunc sărac, dacă are mijloace, după acelaşi 
Simeon (Întrebarea 27); pentru care pricină, vezi Canonul 22 
al Sfântului loan Postitorul. 


Spune ucigaşului, duhovnice, că — precum Prea Sfinţitul 
Patriarh Atanasie şi împăratul Andronic rânduiesc (Vlastarie 
litera F. Cap. 8) — trebuie ca el să împartă averea sa la fiecare 
copil pe care-l are, iar o parte să dea şi celui mort, adică femeii 
aceleia şi copiilor celor sărmani pe care-i are aceasta. Dacă nu 
are, trebuie să dea de pomană pentru sufletul celui ucis şi să se 
roage lui Dumnezeu din tot sufletul, ca să o ierte; şi aşa, cu 
acestea, să facă să tacă strigarea ce o face sângele celui ucis şi 
cere asupra lui răsplătire, şi astfel să oprească muncile cele 
înfricoşate care sunt gătite pentru dânsa, atât veşnice, cât şi 
vremelnice: „Cel ce varsă sânge de om, în locul sângelui aceluia 
se va vărsa al lui” (Facere 9, 6). 


Iar ca să-i arăţi şi ucigaşului, pe scurt, mărimea păca- 
tului său spune-i: 1) că între toate celelalte răutăţi ce se fac către 
aproapele, cea mai mare și mai grozavă este uciderea; 2) că cel 
ce ucide, răpeşte stăpânirea de la Dumnezeu, care este Domn 
al vieţii şi morţii; 3) că cel ce omoară om, face mai mare păcat 
decât ar fi ars şi ar fi stricat toate câmpiile cele mari, toate 
roadele pământului, toate dobitoacele, toţi copacii lumii, toate 
casele cetăților şi ale satelor; că ucigând om, a ucis pe cel ce a 
fost hirotonisit de Dumnezeu ca împărat a toată zidirea. 


Am zis că trebuie să se dea canonul şi după împrejură- 
rile cele potrivnice ale persoanelor care au păcătuit, adică: 
bogatului să i se orânduiască să postească, să mănânce uscat şi 
să facă metanii; iar săracului, să facă milostenie din lipsa sa. 
Că de se va canonisi bogatul să facă milostenie, iar săracul să 
postească, aceasta nu se socoteşte la dânşii pedeapsă, ci numai 
adăugire a obiceiului lor. Însă şi aceasta trebuie să o iconomi- 
sească duhovniceşte, cu cel mai bun mijloc care este cu putinţă 
şi cu toată socoteala. 

Peste toate acestea îţi spun, duhovnice, că trebuie să dai 
păcătoşilor drept canon şi depărtarea de Sfânta Împărtăşanie 
atâţia ani câţi rânduieşte Sfântul Ioan Postitorul. ar dacă va 
fi cineva care să primească celălalt canon, al postului, al mân- 
cării uscate, al metaniilor şi al milosteniei, însă depărtarea de 
Împărtăşanie nu va primi, în aceasta stă toată ştiinţa şi 
iscusinţa ta, ca să-l îndulceşti pe unul ca acesta, încât să-l faci pe 
el să le primească pe amândouă, punând înaintea lui acestea: 


Stătuire către cel ce se pocăieşte ca să primească 
şi depărtarea de Împărtăşanie 


Fiule, să ştii că: 1) De te vei împărtăşi aşa, nevrednic 
fiind, te vei face vinovat Trupului şi Sângelui Domnului — precum 
zice dumnezeiescul Pavel, şi te vei împurtăşi spre osândă, 
făcându-te al doilea Iuda și asemenea cu iudeii vânzători ai 
Domnului. 


Aşa cum atunci iudeii au împuns trupul Domnului, nu 
ca să-i bea sângele, ci ca să-l verse — după cum tâlcuieşte loan 
cel cu graiul de aur (Cuvântul 27, Epistola 1 către Corinteni) - 
aşa şi tu te vei socoti, pentru nevrednicia ta, că verşi sângele 
Domnului cel fără de moarte, iar nu că îl bei. 2) Să ştii că 
dumnezeiescul Postitorul, care cu socoteala Sfântului Duh a 
rânduit Canoanele sale, aproape în fiecare Canon spune cu 
mare luare aminte şi cu desluşire că: „Cine nu poate să le ţină 
pe amândouă, adică şi depărtarea de Împărtăşanie cea rânduită 
de dânsul pentru puţini ani, acesta să păzească anii cei mulţi, 
care au fost rânduiţi de ceilalţi dumnezeieşti Părinţi”. Prin 
acestea zice să nu laşi în nici un chip să se facă şi mai mare 
pogorământ. 3) Să ştii, că ţi-am făcut un pogorământ mare, 
pentru că nu te-am canonisit după ceilalţi Sfinţi Părinţi, care 
rânduiesc atâţi ani pentru păcatul tău (şi aici trebuie să-i spui 
anii pe care-i rânduiesc Canoanele Sinoadelor şi ale Părin- 

ților), ci te-am canonisit după Ioan Postitorul cel cu pogoră- 
mânt. i-am făcut şi alt pogorământ mare de la mine: nu am 
canonisit celelalte păcate ale tale, din care pentru cutare este 
canon atâta, şi pentru cutare, atâta (şi aşa pe rând, numără 
anii şi canoanele fiecărui păcat), ci un păcat ţi-am canonisit, 
fiindu-mi milă de neputinţa ta. Deci şi tu fiule, trebuie să nu fii 
atât de aspru la inimă şi nemulţumitor, ci cu bucurie să primeşti 
acest puţin canon şi depărtarea de Dumnezeiasca Împărtă- 
şanie. 4) Să ştii că, prin această depărtare de Împărtăşanie, se 
va face pocăinţa ta mai temeinică, te vei întări mai mult în 
darul lui Dumnezeu şi vei cunoaşte mai bine răutatea care ţi-a 
pricinuit păcatul atunci când vei vedea pe altcineva că se 
împărtăşeşte, iar tu te lipseşti, zicând în sinea ta cuvântul 
fiului risipitor: „lată câţi argaţi ai tatălui meu sunt îndestulaţi 
de pâine, iar eu pier de foame, (Luca 15, 17). Şi din toate 
acestea să urăşti păcatul şi să păzeşti bine darul pe care l-ai 
pierdut, pentru că îţi vor fi învățături patimile: „Că tot ce 
dobândeşte cineva cu multă osteneală, se sileşte să-l păzească”, 
zice Marele Vasilie. 


Acestea şi altele asemenea, ce te va lumina darul Sfân- 
tului Duh, poţi să-i spui, duhovnice. Poţi încă să-i ascunzi şi 
vremea şi să-i spui: mergi fiule, că numai eu ştiu când este vremea 
să te împărtăşeşti. Şi așa, odată cu trecerea vremii, poţi să te 
mai gândeşti. 


Vezi şi la „Sfătuirea celui ce se pocăieşte” cele ce spunem 
acolo deosebit, ca să primească canonul şi depărtarea de 
Împărtăşanie. 


Cum se canonisesc bolnavii cei prea bătrâni 


Iar de se va întâmpla cineva bolnav şi bătrân, cât să nu 
poată face canonul cel trupesc, pe care-l rânduieşte dumne- 
zeiescul Postitor, acestuia poţi să-i dai, o, duhovnice, alt canon 

duhovnicesc: al rugăciunii, al citirii cărţilor folositoare de 
suflet şi al milosteniei trupeşti sau sufleteşti (vezi la începutul 
capitolului acestuia); dar să nu-i faci şi scăderea anilor depăr- 
tării de Sfânta Împărtăşanie. 


Cei care nu primesc canonul şi depărtarea de 
Împărtăşanie se scot afară 


ar de se va afla cineva atât de învârtoşat la inimă şi 
nepocăit încât, sănătos fiind, nu primeşte nici canonul pe care-l 
rânduieşte Postitorul, nici nu voieşte să se îndepărteze de 
Împărtăşanie, unuia ca acesta, duhovnice, după întâia, a doua 
şi a treia sfătuire, trebuie să-i zici: „Fiule, Marele Vasilie îmi 
porunceşte la Canonul său 84 şi 85 să spun poporului cel 
nesupus şi împotrivitor: „Mântuind, mântuieşte-ți sufletul tău” 
(Facere 19, 17), ca să nu-mi pierd şi eu sufletul meu împreună 
cu pierzarea ta. 


Spune-i că Luca, Patriarhul Constantinopolului, la în- 
trebările pe care le dezleagă împreună cu Sinodul, zice că nu se 
cuvine preotul să primească darul celor ce nu se supun şi nu 
voiesc să primească canonul păcatului lor. 


Cum se canonisesc femeile cele măritate şi 
cele ce au rudenii 


De vei mărturisi vreo femeie măritată care a preacurvit, 
ia aminte bine, duhovnice, ca să nu o laşi să se împărtăşească, 
nici să dai de înţeles bărbatului ei să priceapă una ca aceasta, că 
amândouă sunt pierzătoare. Acelaşi lucru să faci şi la celelalte 
femei, care au rudenii şi fraţi (Vezi Canonul 33 al Postitorului). 


Iar câte păcate se vor afla pentru care nu se arată cum 
se canonisesc, pentru aceasta să întrebi pe arhiereul tău, şi de 

la dânsul să înveţi canonul lor cel cuviincios, care se află, sau 
din asemănarea ce au acele păcate cu cele ce se cuprind arătat 
în Canoane, sau din cărţile Părinților, sau din judecata 
cuvântului şi socotelii celei drepte. Că precum zice Valsamon 
(tâlcuirea Canonului 45 al Sinodului 6): „Câte Canoane nu 
cuprind arătat certarea celor ce le calcă, cu tăcere, dau voie 
arhiereului locului să rânduiască cetatea cea cuviincioasă.” 


CAPITOLUL X 


Rugăciunea de iertare 


După ce vei săvârşi şi rânduirea canonului, atunci citeşti, 
celui ce se pocăieşte, rugăciunea cea de iertare, sau pe cea obiş- 
nuită: „Doamne lisuse Hristoase, Păstorule şi Mielule...”, şi 
celelalte (pe care caută-le în Molitfelnic). Sau pe aceasta mai 
scurtă, punând şi mâna ta deasupra capului celui ce se pocă- 
ieşte: „Doamne Lisuse Hristoase Dumnezeul nostru, Cela ce lui 
Petru şi desfrânatei, prin lacrimi, le-ai dăruit iertarea păcate- 
lor şi pe vameşul care şi-a cunoscut greşelile l-ai îndreptat, 
primeşte mărturisirea robului tău (cutare) şi orice a greşit cu 
cuvântul, sau cu lucrul, sau cu gândul, întru ştiinţă şi întru 
neştiinţă, cu voie, sau fără voie, Însuţi ca un bun şi iubitor de 
oameni, iartă-i lui, că numai Tu ai putere a ierta păcatele. Că 
Dumnezeul milei, al îndurărilor şi al iubirii de oameni eşti şi 
Ție slavă înălţăm, împreună cu Părintele Tău şi cu Sfântul 
Duhul, în vecii vecilor. Amin”. Apoi faci Ectenia pentru mila şi 
iertarea păcatelor celui ce se pocăieşte. 


Pe urmă, întorcându-te către cel ce se pocăieşte, pune 
mâna deasupra capului său şi spune acest cuvânt hotărâtor, pe 
care îl voiesc cei mai mulţi şi mai vârtos Gavriil al Filadelfiei 
în cartea cea despre Taine şi Hrisant al Ierusalimului în cartea 
cea pentru spovedanie, căci este chipul pocăinţei: „Darul 
Sfântului Duh, prin mine nevrednicul, te dezleagă şi te iartă 
pe tine”. 

Duhovnicul trebuie să pună mâna, 
peste cel ce se pocăieşte 


Sa iei aminte bine, dubios nicu. sa pui totden mâna ta 
peste cupul celui ce se pociiezte, Cuci dumnezeieştile Canoane 
spun că punerea aceasta a miinii este alcătuitoare a Tainei — 
precum: Canonul 8 al Sinodului I, prin punerea mâinilor a 
primit pe Navatienii care se întorceau; Canonul 66 al 
Sinodului celui din Cartagina, prin punerea mâinilor a primit 
pe Donatiştii care se întorceau; îndeosebi Canonul 49 al 
aceluiaşi Sinod, prin punerea mâinilor, voieşte să fie primiţi 
păcătoşii care se pocăiesc. Că prin punerea mâinilor se da 
Duhul Sfânt; măcar că acum, cei mai mulţi duhovnici nu o fac, 
din neştiinţă şi din neînvăţătură. 


Stătuirea duhovnicului către 
cel ce se pocăieşte 


Iar după ce s-au săvârşit toate, îl sfătuieşte pe cel ce se 
pocăieşte așa: să ştii, fiul meu, că al doilea botez ai luat astăzi, 
prin Taina Mărturisirii şi a pocăinţei, precum socoteşte Sfânta 
Biserică a lui Hristos. Drept aceea, ia aminte să nu te întinezi 
iarăşi cu păcate. Că precum cel ce va apuca vreo spurcăciune şi 
o va spăla nu se foloseşte cu nimic de spălarea ce a făcut dacă 
apoi iarăşi o va apuca, aşa nu se foloseşte nici cel ce se va spăla 
în baia pocăinţei şi a mărturisirii şi se va curaţi de păcatele 
sale, dar apoi va cădea din nou în aceleaşi păcate. Aşadar, 
trebuie să întrebuinţezi sabie, fiul meu, adică să faci hotărâre 
întărită în inima ta, că te vei mulţumi de o mie de ori mai bine 
să mori decât să mai păcătuieșşti şi să mâhneşti pe Dumnezeu. 
De acum înainte începe să petreci ca un creştin şi ucenic al lui 
Hristos. Pocăinţa cea adevărată este nu numai să laşi cele rele, 
ci să şi faci cele bune, după cuvântul ce zice: „Abate-te de la 
rău şi fă bine.” Te-ai dezbrăcat de haina cea spurcată a 


ÎNVĂȚĂTURĂ CĂTRE DUHOVNIC 81 


păcatului şi te-ai îmbrăcat în cea curată a Dumnezeiescului 
Dar, deci păzeşte-te ca nu cumva dezbrăcându-te de aceasta, 
să te îmbraci iarăşi cu aceea. Zi totdeauna cu Cântarea Cân- 
tărilor: „Dezbrăcatu-m-am de cămaşa mea, cum mă voi îmbrăca 
cu ea? Spălat-am picioarele mele, cum le voi întina pe dânsele?” 
(Cânt. 5, 3), temându-te nu cumva păcătuind, te vei face în ziua 
judecății mândrie a diavolului, iar lui Hristos ocară şi necinste; 
care lucru îţi va fi mai greu decât toată munca, precum zice 
marele Vasilie. Mergi dar în calea păcii. lată te-ai făcut 
sănătos, să nu mai greşeşti, ca să nu-ţi fie ţie ceva mai râu 
(loan 5, 14). 


CAPITOLUL XI 


Nu se cuvine duhovnicului 
să arate păcatele auzite 


După mărturisire, nu rămâne altceva, duhovnice, decât 
să păzeşti tainic păcatele şi să nu le arăţi niciodată, nici cu 
cuvântul, nici cu scrisoare, nici în vreun alt mod, chiar dacă te 
vei afla în primejdie de moarte; pentru că ţie ţi se potriveşte ceea 
ce spune înțeleptul Sirah: „Auzit-ai cuvânt? Să moară cu tine!” 
(19, 10), şi iarăşi: „Nici prietenului și nici vrăjmaşului, nu 
povesti” (19, 8). Adică: ai auzit cuvânt de taină, să moară şi 
cuvântul cu tine şi nici prietenului tău, nici vrăjmaşului tău să 
nu-l spui, atât cât trăieşti. Că de le vei arăta, canoanele biseri- 
ceşti te caterisesc cu totul, iar legile politiceşti te pun în temniţă 
pentru toată viaţa. Pentru aceasta nu se vor mai spovedi la 
tine creştinii, temându-se ca nu cumva să le arăţi păcatele lor, 
aşa cum s-a întâmplat în vremea lui Nectarie, Patriarhul 
Constantinopolului, că nu voiau să se mărturisească creştinii, 
pentru că un duhovnic a destăinuit păcatul unei femei (Socrate, 
Cartea 5, Cap. 19), şi a pătimit mult după aceea Dumneze- 
iescul Gură de Aur până când i-a înduplecat să se mărtu- 
risească din nou. lar pentru aceasta, câtă osândă ţi se adună 
ţie pricinuitorului, nu este cu putinţă a se arăta în cuvinte. 


y 


Cuvânt de pe urmă 


Aceste cuvinte ce ţi s-au însemnat aici, o, duhovnice, sunt 
cele mai adevărate şi mai de nevoie dregătoriei tale celei 
duhovniceşti, pe care citindu-le şi cu luare aminte, te vei folosi 
foarte mult. Să nu încetezi însă a citi des şi cartea Îndreptarea 
Păcătoşilor, Canonul 12 al Sinodului celui dintâi, Canonul 102 
al Sinodului 6, Canoanele 2, 5, 7 ale Sinodului din Ancira, 
Canoanele 1 şi 2 ale Sinodului din Laodiceea, 4, 5, 7 şi 8 ale 
Sfântului Grigorie de Nyssa, 2, 3, 74, 84 şi 85 al Sfântului 
Vasile cel Mare. Aceste Canoane, cu deosebire, sunt foarte 
folositoare dregătoriei tale. Să citeşti adeseori şi sfătuirea ce 
facem către cel ce se pocăieşte, pe care trebuie să o ştii tu întâi 
şi apoi să înveţi pe cel ce se pocăieşte, iar mai ales pe cei ce nu 
ştiu carte şi nu pot să o citească. 


Pe lângă acestea îţi mai spunem, că de eşti întrebător şi 
cercetezi bine multele feluri de pricini pe care ai să le în- 
tâmpini, această cercetare şi lucrare te vor face cu vremea să 
înveţi mai multe, chiar multe ce nu sunt scrise în cărţi. Aşa 
cum spune Sirah: „Cel mult ispitit ştie multe, iar cel ce nu are 
ispitire ştie puţine; omul învăţat ştie multe, şi cel mult ispitit 
povesti-va înţelegere, cel ce nu s-a ispitit, ştie puține” (34,9,10). 


Dar ştiind că purtarea de grijă şi iconomia sufletelor, pe 
care ai luat-o, este meşteşugul meşteşugurilor şi ştiinţa ştiinţelor, 
precum zice Grigorie Teologul, să nu te leneveşti: „Că bleste- 
mat este tot cel ce face lucrul Domnului cu lenevie” (Ieremia 48, N 

10), ci urmează păstorului aceluia care se sârguieşte să scoată 
din gura lupului nu numai oaia întreagă, ci chiar şi numai o 
bucată de ureche, precum zice Amos: „În ce chip când va scoate 
păstorul din gura leului două armuri, sau margine de ureche, 
aşa se vor scoate fii lui Israil” (12). Aşa şi tu, duhovnice, cât îţi 

este cu putinţă, nevoieşte-te cu mii de mijloace să scoţi din 
gura lupului celui înţelegător, adică a diavolului, pe păcătoşi, 
chiar de sânt putrezi şi deznădăjduiţi. 


Într-un cuvânt îţi spunem, duhovnice, că raiul şi munca, 
viaţa şi moartea, mântuirea şi pierzarea sufletelor stau în 
mâinile tale; şi dacă se vor mântui acestea prin sfatul tău cel 
bun, vei auzi: „De vei scoate cinstit din nevrednic, ca gura mea 
vei fi” (leremia 15, 19). ar dacă dimpotrivă, prin lenevirea şi 
sfătuirea ta cea rea se va osândi unul dintr-acelea, vei auzi: 
„Cel fără de lege, cu nedreptatea lui va muri şi sângele lui din 
mâna ta îl voi cere” (lezechil 3, 18). 


De pofteşti, duhovnice, să arăţi dragoste adevărată şi 
părintească pentru fiii tăi duhovniceşti, sârguieşte-te să te faci 
lesnicios către umilinţă şi către lacrimi, nu numai să-ţi fie jale 
de păcătoşii care fac păcate mari şi de moarte, ci să verşi şi 
lacrimi, fiindu-ţi milă de ticăloşia lor. Că lacrimile tale au mare 
putere, nu numai că sunt semn al iubirii şi al dragostei către 
cel păcătos, ci şi pe Dumnezeu îl îmblânzesc pentru păcatele 
aceluia, şi pe cel mai cumplit şi neumilit păcătos îl îndeamnă 
să se umilească pentru păcatele sale, văzându-te pe tine, că 
plângi pentru el; îl încredinţează de dragostea ta pentru dânsul 
şi îl fac să primească cu uşurinţă îndreptarea ce vrei să-i faci. 


Însă ia seama să nu arăţi vreun semn de mâhnire, sau 
de întristare, sau de lacrimi, câtă vreme se spovedeşte - cum ţi- 
am spus mai înainte - ci să te mâhneşti şi să lăcrimezi pe 
urmă, după ce a săvârşit mărturisirea, când vrei să-l sfătuieşti 
şi să-i dai canonul. 


PARTEA A DOUA 


CANOANELE 
SFÂNTULUI IOAN POSTITORUL 


4 
Înainte Cuvântare 


Despre Sfântul Ioan Postitorul 


Cel întru sfinţi părintele nostru Ioan, cel numit cu 
numele de Postitorul, a fost ridicat la scaunul de patriarh în 
anul 580 de la Hristos, petrecând trei împărați: pe lustin, pe 
Tiberiu şi pe Mavrichie (Mauriciu). 


Cu sfătuirea lui Eutihie, Patriarhul Constantinopolului, 
a fost făcut cleric şi a fost hirotonisit diacon. După ce a murit 
Eutihie, fiind îndemnat ca să fie hirotonisit, nu primea; dar de 
vreme ce a văzut înfricoşată uimire şi a auzit îngerii zicându-i 
să tacă şi să nu se împotrivească, s-a urcat fără de voie pe 
scaunul patriarhal al Constantinopolului. 


Atâta nevoinţă şi post făcea pururea pomenitul, încât 
şase luni nu a băut apă, şi în treisprezece ani şi jumătate cât a 
fost patriarh, altceva nu a mâncat, decât numai miez de lăptucă, 
sau puţin pepene galben, sau strugure, sau smochine, şi foarte 
puţin şi măsurat dormea. Pentru aceasta, de trei ori fericitul a 
"fost învrednicit de Dumnezeu şi de darul facerii de minuni, şi 
în viaţa aceasta, şi după moarte, aşa cum se povesteşte în Si- 
naxar, la 2 septembrie. 


Şi păstorind bine turma sa, s-a mutat către Domnul la 
anul 595, lăsându-ne nouă aceste Canoane, ce se numesc înde- 
obşte ale Postitorului. 

Despre canoanele sfântului Ioan Postitorul 


Canoanele Sfântului Ioan Postitorul au fost întărite cu 
hotărâre de Valsamon, de Vlastarie, de Armenopulos, de Nichifor 
Hartofilax şi de Patriarhul Nicolae. Ele au fost, însă, întărite 
mai ales de obiceiul cel vechi al Bisericii şi mai mult de faptul 
că aceste Canoane ale Postitorului s-au arătat foarte lucră- 
toare, pentru că mulţi s-au mărturisit şi s-au îndreptat după 
dânsele, nu numai în vremea lui Valsamon (cum spune singur 
în tâlcuirea Canonului celui de pe urmă al Patriarhului Nicolae), 


ci încă din vremurile lui Nicolae, după cum se arată în Cano- 
nul lui. 


Deşi Nicolae Patriarhul, în acelaşi Canon, spune că 
aceste Canoane ale Postitorului, făcând mult pogorământ pe 
mulţi au pierdut, aceasta nu trebuie să se înţeleagă aşa simplu, 
ci cu discernământ, căci deşi face pogorământ, după anii cerce- 
tărilor, nu dă şi Canonul rânduit de ele. Căci de vom cerceta cu 
socoteală dreaptă adevărul, Canoanele Postitorului, pentru 
rânduiala canonului ce dau, nu numai că nu sânt pogorâtoare, 
ci (îndrăznesc a zice) sânt şi puţin aspre pentru cei iubitori de 
trup. Căci un iubitor de trup mai bine alege să se depărteze de 
preacuratele Taine, şapte, sau zece, şi chiar cincisprezece ani - 
cum rânduiesc Cânoanele celorlalţi Părinţi - decât să se înde- 
părteze de Sfânta Împărtășanie doar trei ani, dar să mănânce 
mâncare uscată după al nouălea ceas, şi să facă două sute sau 
trei sute de metanii în fiecare zi, şi alte nevoinţe aspre să facă 
precum rânduiesc aceste Canoane ale Postitorului. 


Sunt pogorâtoare şi pot să piardă pe mulţi când duhov- 
nicii cei care le dau, fac pogorământ păcătoşilor la anii certărilor, 
după Postitorul, dar nu dau şi canonul pe care-l rânduieşte, 
adică mâncarea uscată până la al nouălea ceas, şi atâtea me- 
tanii şi celelalte; ci pentru bani, sau pentru favoruri, sau 
pentru alte pricini, fac pogorământ şi la acestea împreună cu 

anii - care lucru este fără de lege şi fără de Canoane, şi au să dea 
socoteală lui Dumnezeu pentru pierzarea pe care o pricinuiesc 
sufletelor celor ce se spovedesc, cu calea cea largă ce le deschid. 


Drept aceea să îndrepte, pentru dragostea lui Dumnezeu, 
această răutate vătămătoare de suflet ce fac; că acest Sfânt, 
mai la fiecare Canon zice: că cel ce nu voieşte să păzească 
Canonul ce rânduieşte acesta nici anii cei puţini ai depărtării 
de dumnezeiasca Împărtăşanie să nu-i păzească, precum a 
rânduit el, ci anii cei mulţi, cari au fost rânduiţi de Părinţi. 
Pentru acest pogorământ, dă răspuns binecuvântat în Canonul 
său cel dintâi. Şi mai mult, înainte de el, răspunde pentru 
dânsul unirea celorlalte Canoane ale Părinților, care este 
scrisă pe urma fiecărui Canon (vezi bine aceste Canoane). 


Dim ştire cititorilor că se află mu' manuscrise care 
cuprind Canoane scrise deasupra, ca şi când ar fi ale Postito- 
rului, dar cuprind nişte lucruri necuviincioase, foarte fără de 
lege şi necanonisite, atât spre dezlegările posturilor, cât şi spre 
alte pricini. Drept aceea se şi văd că sânt semănături şi naşteri 
ale vreunui eretic şi cu rele socoteli, iar nu ale Sfântului acestuia, 
care pentru posturile lui cele mari s-a numit Postitorul. Şi 
pentru aceasta noi am urmat acestor doi martori vrednici de 
credinţă, adică lui Matei Vlastarie şi lui Constantin Armeno- 
pulos, care au adunat în scurt Canoanele cele adevărate ale 
Postitorului; Şi mai mult, ale lui Vlastarie, după a cărui 
adunare pe scurt a acestor Canoane, din cuvânt în cuvânt am 
umblat ca cele ce erau chiar ale Postitorului. Şi deci pe aceşti doi 
bărbaţi înţelepţi, vrednici de credinţă, am întărit adeverirea 
Canoanelor Sfântului loan Postitorul şi pe toate cele mincinoase 
le-am aruncat. Şi cerem tuturor fraţilor să nu le primească, ci 
să le lepede, ca pe cele ce sânt străine şi care cuprind lucruri 
străine. 


CANOANELE 
SFÂNTULUI IOAN POSTITORUL 


CANONUL 1 


A scurta anii de pocăință, după cum socotesc eu, nu se 
va părea lucru fără socoteală celor ce judecă drept, deoa-rece 
nici la Marele Vasilie şi nici la cei mai vechi dumneze-ieşti 
Părinţi ai noştri nu s-au hotărât celor ce greşesc post sau 
priveghere, sau număr de metanii, ci numai depărtarea de 
Împărtășanie. Pentru aceasta noi am socotit că se cuvine celor 
ce se pocăiesc curat, sau se sârguiesc să-şi chinuiască trupul 
cu viețuire aspră şi petrec cu mulțumire o viaţă potrivnică 
răutăţii celei dintâi, să le măsurăm lor după măsura 
înfrânării şi împuţinarea timpului de pocăință, adică dacă 
va accepta cineva să nu bea vin atâtea zile rânduite, am 
judecat şi noi să-i scădem un an din anii certării celei 
rânduite de Părinţi. 


Asemenea, dacă făgăduieşte înfrânare de carne pentru 
o vreme, am socotit să-i împuţinăm încă un an; şi dacă se va 
înfrâna de brânză, de ouă, de peşte sau de untdelemn la 
fiecare dintr-acestea, să-i reducem câte un an. Dacă voieşte să- 
L îmblânzească pe Dumnezeu şi cu metanii dese, îi vom 
reduce şi mai mult dacă arată voinţă spre multă milostenie, 
nu mai jos decât îi este puterea. lar dacă după cădere a venit 
la viața cea iubitoare de Dumnezeu şi călugărească, am 
socotit că este bine să-i dăm lui iertarea în mai puţină vreme, 
fiindcă vrea să-şi petreacă toată viaţa lui în multă pătimire, 
care se cuvine vieţuirii călugărești. 


CANOANELE SFÂNTULUI IOAN POSTITORUL 91 


Insemnare 


Vezi Canonul 12 al Sinodului 1; Canonul 102 al Sino- 
dului 6; Canoanele 2, 5 şi 7 ale Sinodului celui din Ancira; 
Canoanele 2, 3, 74, 84 ale Marelui Vasilie; 4, 5, 7 şi 8 ale 
Sfântului Grigorie de Nyssa; acestea răspund pentru împuţi- 
narea anilor pe care a făcut-o Postitorul şi spun şi ele că, după 
aşezarea şi pocăinţa celor ce se spovedesc, aşa trebuie să se 
împuţineze şi anii canonisirii lor. 


Motivul pentru care Părinţii rânduiau atunci celor ce 
greşeau, în loc de canon numai depărtarea de Împărtăşanie 
este, precum socotesc, acela că atunci creştinii aveau atâta dra- 
goste ca să se Împărtăşească, încât socoteau mare pagubă a se 
lipsi de ea. Pentru aceasta şi Părinţii cei de atunci, nu au aflat 
altceva cu care să-i oprească de la păcat, decât depărtarea de 
Împărtăşanie. 


CANONUL 2 


Tulburarea dulceţii inimii, care se face prin gânduri, 
nu se canoniseşte de loc, deoarece nu a fost făcut încă păcatul. 


Insemnare 


"Tulburarea este un gând subţire, sau o aducere aminte 
a diavolului, care îndeamnă să faci un lucru sau altul. Supă- 
rarea este din cele fără de voie, fiindcă nu are drept pricină 
voinţa noastră ca să ne supere gândurile, ci pe vrăjmaşul. 
Pentru aceea este şi necanonisită. 

CANONUL 3 


Unirea cu gândul se spală cu douăsprezece metanii. 


Insemnare 


Unirea este primirea de bună voie a gândului trimis de 
__Vrăjmaşul şi vorbirea sufletului cu dânsul. 


CANONUL 4 


Lupta este vrednică sau de cununi sau de chinuri. 


Însemnare 


Lupta este o putere a sufletului, întocmai puternică cu 
gândul cel ce îl luptă, cu care, de va voi sufletul, biruicşte gândul 


şi ia cununi; iar de nu va voi, este biruit de el şi primeşte 
pedeapsă. 


CANONUL 5 


Învoiala este pricină şi început al canonisirilor. 


Însemnare 


Învoiala este plecarea cu dulceaţă a sufletului către 
gândul cel pătimaş, care îl luptă; pentru care zice dumneze- 
iescul Postitor, că aceasta este începătură şi pricină a 
canonisirilor. Pentru aceea şi loan Zonara, la sfârşitul 
cuvântului împotriva celor ce socotesc că sămânţa cea firească 

RE 7 ilie ei nr e ed RI 
este necurată, spune: cei ce au primit gândul cel pătimaş şi au 


vorbit cu dânsul cu dulceaţă prin unire şi învoială, aceştia nu 
vor scăpa de canonisire, chiar dacă nu au pătimit scurgere în 
somn, nici nu au văzut nălucire. Tulburarea, unirea, lupta şi 
învoiala sunt la toate păcatele, dar dumnezeiescul Postitor a 
adus pildă numai din păcatele trupeşti, ca să le cunoaştem mai 
bine pe cele mai grosolane. 


CANONUL 6 


Cel ce s-a întinat în somn cu patima scurgerii, o zi se 
îndepărtează de Împărtășanie. Citind Psalmul 50 şi făcând 4 
metanii, să creadă că s-a curăţit de întinare. 


Insemnare 


Canonul 4 al Sfântului Dionisie spune că cei care pătimesc 
scurgerea fără de voie a seminţei, aceştia să urmeze conştiinţei 
lor. Dacă aceasta îi mustră că au pătimit scurgerea din gând 
pătimaş şi nălucire urâtă, sau din altă patimă oarecare, să nu 
se împărtăşească; iar de nu, să se împărtăşească. Canonul 12 
al lui Timotei spune că cel ce a pătimit pentru că a poftit 
femeie nu trebuie să se împărtăşească, iar dacă a pătimit numai 
din ispita diavolului, să se împărtășească. Părinţii Anastasie 
Sinaitul (Răspuns 80) şi Grigorie Sinaitul (în Filocalia) spun că 
scurgerea în somn se face din multă mâncare şi multă băutură, 
din somnul mult, din odihnă şi moliciune a trupului, din 
osteneală multă, din poftă, din băutură rece, din obiceiul rău 
spre desfrânare şi din zavistia dracilor; încă şi din prisosința 
firii. Deci, de vreme ce cu greu poate cineva să judece când se 
întâmplă din pricina sa şi când din altă pricină şi zavistie 
diavolească, mai bine este să nu se împărtăşească în ziua 
aceea — după cum spune şi acest Canon, aşa fără de hotărâre, 

şi cum spune şi marele Vasilie (hotărârea pe scurt 309 şi 
întrebarea 3-a a cuvântului 2 pentru Botez), încă şi Simeon 
Arhiepiscopul "Tesalonicului (Răspuns 14 şi 15), loan al 
Chitrului (Răspuns 28) şi Valsamon (Răspuns 10), de comun 
acord spun că preoţii şi mirenii care vor pătimi_ scurgere în 
somn se opresc în ziua aceea de la Sfintele Taine; doar dacă nu 
este nevoie ca să se împărtăşească mireanul sau preotul să 
slujească, întâmplându-se vreo zi însemnată, întru care trebuie 
să fie Liturghie; — atunci cu adevărat trebuie să se sfărâme 
cursa diavolului şi să se înalțe puterea preoţiei. 


CANONUL 7 


Iar cel ce s-a întinat, treaz fiind cu trupul, şapte zile se 
opreşte de la împărtăşire, în fiecare zi citind Psalmul 50 şi 
făcând patruzeci şi nouă de metanii. 


Insemnare 


Există o diferenţiere, la Anastasie al Antiohiei, pentru 
scurgerea pe care o pătimeşte cineva fiind treaz. Scurgerea pe 
care o face cineva fiind treaz, o face sau la sine, sau la altul. 


Scurgerea cea de la sine, se face: sau cu pipăirea mâinii, 
şi se canoniseşte patruzeci de zile (aceasta fiind însăşi 
malahie), sau fără pipăirea mâinii. Aceasta sau se face numai 
din supărare şi se canoniseşte o zi; sau se face cu unirea 
gândului fără de învoială şi pipăire, şi se canoniseşte trei zile; 
sau se face cu unirea gândului şi cu pipăire, fără de învoială, şi 
se canoniseşte şapte zile; sau se face şi cu învoială fără de 
pipăire, şi se canoniseşte 20 de zile; sau şi cu pipăire, şi se 
canoniseşte 30 de zile. 


Iar scurgerea ceea care se face către altcineva, sau se 

face fără tăvălire împreună, sau cu tâvălire împreună. Cea 
care se face fără de tăvălire împreună, ci cu apucări şi cu 
sărutări, sau fără de pipăire se face, se canoniseşte 20 de zile; 
sau se face şi cu pipăire, şi se canoniseşte 30 de zile. lar cea 
care se face cu tăvălire împreună, sau către cel de un neam, se 
canoniseşte 80 de zile; sau către cel de alt neam, adică la 
dobitoace, se canoniseşte şapte ani. 


Iară cei ce, fiind treji, pătimesc scurgere din neputinţa 
trupului, şi cei ce scot sămânţa amestecată cu udul, nu sunt 
supuşi la nimic, pentru că amândoi o pătimese fără de supă- 
rare, sau unire, sau învoiala gândurilor. Pentru aceasta nici 
Anastasie nu pomeneşte nimic de aceştia. 


CANONUL 8 


Cel ce a făcut malahie, se canoniseşte patruzeci de zile 
cu mâncare uscată (adică cu pâine şi apă) petrecând şi 
făcând în fiecare zi o sută de metanii. 


Insemnare 


Malahia este atât de urâtă lui Dumnezeu, încât pentru 
dânsa a omorât pe Onan, fiul ludei (care a fost fiu al lui Iacov), 
pentru că el a fost cel dintâi care-a-arătat această răutate pe 
pământ, şi de la care s-a şi numit malahia „onanie”. „Şi ceca ce 
făcea el era rău înaintea lui Dumnezeu, rău se arată (zice 
Scriptura la Facere 38, 10) şi 1-a omorât pe el”(adică pe Onan). 
Socotesc unii dascăli că Dumnezeu atât de mult a urât pe acei 
mândri filosofi ai elinilor, încât i-a lăsat să se stăpânească de 
acest păcat, spre pedeapsa închinării lor la idoli, căci cunos- 
când pe Dumnezeu, nu ca pe un Dumnezeu l-au slăvit. Şi se 
asemuieşte aceasta din ceea ce spune dumnezeiescul Pavel 

despre dânşii: „Pentru aceea i-a şi dat pe ei Dumnezeu la 
poflele inimilor lor spre necurăţie, ca să se necinstească 
trupurile lor întru sineşi” (Romani 1, 24); unde, prin „trupurile 
lor întru sineşi” a arătat malahia, adică acelaşi trup lucrează şi 
pătimeşte singur întru sine. Malahia, zice loan Scărarul 
(Cuvântul 15), este desfrânare care se face fără alt trup, prin care 
a căzut acel mare sihastru, pentru care a zis dumnezeiescul 
Antonie că mare stâlp a căzut. Malahia aceasta este numită 
moarte şi pierzare (Cuvântul 15), care totdeauna se află în noi 
şi se poartă împreună cu noi, cu deosebire în vremea tinereţilor. 
Pentru aceasta, cu mare greu se depărtează de ea şi se pocăiese 
cei care au fost prinşi odată de ea. SE aseamănă cu o mreajă 
mare a diavolului şi a iadului, cu care a tras lumea spre 
pierzare, şi mulţi se prind în ea, dar puţini scapă. Şi se bucură 
inima diavolului pentru vânatul cel mult pe care-l face cu 
această mreajă şi o tămâiază că i-a prins multe bucate şi multe 
suflete - precum spune Avacum (2, 15): „Sfârşit cu undiţa a 
smuls şi l-a tras pe el cu mreaja (adică lumea a tras-o) şi l-a 
adunat pe el în năvoadele lui.” Pentru aceasta „Veseli-se-va şi 
se va bucura inima lui, va Jertfi năvodului său şi va tămâia 
mrejei lui, căci cu ele îngraşă partea lui şi mâncărurile lui 
alese.” 


Mai mult ce să spun? Malahia pricinuieşte vătămare 
veşnică nu numai sufletului, ci pricinuieşte vătămare şi 
sănătăţii trupului. Vătămare sufletului, căci îl lipseşte de 
împărăţia cerurilor şi îl osândeşte la munca cea veşnică — 
precum spune Pavel (1 Corinteni 6, 9): „Nu vă înşelaţi: nici 
desfrânaţii, nici preadesfrânaţii, nici malahienii, nici închi- 
nătorii la idoli... nu vor moşteni împărăţia lui Dumnezeu”. Deşi 
Sfântul loan Gură de Aur şi Teofilact i-au tâlcuit pe cei ce fac 
malahie, că sunt cei ce desfrânează şi pătimesc cele urâte ca 
Sodomitenii, însă mulţi alţi dascăli au înţeles prin malahieni 
pe cei care fac ca sufletul să-şi piardă fecioria, care este cel mai 
de preţ lucru din lume şi care, dacă se pierde, nu se mai 

dobândeşte niciodată, şi pentru faptul că îl face să aducă jertfă 
diavolului prin sămânţa trupului său, cum spune un Părinte. 


Pricinuieşte şi vătămarea trupului, după cum spun 
doctorii, pentru că malahienii: 1) Îngălbenesc. 2) Le slăbeşte 
stomacul. 3) Le slăbeşte vederea ochilor. 4) Pierd glasul. 5) 
Pierd isteţimea şi ascuţimea minţii. 6) Pierd ţinerea de minte. 
7) Pierd somnul, fiind tulburaţi de visuri. 8) Le tremură 
trupul. 9) Pierd toată bărbăţia trupului şi a sufletului. 10) Li 
se întâmplă dambla. 12) Li se întâmplă des scurgere în somn; 
de multe ori şi când sunt treji. 12) Îmbătrânesc repede şi mor 
rău şi cu ticăloşie. 

Păcatul acesta aşadar, este ca o ciumă şi stricăciune a 
neamului omenesc şi face pe malahieni şi în lumea aceasta să 
petreacă o viaţă ticăloasă, şi în cealaltă viaţă să fie chinuiţi 
veşnic în focul chinurilor. 


Malahia se face sau cu mâna sa, sau cu mâna altuia, 
sau cu lovirea peste coapse. 


Trebuie să cunoască duhovnicii că şi femeile fac 
malahie. 


CANONUL 9 
lar amestecarea unuia cu altul, ceea ce înseamnă 
îndoită malahie, se canoniseşte până la optzeci de zile. 
Insemnare 


Amestecare, adică nu păcatul deplin al sodomiei, ci 
când doi oarecari fac malahie unul la altul. 

CANONUL 10 


Iar dacă cineva dintre clerici, mai înainte de a se 
preoți, a căzut în patima malahiei, nesocotind poate că numai 
pentru aceasta se va opri de la preoție, acesta primind mai 
înainte Canon, numai după aceea să se apropie de preoție. lar 
dacă s-a prins în această patimă după preoție, un an întreg 
să fie oprit de la cele preofeşti, timp în care să împlinească 
toate canoanele rânduite malahienilor, şi abia după aceea să 
se întoarcă la preoţie. Dacă după cunoştinţa păcatului, a 
doua oară, sau a treia oară aceasta va face, să înceteze preoţia 
şi să se pogoare în rânduiala citeţului. 


Insemnare 


Vezi că şi malahia singură opreşte de la preoţie. 


CANONUL 11 


Și aceea dintre femei, care a ajuns până la sărutări şi 
pipăiri de bărbat, însă nu s-a stricat, primeşte canonul malahiei. 


CANONUL 12 


Pe cel ce a făcut desfrânare, călugăr sau mirean, îl 
sfătuim să nu se împărtășească doi ani, dacă va voi după 
ceasul al nouălea să mănânce mâncare uscată (adică pâine şi 
apă) şi să facă şi câte două sute cincizeci de metanii. lar de se 
va lenevi şi nu va voi, să plinească vremea cea hotărâtă de 
Părinţi. 

Insemnare 
Canonul 4 al Sfântului Grigorie de Nyssa, pe cel care 


desfrânează îl opreşte 9 ani de la Dumnezeiasca Împărtăşanie, 
iar Canonul 59 al Marelui Vasilie îl opreşte şapte ani. Canonul 


1 22 pe cei ce strică fecioria femeii sale mai înainte de a primi 
binecuvântarea căsătoriei îi opreşte patru ani (aşa cum 


Părinţii cei mai înainte de Vasilie au canonisit desfrânarea; 
vezi Canonul 20 al Sinodului celui din Ancira), că stricarea 
fecioriei femeii sale se numeşte desfrânare, după Canoanele 25 
şi 26 ale Marelui Vasilie. Canonul 21 al acestuia, canoniseşte 
mai mult pe cel care are femeie şi va desfrâna, decât pe cel ce 
nu are. Pe călugări sau călugăriţe care vor face desfrânare sau 
se vor însura, îi canoniseşte ca pe desfrânaţi. Canonul 7 al 
Marelui Vasilie îi canoniseşte cincisprezece ani; iar Canonul 44 
al Sinodului 6 îi canoniseşte mai cu milostivire: adică deopo- 
trivă cu mirenii. 


CANONUL 13 


Preadesfrânatul (Adulterinul), judecăm cu cuviinţă, să 
se împărtășească cu Sfintele Taine după trei ani, dacă se va 
nevoi cu mâncarea uscată după al nouălea ceas şi dacă va 
face în fiecare zi câte două sute cincizeci de metanii. Dacă se 
va lenevi, să aştepte sfârşitul vremii pe care au hotărât-o 
Părinţii. 


Însemnare 


Canonul 20 al Sinodului din Ancira, pe preadesfrânaţi 
(adulterini) îi opreşte şapte ani de la împărtăşire. Canonul 58 
al Marelui Vasilie îi opreşte cincisprezece ani. Canonul 4 al lui 
Grigorie de Nyssa, optsprezece. Canonul 98 al Sinodului al 

şaselea, pe cel ce va lua femeie logodită cu altul, care încă 
trăieşte, îl canoniseşte ca pe un preadesfrânat. Canonul 8 al 
Sinodului din Neocesareea spune că, de a preacurvit cu femeia 
cuiva, acesta să nu se facă preot (adică, dacă după preacurvie 
s-a aflat cu dânsa); iar dacă soţia vreunui preot a săvârşit 
adulter, preotul sau încetează preoţia, dacă voieşte să aibă 
femeie, sau se desparte de ea (mai înainte de a se împreuna cu 
dânsa după ce aceasta a săvârşit adulterul) şi îşi ţine preoţia. 


CANONUL 14 


Cel ce s-a pornit asupra surorii sale, poruncim să se 
învrednicească Dumnezeieştilor Taine după trei ani, dacă 
voiește să postească până seara, să mănânce mâncare uscată 
şi în fiecare zi să facă cinci sute de metanii. 


Insemnare 


Canonul 67 al Marelui Vasilie, pe cel ce se va împreuna 
cu sora sa, îl canoniseşte 20 de ani, ca pe ucigaş. Iar pe cel ce 
se va împreuna cu sora sa vitregă, dacă sunt fraţi numai de 
tată sau numai de mamă, îl canoniseşte unsprezece ani, 
Canonul 75 al aceluiaşi. 


CANONUL 15 


Pe cel ce a desfrânat cu nora sa, doi ani îl depărtăm de 
Dumnezeiasca Împărtășanie, dacă va mânca mâncare uscată 
după al nouălea ceas şi va face în fiecare zi, trei sute de 
metanii. lar dacă se va lenevi, să împlinească anii cei 
hotărâți de Părinţi. 

Insemnare 


Canonul 76 al Marelui Vasilie îl canoniseşte unsprezece 
ani pe unul ca acesta. 


CANONUL 16 


Acestor canoane este supus şi cel ce s-a pornit asupra 
soacrei sale, însă de femeia sa nu se desparte. Este lege care 
spune: cele ce dintru început au fost întărite şi după lege, din 
cele ce se întâmplă pe urmă fărădelege nu se strică, dar acum 
Sfântul şi Dumnezeiescul Sobor, pentru cei ce au făcut acest 
spurcat păcat, hotărăşte şase ani să rămână neîmpărtăşiţi. 


Insemnare. 


Să ştii că Matei Vlastarie spune şi cum trebuie să se 
iconomisească aceştia în cei şase ani. Adică: şase luni să nu 
mănânce carne nicidecum; să stea afară din biserică plângând 
şi cerând de la Domnul iertare; nici anafură să nu ia, nici 
aghiasmă să nu bea, numai la ajunul Botezului, când se cântă 
sfeştania cea mare; iar din pâinea cea înălţată a Născătoarei 
de Dumnezeu, care se numeşte Panaghia, să mănânce, spre 
încredințarea iubirii de oameni a lui Dumnezeu către dânşii; în 
toţi aceşti şase ani, să facă în fiecare zi câte o sută de metanii — 
afară de Duminică — şi să mănânce mâncare uscată Miercurea 
şi Vinerea; doi ani să stea înlăuntru în Biserică după cântăreţi 
şi să asculte cântările cele duhovniceşti; ceilalţi trei ani, să 
stea împreună cu credincioşii. După ce se vor împlini cei şase 
ani să se împărtăşească, însă să facă şi milostenii după putere, 
să trimită la biserică în fiecare săptămână câte o slujbă de 
prescuri, să nu mintă, să nu facă jurăminte, cu umilinţă şi cu 
lacrimi să-şi curăţească spurcăciunea sufletelor lor, pe cât pot. 

Vlastarie spune că, acest canon poate fi dat şi vrăjito- 
rilor, fermecătorilor, preadesfrânaţilor, ucigaşilor şi tuturor ace- 
lora care cad în păcate grele. 


Însă, după purtarea celor ce se pocăiesc, uneori se împu- 
ţinează canonul, dacă pocăinţa lor este osârduitoare şi fierbinte, 
alteori se adaugă, dacă pocăinţa lor este rece. 


CANONUL 17 


Canonul 2 al Sfântului Dionise şi 7 al lui Timotei, 
poruncesc ca femeile care se află în lăuzie să nu se atingă de 
nimic din cele sfinte, până la şapte zile. Aceasta şi Legea cea 
veche porunceşte ca nici să se împreuneze cu bărbaţii lor, căci 
dacă se întâmplă aceasta, pruncii cei ce se zămislesc sunt 
bolnăvicioşi şi slăbănogi. Pentru aceasta şi dumnezeiescul 
Moise a poruncit să fie ucis cu pietre tatăl copilului beteag, 
deoarece pentru neînfrânata lui poftă, nu a aşteptat să se 
curățească femeia. lar cea care, în vremea curăţirii sale, nu a 
luat seamă şi s-a atins de Dumnezeieştile Taine, poruncesc să 
nu se împărtășească patruzeci de zile. 


CANONUL 18 


Cel ce s-a împreunat cu parte bărbătească s-a socotit cu 
cuviință să se oprească de la Împărtășanie trei ani, să 
plângă, să postească până seara, să mănânce mâncare uscata 
(adică pâine şi apă) şi să facă două sute de metanii. lar dacă 
iubeşte mai mult lenevirea şi nu voieşte, să împlinească cei 
cinci-sprezece ani. 

Insemnare 


Sa ştii că, între canoanele Postitorului, într-o carte scrisă 
cu mâna, s-a aflat o împărţire a sodomiei în acest chip. 
Sodomia este de două feluri: una cu femei, când bărbaţii cad cu 
dânsele afară de fire; iar alta cu bărbaţi. Şi iarăşi: dintre 
bărbaţi, altul o face şi altul o pătimeşte, iar altul şi o face şi o 
pătimeşte; şi mai mare păcat este a o face cineva şi a o pătimi. 
A o face cineva cu femei străine este mai greu păcat decât a o 
face cu bărbaţi. A o face cu femeia sa este mai greu decât a o 
face cu străină. 


Drept aceea considerăm că soţul cu soţia, de vor cădea 
afară de fire, se canonisesc mai greu decât cel ce va face 
. sodomie cu bărbaţi sau cu femei străine. Canonul trebuie să-l 
dea duhovnicul, cum va socoti de cuviinţă. S-a aflat de la unii 
Părinţi că şapte ani se canoniseşte acest păcat. Canonul 62 al 
Sfântului Vasilie opreşte 15 ani de Împărtăşanie pe sodomi- 
teni, Canonul 4 al lui Grigorie de Nyssa, 18 ani. Patriarhul 
Luca, dezlegând diverse întrebări împreună cu Sinodul cel 
dimpreună cu dânsul (care se află în manuscrise) spune: „Cei 
ce vor cădea în sodomie nu pot să ia de soţie unul pe sora 
celuilalt.” 


CANONUL 19 


Iar de a fost stricat cineva de altul, când a fost copil, nu 
se poate face preot; nici el, nici acela. Pentru că nu a fost 
desăvârşit cu vârsta, nu a greşit, dar vasul lui a fost necinstit 
şi s-a făcut netrebnic pentru slujba cea sfântă. lar dacă 
numai pe coapse a primit scurgerea, făcând cuviinciosul 

*? canon, nu va fi oprit a fi înălțat la treapta preoţiei. 

Insemnare 


Sa ştii, că de vreme ce Canonul 70 al Marelui Vasilie 
cateriseşte pe diaconul sau preotul acela care va face scurgere 
în coapsele altuia, nesâvârşind păcatul deplin ca urmare, pe 
cel ce a făcut un lucru ca acesta îl opreşte de la preoţie. Pentru 
aceasta noi aflând o carte veche (scrisă cu mâna), în acord cu 
Marele Vasilie, carte care cuprinde canoanele Postitorului, la 
acest canon spune: „Cel ce a primit scurgerea în coapsele sale 
să se facă preot însă, întâi, de a pătimit aceasta o dată, sau cel 
mult de doua ori; al doilea, de este învăţat şi îmbunătăţit; al 
treilea, să plângă lucrul acesta toată viaţa sa şi al patrulea, 
dacă a fost copil nevârstnic când a pătimit acesta. 


Tar câţi au primit această scurgere de la altul în coapsele 
sale, sau au făcut-o ei la altul fiind în vârstă peste paisprezece 
ani, să nu se facă preoţi, precum zice şi Sfântul Vasilie. 


CANONUL 20 


Pe cel ce ucide cu voia sa, cinci ani, iar pe cel ce ucide 
fără voia sa, trei ani îl îndepărtăm de Împărtășanie, dacă se 
învoieşte cu postul până seara şi cu mâncare uscată, şi să 
facă în fiecare zi trei sute de metanii; iar lenevindu-se şi 
nevrând să facă acestea, să plinească termenul Părinților. 


Insemnare 


Canonul 5 al Sfântului Grigorie de Nyssa canoniseşte 
uciderea de voie douăzeci şi şapte de ani. Canonul 22 al 
Sinodului din Ancira, toată viaţa lui. Pe cel ce a ucis fără voie, 
şapte ani sau cinci îl canoniseşte Canonul 23 al aceluiaşi 
Sinod. Zece ani, canonul 57 al Marelui Vasilie. Nouă, Canonul 

10 al lui Grigorie de Nyssa. lar pentru cele care sunt ucideri de 
voie, vezi Canonul 8 al Sfântului Vasilie şi 5 al lui Grigorie de 
Nyssa. 


Din două lucruri se cunoaşte deosebirea uciderilor celor 
de voie şi a celor fără de voie: 1) Din aşezarea, scopul şi 
pornirea celui ce a lovit; 2) Din unealta cu care a lovit. 


Câţi clerici şi sfinţiţi, adică preoţi, vor ucide, măcar şi 
fără voie, sau pe alţii vor pune să ucidă, se caterisesc după 
Canonul 66 al Apostolilor, după Canonul 5 al lui Grigorie de 
Nyssa, după judecata cea Sobornicească a lui Constantin 
Patriarhul Hliarinu şi după Canonul 55 al Marelui Vasilie. 
Vezi şi epistola Sfântului Atanasie către Ammun, Canoanele 
13 şi 43 al Sfântului Vasilie. 


Canonul 14 al lui Timotei spune că cel ce, neavând demon, 
nici fiind ieşit din minţi pentru boală, ci din împuţinarea 
sufletului său sau din oarecare altă pagubă pătimind, se va 
omori pe sine singur, având mintea sa sănătoasă, acesta să nu 
se pomenească, ca unul ce este ucigaş de sine. 


CANONUL 21 


/ Femeile care omoară copiii în pântece cu meșteşugire, 

/ /şi cele ce dau şi cele ce iau leacuri ca să lepede copiii fără de 

vreme şi „morți, noi hotărâm să se canonisească acestea până 
la cinci ani, sau de multe ori şi până la trei. 


Insemnare 


Canonul 91 al Sinodului 6, Canonul 21 al Sinodului din 
Ancira, Cananele 2 şi 50 ale marelui Vasilie, pun între ucigaşii 
cei de voie pe femeile care fac acestea; însă pentru iubirea de 

oameni, le canonisesc pe acestea nu până la sfârşitul vieţii, ci 
numai zece ani să nu se împărtăşească. 


Mai notează că, într-o carte (scrisă de mâna) care cu- 
prindea canoanele Postitorului, am găsit şi aceasta: că femeile 
se folosesc în multe chipuri de ierburile.acestea: pe unele le 
mănâncă sau le beau ca să nu rămână grele niciodată şi să nu 
facă copii; cu altele omoară pruncii când îi zămislesc sau când 
este aproape să-i nască, care este un păcat mai greu decât cel 
dintâi; altele în fiecare lună fac ucidere cu aceste buruieni, 
lucru mult mai rău decât celelalte. De aceea, femeile care fac 
acest lucru, se opresc trei ani de la Dumnezeiasca Împărtăşanie. 
În fiecare zi să mănânce de post şi să facă o sută de metanii. 


CANONUL 22 


Femeia care a lepădat copilul fără de voie, un an 
primeşte canonul şi nu poate să se împărtășească. 


Însemn are 


Pentru acesta trebuie să aibă multă luare aminte, 
femeile însărcinate să nu ridice vreo greutate (mai ales când 
sunt în a şaptea sau a opta lună) şi să se păzească de orice le 
pricinuiesc lor supărare. Şi bărbaţii, deîndață ce vor fi 

! însărcinate femeile lor, trebuie să nu se culce în acelaşi pat, 
nici să se mai împreuneze cu dânsele, nici să le | lovească sa sau 
altă supărare şi mâhnire să le pricinuiască, căci din acestea 
pot avorta femeile lor copiii şi se fac, ticăloşii, ucigaşi copiilor 
lor. Pentru aceasta, dacă preoţii însuraţi, sau câţi vor să se 
facă preoţi, fac vreun lucru potrivnic şi femeile lor avortează 
copii, celor care sunt preoţi li se ia darul, iar cei ce vor să se 
preoțească, se opresc de la preoţie pentru uciderea ce au făcut. 

CANONUL 23 


Iar femeia care, dormind, se va culca peste copil şi-l va 
înăbuși, după trei ani se învredniceşte Dumnezeieştii 
Împărtă-şanii, depărtându-se de carne în zilele rânduite, iar 
din brânză şi celelalte mâncând cu reţinere. Dacă s-a 
întâmplat aceasta din lenevire sau neînfrânare de multă 
mâncare şi de multă băutură a părinţilor, se aseamănă cu 
uciderea de voie. lar dacă din lucrarea vrăjmaşului s-a 
întâmplat, vrednic de iertare este, dar are trebuinţă şi de 
măsurate canonisiri, căci poate pentru alte păcate s-a 
întâmplat această părăsire a lui Dumnezeu. 


CANONUL 24. 


Dacă va muri copilul nebotezat din lenevirea părinților 
lui, părinţii se depărtează de Împărtășanie trei ani, mâncând 
mâncare uscată în toţi aceşti ani şi cu plecările genunchilor, 
cu plângere şi-cu milostenie, după putinţă, îmblânzind pe 
Dumnezeu şi făcând în fiecare zi patruzeci de metanii. 


Insemnare 


a aminte, de va fi copilul sănătos, trebuie să-l boteze 
după patruzeci de zile, precum zice Armenopulos (Partea 5-a 
Titlul 1 al Canoanelor). lar de se va îmbolnăvi şi va fi în 
primejdie de moarte, dacă îl va boteza preot numai cu trei 
afundări şi. ri dicări, cu chemările Sfintei 'Treimi, destul este şi 
nici nu trebuieşte mai mult. Dacă va trăi acesta, să-i citească 
mai pe urmă rugăciunile ce se spun mai înainte de botez, sau 
jurămintele, precum- zic Armenopulos şi Ilie, Mitropolitul 
Critului. Dacă nu se află preot în locul acela şi copilul este în 
primejdie, trebuie să-l boteze oricine se va afla acolo de faţă: 

sau diacon, sau monah, precum zice Sfântul Nichifor (Canonul 
16, Tomul 2 al Sinoadelor), sau mirean, însă creştin să fie, sau 
chiar tatăl copilului. Chiar dacă va muri, trebuie să fie botezat 
lăsând toate la iubirea de oameni a preabunului Dumnezeu, 
după Grigorie Teologul, care spune că întru ci e cu îndoială, 
biruieşte iubirea de oameni. Dacă va trăi după aceea, trebuie 
să-l boteze de la început preotul; că deşi spune Sfântul Nichifor: 
„Copilul care va fi în primejdie de moarte, trebuie să-l boteze şi 
mirean creştin, ca să nu moară cu totul deznădăjduit, lăsându-l 
la iubirea de oameni a lui Dumnezeu, însă de va trăi pe urmă 
copilul, riu zice să nu se boteze de preot, nici acest Sfânt, nici 
alt canonisitor Părinte, nici vreun Canon sinodal. Fericitul 
Dionisie al Alexandriei, pe un evreu care a fost botezat de 
mirean în vreme de boală şi care era în primejdie să moară, iar 
după aceea a trăit, l-a botezat. de la început, spunând că nu 
este slobod mireanului să facă vreo slujbă preoțească, precum 
se povesteşte la Vizantida (Cartea 11, pagina 188). Şi Marele 
Vasilie arată la Canonul său cel dintâi că nu este primit botezul 
mirenilor şi cei botezați de dânşii trebuie să se boteze din nou. 


În multe cărţi scrise de mâna am găsit şi această 
completare la canonul acesta al Postitorului, adică dacă pruncul 
va fi de şapte zile şi va muri nebotezat, părinţii lui să nu se 
împărtăşească patruzeci de zile şi să mănânce mâncare uscată 
şi seacă în aceste zile, făcând în fiecare zi câte patruzeci de 
metanii. Socotesc că li s-a făcut această pogorâre fiindcă era 
obiceiul, după cum se vede, să nu se boteze copilul mai înainte 
de opt zile, urmând cuvântului tăierii împrejur, care se făcea în 
a opta zi, în locul căreia se face acum Botezul. Pentru aceasta, 
ca să nu urmeze acum unele ca acestea, trebuie negreşit în 
orice zi se va îmbolnăvi copilul, după primul răspuns al lui 
Petru Hartofilax, să fie botezat. 

CANONUL 25 


Călugăriţa, dacă va cunoaşte pe alte călugăriţe că fac 
preacurvie în mănăstire, sau altă răutate vătămătoare de 
suflet şi nu va spune stareței, se canoniseşte întocmai cu cele 
ce fac lucrul, după Canonul 71 al Marelui Vasilie. 


Insemnare 


Vezi că preacurvie numeşte Canonul curvia cea cu călu- 
găriţele, unindu-se cu Canonul 18 şi 7 al Marelui Vasilie. 


CANONUL 26 


Cele ce îşi leapădă copiii pe la uşile bisericilor, Pravila 
le pedepseşte ca pe nişte ucigaşe, chiar dacă îi vor lua alții şi 
îi vor creşte. 


Insemnare 


Canoanele 32 şi 52 ale Marelui Vasilie, ca pe o ucigaşă 
o socoteşte pe femeia care nu va purta de grijă copilului său şi 
va muri. Şi Pravila cea politicească, acelaşi lucru hotărăşte. 


CANONUL 27 


Pe hoţul care se pocăieşte de bună voie, îl oprim de la 
Împărtăşanie până la patruzeci de zile; iar pe cel ce a fost 
descoperit, până la şase luni, mâncând mâncare uscată după 
al nouălea ceas şi făcând în fiecare zi câte o sută de metanii. 

Insemnare 


Pe hoţul care, singur şi de bună voie, va mărturisi 
furtul, Canonul 61 al Marelui Vasilie îl canoniseşte un an; pe 
cel ce a fost descoperit de alţii sau a fost prins furând, doi ani. 
Canonul 6 al Sfântului Grigorie de Nyssa, pe furii descoperiţi, 
îi canoniseşte ca pe nişte ucigași (precum şi Canonul 50 al 
Marelui Vasilie, care îi canoniseşte pe aceştia împreună cu 
ucigaşii de bună voie); iar pe cei ascunşi, rânduieşte, ca după 
spovedania lor, să împartă averile lor — dacă au — săracilor, iar 
dacă nu, să slujească şi din slujba lor să dea săracilor. 


CANONUL 28 


Cel ce a fost prins în furtişaguri ce se pedepsesc cu 
punere de cap, nu poate să fie preot. Dacă după preoţie a 
căzut în această patimă, se lipseşte de dânsa, adică de preoţie, 
după Canonul 25 al sfinţilor Apostoli. 


CANONUL 29 


Pe hoţul care sapă mormintele, hotărâm: un an să fie 
neîmpărtăşit, după al nouălea ceas mâncând mâncare uscată 
şi în fiecare zi făcând câte două sute de metanii, 


a 
Însemn are 


Canonul 66 al Sfântului Vasilie opreşte zece ani de la 
împărtăşire pe hoţul care sapă mormintele. Canonul 7 al Sfân- 
tului Grigorie de Nyssa deosebeşte furtişagul de morminte: în 
a se ierta şi în a nu se ierta. A se ierta spune, când cineva nu 
supără trupul mortului, ci ia din mormânt pietrele care se află 

acolo, ca să le pună la zidirea altui lucru mai folositor, de 
obşte. A nu se ierta spune, când ia de la mort hainele sau alte 
podoabe. Un asemenea fur, ca şi un desfrânat, se canoniseşte 
nouă ani. 


CANONUL 30 


Furtişagul de cele sfinte se canoniseşte mai puţină 
vreme decât preacurvia, după cum zice Sfântul Grigorie de 
Nyssa, şi se iconomiseşte până la trei ani. 


Insemnare 


Canonul 50 al Sfântului Grigorie de Nyssa canoniseşte 
mai puţin pe hoţul de cele sfinte decât pe preadesfrânat. 
Canonul 10 al Sinodului celui dintâi şi al celui de-al doilea, cu 
totul cateriseşte pe clericii care vor răpi sau vor sluji la altă 
slujbă care nu este sfântă cu vasele şi veşmintele sfinte care 
sunt în altar; şi afuriseşte pe cei ce vor sluji la slujbă care nu 
este sfântă cu vasele şi veştmintele cele sfinţite care sunt afară 
de altar. Şi Canonul 73 al Sfinţilor Apostoli îi afuriseşte pe 
aceştia. 


CANONUL 31 


Pe cei care, de nevoie sau fără de nevoie, au jurat 
strâmb, am socotit că se cuvine un an să-i depărtăm de la 
Sfânta Împărtăşire, mâncând după al noulea ceas mâncare 
uscată şi făcând în fiecare zi câte două sute cincizeci de 
metanii. 

Însemnare 


Ar trebui să fie deosebită canonisirea jurământului 
mincinos cel de nevoie faţă de cel fără nevoie, dar noi am văzut 
pe Vlastarie că aduce Canonul Postitorului fără nici o deose- 
bire, spunând: pe cei ce de nevoie sau fără nevoie au jurat 
strâmb, arhiereii şi duhovnicii să le dea lor canonul cu socoteală. 


Canonul 64 al Marelui Vasilie, simplu şi fără nici o 
deosebire, canoniseşte zece ani pe cel ce a jurat strâmb; iar 
Canonul 82 al lui Vasilie, cu deosebire, pe cel ce de nevoie a 
jurat strâmb, îl canoniseşte şase ani, iar pe cel ce fără de 
nevoie, îl canoniseşte şapte ani. Canonul 94 al Sinodului al 
şaselea afuriseşte pe creştinii cei ce se jură cu jurăminte, după 
obiceiul elinilor. Preoţii care fac jurământ strâmb se caterisesc, 
după Canonul 25 al Sfinţilor Apostoli. Însă, să ştii şi aceasta, 
spune în alt loc Sfântul loan Postitorul, că de va lua cineva 
ceva al cuiva şi-l va asupri, apoi va jura strâmb, acela, de va 
lua canon, nu are nici o şansă a se ierta, până nu va da înapoi 
acea asupreală, acolo unde a făcut jurământ strâmb şi a luat-o. 
Dacă va da înapoi, atunci să se canonisească cu postul şi cu 
metaniile cele rânduite, făcând şi milostenie, pentru ca să se 
milostivească spre dânsul Hristos Dumnezeu şi să-l ierte de ju- 
rământul cel strâmb pe care l-a făcut şi s-a lepădat de dânsul. 
Căci zice şi Dumnezeiescul Grigorie Teologul: cel ce va jura 
strâmb, acela de Dumnezeu se leapădă. 


CANONUL 32 


Celor ce se mărturisesc că au făcut fermecătorie sau 
otrăvire, le scurtăm iconomia pocăinţei până la trei ani, dacă 
se vor sili în fiecare zi să postească şi după ceasul al nouălea 
să primească hrană puţină şi uscată, numai cât să trăiască, 
şi închinăciuni să facă două sute cincizeci, atingând fruntea 

de pământ, cu evlavie. Cu acestea canonisim şi pe femeile care 
fac legături şi spun vrăjitorii. 


Însemnare 


Canonul 65 al Sfântului Vasilie, pe cei ce mărturisesc 
fermecătoria sau otrăvirea, îi canoniseşte cu Canonul celor ce 
au ucis de voie. Asemenea şi Canonul 72 al acestuia, la aceeaşi 
canonisire osândeşte şi pe cei ce se vor da pe sine la vrăjitori. 
Canonul 61 al Sinodului 6 canoniseşte şase ani pe aceiaşi. 
Canonul 24 al Sinodului celui din Ancira, cinci ani. Canonul 3 
al Sfântului Grigorie de Nyssa îi canoniseşte pe cei ce se duc la 
vrăjitori pentru defăimarea şi lepădarea de credinţa lui Hristos 
ca şi pe cei ce s-au lepădat de Hristos de bună voie, adică să nu 
se împărtăşească toată viaţa lor. Pe cei ce-pentru-vreo.nevoie şi 
silă s-au împuţinat la suflet şi s-au dus la vrăjitori, îi 
canoniseşte ca şi pe cei ce s-au lepădat de Hristos, cu multe 
nevoinţe, nouă ani. Canonul al 36-lea al Sinodului din Laodi- 
ceea spune că preoţii şi clericii nu trebuie să fie fermecători, 
sau descântători, sau ghicitori în numere, sau astrologi, sau să 
facă legături. lar preoţii care întrebuinţează acestea şi altele 
ca acestea, dovedindu-se, li se ia darul şi se izgonesc din 
Biserică, după cum spun Valsamon şi Zonara. 


CANONUL 33 


Nici femeia mireană şi nici călugărița nu se despart 
niciodată de Biserică, ci numai de împărtăşire; pentru că zice 
Canonul 34 al Marelui Vasilie, că aceasta facem, fiindcă 
multe, de ruşine, s-au omorât pe sine. Nici preotul şi nici 
diaconul, pentru cuvântul care spune: „Nu vei izbândi de 
două ori deodată.” (Naum 1, 9; Canonul 25 al Sfinţilor 
Apostoli şi Canonul 3 al Marelui Vasilie). 

CANONUL 34 


Căzând ceva necurat în fântână sau în untdelemn sau 
în vin, cel ce a gustat din acestea, trei zile să nu se atingă de 
carne şi de brânză, şi şapte să nu se împărtășească. 


Insemnare 


Se canoniseşte cel ce din acestea a gustat, pentru că mai 
înainte de a se sfinţi cu aghiasmă fântâna, a gustat dintr-însa 
îndoindu-se cu ştiinţa; sau pentru că a gustat după ce a 
putrezit înlăuntru acel lucru necurat care a căzut şi s-a părut 
că gustă sugrumat şi mortăciune, şi în scurt, sânge de dobitoc, 
care sunt oprite. Vezi Canonul 63 al Sfinţilor Apostoli, 67 al 
Sinodului al 6-lea şi 2 al Sinodului celui din Gangra. 


CANONUL 35 


Cel ce după Dumnezeiasca Împărtășanie a vărsat, 
patruzeci de zile se depărtează de Dumnezeiasca Împărtăşire, 
în fiecare zi citind Psalmul 50 şi făcând cincizeci de metanii, 
indiferent cum s-a întâmplat aceasta; că deşi socotește că nu 
a fost el de vină, dar pentru alte greșeli ale sale, a fost slobozit 
la aceasta cu adevărat. 


Insemnare 


Valsamon, în al 2-lea Răspuns al său, spune: Dacă a 
vărsat cineva din multa mâncare sau băutură, să ia mai greu 
canon; iar de o a pătimit din oarecare neputinţă şi tulburare a 
stomacului, se canoniseşte mai uşor, fiindcă aceasta este din 
slobozirea lui Dumnezeu. Pentru aceasta şi cei care au rău de 

mare nu trebuie să urce în vas şi să umble în ziua în care s-au 

: x : : - POI x : nătee 108 
împărtăşit, că mulţi din această pricină au vărsat şi au-căzut 
sub canon, . 


Alt Canon, scris de mână, tot al Sfântului loan, spune: 
Dacă doi oameni vor avea vrajbă între dânşii şi va muri unul 
dintre ei, trebuie cel care va rămâne în viaţă să meargă la 
mormântul celui mort, unde plângând să ceară de la el iertare, 
ca şi “cum ar fi viu; să mănânce mâncare uscată vinerea şi 
miercurea, să facă în fiecare dimineaţă şi seară câte douăzeci 
de metanii şi să se roage lui Dumnezeu pentru vrăjmaşul lui 
it, dând liturghii şi prescuri ca să-l pomenească. 


" Înpreiariă cu acesta, numără şi Canonul cel împotriva 
hulitorilor, pe care-l găseşti la începutul Învăţăturii către 
duhovnic. 


Alte canonisiri în afară de 
canoanele Sfântului loan Postitorul 


Pentru cei ce s-au lepădat de Hristos 


Canonul 73 al Marelui Vasilie canoniseşte pe cei ce s-au 
lepădat de bună voie de Hristos şi nu dezleagă să se împărtă- 
şească toată viaţa, decât numai la sfârşitul vieţii lor. Canonul 
2 al Sfântului Grigorie de Nyssa, pe cei ce s-au lepădat de bună 
voie, îi opreşte toată viaţa lor de la Dumnezeieştile Taine; iar 
pe cei ce de nevoie şi din pricina chinurilor cu sila s-au lepădat, 
îi canoniseşte ca şi pe desfrânaţi, adică nouă ani. Vezi şi 
Canonul 81 al Sfântului Vasilie, Canonul 11 al Sinodului celui 
dintâi, Canonul 6 al celui din Ancira şi Canonnul 3 al 
Sfântului Petru al Alexandriei. 


Obiceiul de acum al Bisericii iconomiseşte în mai multe 

feluri pe cei ce s-au lepădat, după rânduiala lui Metodie 
Patriarhul Constantinopolului, adică: dacă cineva fiind copil, a 
fost robit şi, de frică sau din necunoştinţă, s-a lepădat de 
credinţă, acesta, după ce se va întoarce la credinţă, ascultând 7 
zile rugăciunile obişnuite de curăţire, a opta zi se scaldă şi cu 
Sfântul Mir se unge şi aşa se împărtăşeşte, rămânând după 
aceea opt zile în Biserică, ascultând în fiecare zi Sfintele Slujbe 
şi Dumnezeiasca Liturghie. lar dacă a fost desăvârşit cu 
vârsta, postind mai întâi optzeci de zile şi depărtându-se de 
carne, de brânză şi de ouă, iar cele trei zile ale săptămânii, 
respectiv luni, miercuri şi vineri depărtându-se şi de untde- 
lemn şi de vin, ascultă şapte zile aceleaşi rugăciuni şi aşa se 
scaldă şi el şi ungându-se cu sfântul Mir și se împărtășește. lar 
dacă cineva de bună voie s-a lepădat, să postească doi ani acest 
post pe care l-am spus, să facă metanii, după puterea sa, o sută 
sau două sute pe zi, şi atunci ascultând rugăciunile cele de 
curăţire, să se scalde după şapte zile şi ungându-se cu sfântul 
Mir, să se împărtăşească, ca şi cei de mai sus (Vlastarie, la 
scrierea pe scurt a canoanelor Postitorului și Armenopulos, 
partea a 5-a, Titlul 4 al scurtării canoanelor. Vezi şi în 
Evhologiu rânduiala aceasta şi rugăciunile). 


Pentru cei ce umblă cu dobitoace 


Canonul 16 al Sinodului din Ancira desparte în trei pe 
cei ce cad cu dobitoace şi spune: Dacă sunt aceştia de douăzeci 
de ani şi vor cădea cu dobitoace uneori, să se canonisească 
douăzeci de ani cu depărtarea de Împărtăşanie; iar de vor 
cădea de multe ori, să se canonisească douăzeci şi cinci de ani. 
Dacă sunt mai mari de douăzeci de ani şi au şi soţii, să se 
împărtăşească după treizeci de ani. lar de sunt peste cinzeci de 
ani şi au soţii, numai la moartea lor să se Împărtăşească. 
Canonul 4 al Sfântului Grigorie de Nyssa, nouăsprezece ani 
canoniseşte pe cei ce au umblat cu dobitoace; precum şi Marele 

Vasilie, care la Canonul al 7-lea îi canoniseşte pe aceştia ca pe 
sodomiteni şi ucigaşi, adică douăzeci de ani, iar la Canonul 63 
îi canoniseşte ca pe preadesfrânaţi, adică cincisprezece ani. De 
asemenea, umblarea cu păsări, fie parte bărbătească, fie parte 
femeiască, 


Pentru cei ce se însoară a doua 
şi a treia oară 


Cel însurat a doua oară, după Canonul 4 al Marelui 
Vasilie, se opreşte de la Dumnezeieştile Taine un an sau doi; 
iar după Canonul 2 al Sfântului Nichifor şi după Răspunsul cel 
dintâi al lui Nichita, Episcopul Iracliei, nici nu se cunună. După 
Canonul 5 al Sinodului din Neocesareea şi după acelaşi Nichi- 
ta, nici preotul care i-a binecuvântat nu mănâncă la masa lor. 


Nunta a treia, Grigorie Teologul o numeşte călcare de 
lege. Canonul 4 al Marelui Vasilie o numeşte multă însurare, 
Canonul 80 al aceluiaşi, mai mare decât desfrânarea şi Canonul 
8 al aceluiaşi, o numeşte întinare şi spurcăciune a Bisericii. 
Pentru aceasta, Canonul 4 al Sfântului Vasilie opreşte cinci ani 
de la împărtăşire pe cei însuraţi a treia oară. 


Îngemreazăe „La anul 921, pe vremea lui Constantin al 
VII-lea Porfirogenetul, s-a făcut un Tom sinodal ce se numeşte 
al unirii, care a rânduit ca celor însuraţi a doua oară, dacă 
sunt de patruzeci de ani şi nu au copii, să li se dea voie să ia şi 
a treia femeie, fiindcă nu au copii; dar să se canonisească cu a 
nu se împărtăşi cinci ani, fără de a-i împuţina nicidecum, şi 
după aceşti cinci ani, să se împărtăşească numai odată în an - 
la Sfânta Înviere. Iar dacă au copii, nu li se dă voie niciodată 
să se însoare a treia oară. Celor care sunt de treizeci de ani şi 
nu au copii, li s-a dat voie şi lor, pentru vârsta lor tânără şi 
lesne alunecoasă, să se însoare a treia oară, dar să nu se 
împărtăşească patru ani şi după aceştia să se împărtăşească 

numai de trei ori în fiecare an: la Paşti, la Naşterea lui Hristos 
şi la Adormirea Născătoarei de Dumnezeu; iar dacă au copii, 
cinci ani să se canonisească. Iar celor ce sunt peste patruzeci şi 
cinci de ani, nu li se dă voie niciodată să se însoare a treia 
oară, chiar dacă nu vor avea copii”. 


Pentru căsătoria vreunui drept credincios, 
cu un eretic 


Canonul 14 al Sinodului al 4-lea, Canoanele 10 şi 31 ale 
Sinodului din Laodiceea şi Canonul 29 al Sinodului din 
Cartagina, opresc să se însoare cei drept credincioşi cu ereticii. 
Canonul 72 al Sinodului 6 desparte şi nu socoteşte valabilă 
nunta pe care o face drept credinciosul creştin sau creştină cu 
un eretic. Răspunsul 33 al lui Valsamon spune că, persoanei 
drept credincioase care a luat eretic şi cu socoteli străine, nu i 
se dă voie să se împărtăşească cu Dumnezeieştile Taine, decât 
după ce se va despărţi şi se va canonisi. Aceasta spune şi 
Simeon Arhiepiscopul Tesalonicului (Răspuns 47) adăugând că 
numai la sfârşitul vieţii sale să se împărtăşească persoana 
aceea, făcându-se Maslu pentru dânsa (de se va pocăi adică), şi 
nici părticică să nu scoată preotul pentru o faţă ca aceasta, nici 
prescurile ei şi liturghiile să nu le primească, doar lumânare şi 
tămâie, şi câteodată (adică nu totdeauna), să-i dea aghiazmă şi 
anafură, şi aceasta ca să nu cadă în deznădeje, şi să-i 
poruncească să dea milostenie. Cartea I a Condicei, Titlul 5, 
Aşezământul 12 spune, că de se vor certa aceşti părinţi (cari au 
apucat cu oarecare chip de s-au însurat), să biruiască cel ce 
voieşte să-şi facă copiii drept credincioşi. Aceasta spune şi aşe- 
zământul 51 al aceluiaşi Titlu (la Fotie, Titlul 12, Capitolul 13). 

Ale cui prescuri nu se primesc 


Aşezămintele Apostolilor, Cartea 4, Capitolul 6, 7 şi 9 
spun: „Să nu primească clericii şi preoţi, prescurile şi darurile 
celor ce sunt prihăniţi; ale celor ce nu se pocăiesc de păcatele 
lor, ci rămân în ele; ale celor ce nu aduc daruri lui Dumnezeu 
din osteneli şi agoniseli drepte, ci din nedreptate, şi ale celor ce 
iau dobânzi pentru banii lor. Canonul 31 al Sfântului Nichifor 
şi Răspunsul 5 al lui Petru Hartofilax şi diaconul Bisericii celei 
mari, hotărăsc: „Să nu primească preoţii nici prescurile, nici 
tămâia celor ce au femeie ţiitoare fără binecuvântare şi nici nu 
voiesc să se binecuvânteze, nici să o lase”. Ilie al Critului 
spune: „Să nu primească prescurile şi darurile părintelui 
aceluia cu a căruia ştire copiii lui desfrânează, care sunt sub 
stăpânirea sa; că putând să-i oprească de la păcat, nu-i însoară 
după lege, ci îi lasă să păcătuiască. Pentru cele mai sus spuse, 
grăieşte: „Că nu sunt primite nici prescurile femeilor desfrâna- 
te, nici tămâia, căci sunt sub canon”. Simeon al Tesalonicului 
(Răspuns 47), spune: „Nici prescurile oamenilor care păcătu- 
iesc arătat şi nu se lasă de păcat nu se primesc”. Vezi şi capul 6 
al cărţii a patra a Aşezămintelor Apostoleşti, care numeşte pe 
cei ale căror prescuri nu sunt primite. 


Pentru postul de Miercurea şi Vinerea 


Canonul 69 al Sfinţilor Apostoli, hotărăşte: Oricare 
arhiereu, sau preot, sau diacon, sau citeţ, sau cântăreţ, nu 
posteşte Sfântul Post cel Mare, miercurea şi vinerea, să se 
caterisească, iar dacă este mirean, să se afurisească, doar dacă 
nu va fi împiedicat a posti de vreo neputinţă trupească. Vezi că 
Apostolii, împreună cu Sfântul Post cel de patruzeci de zile, au 
numărat şi postul din zilele de miercuri şi de vineri. Drept 
aceea, precum postul celor patruzeci de zile se face cu mâncare 
uscată, o dată în zi la ceasul al nouălea, fără a mânca 

untdelemn şi a bea vin, tot aşa şi postul de miercuri şi de 
vineri, neschimbat, cu mâncare uscată trebuie să se facă. 


Pentru aceasta şi Sfântul Epifanie spune: postirea de 
miercuri şi de vineri să fie până la al nouălea ceas. Asemenea 
şi Filostorghie (Cartea 10 a Istoriei Bisericeşti) spune: „Postul 
de miercuri şi vineri nu se hotărăşte întru depărtarea de carne, 
ci se canoniseşte, ca să nu guste cineva întru această zi hrană 
până seara. Și Sfântul Benedict (Canon 41) rânduieşte postul 
de miercuri şi de vineri până la al nouălea ceas. 


Să nu facă cineva amăgire zicând că postul de miercuri 
şi vineri nu este punere de lege apostolească, că iată Apostolii, 
la Canoanele lor, îl numără pe acesta împreună cu Postul cel 
Mare. lar la Aşezămintele lor, îl pun împreună cu postul 
Săptămânii celei mari, spunând: „Se cuvine să postim săp- 
tămâna cea mare şi miercurea şi vinerea. Dar oare ce zic, că 
punerea aceasta de lege nu este numai a apostolilor, câtă 
vreme este punere de lege a lui Hristos Însuşi — după cum 
spun Apostolii (Cartea 5-a, Capitolul 14 al Aşezămintelor): 
„Ne-a poruncit nouă El (adică Hristos) să postim miercurea şi 
vinerea. 


Şi postim acestea, după. cum spune sfântul sfinţitul 
Mucenic Petru (Canon 15), miercurea pentru că în aceasta s-a 
făcut sfatul iudeilor pentru-vânzarea Domnului nostru; iar 
vinerea, pentru că în aceasta a pătimit moartea pentru 
mântuirea noastră.Aceasta-o-spune şi dumnezeiescul Ieronim. 


Deci, de vreme ce întocmai cu Postul cel Mare este şi 
postul de miercuri şi vineri, ca urmare trebuie să se facă 
întocmai şi dezlegarea acestor două posturi la cei bolnavi. 
Pentru aceasta, în Canoanele 8 şi 10 ale lui Timotei se spune: 
pe femeia care va naşte în Postul cel Mare, o dezleagă să bea 
vin şi să primească hrană, care să fie din belşug să o ţină, ca şi 
pe cel ce foarte tare se va usca de boală mare, îl sloboade să 
mănânce untdelemn. Aşadar, trebuie să i se dea voie să mănânce 

untdelemn şi să bea vin celui ce este uscat de boală grea. De 

aceea şi dumnezeiescul Ieronim spune: „Nu se cade miercurea 

şi vinerea să se dezlege postul, fără numai de mare nevoie”. 
+ Acelaşi lueru spune şi Fericitul Augustin. 

Deoarece iubitorii de trup, vrând ca să dezlege postul cel 
de patruzeci de zile, precum şi miercurile şi vinerile, pun 
pricini: sau că sunt bolnavi, fără de a fi, sau nefiind spun că nu 
este deajuns untdelemnul şi vinul ca să întărească neputinţa 
lor; pentru aceea trebuieşte duhovnicul, sau arhiereul, să nu se 
încreadă numai în cuvintele neputincioşilor, ci să întrebe pe 
vreun doctor iscusit şi temător de Dumnezeu şi după hotărârea 
aceluia, să slobozească pe cel neputincios ca să dezlege postul. 


'Trebuie încă să însemnăm că, aşa cum se cuvine să se 
facă post de bucate miercurea, vinerea şi în cele patruzeci de 
zile, aşa se cuvine să se facă post şi de dulceţile şi poftele 
trupului. Pentru aceasta nici nunţi nu se cuvine să se facă în 
aceste zile, fiindcă dumnezeiescul Pavel porunceşte să nu se 
împreuneze bărbatul cu femeia în vremea rugăciunii şi a 
postului: „Nu vă lipsiţi unul pe altul, fără numai de va fi ceva 
din învoială la o vreme, ca să vă îndeletniciţi la post şi la 
rugăciune” (1 Corinteni 7, 6). Dumnezeiescul Gură de Aur, 
aducând mărturie graiul Proorocului loil care grăieşte: 
„Sfinţiți postul..., să iasă mirele din aşternutul lui şi mireasa 
din cămara ei” (2, 15,16) zice că cei însuraţi de curând, care au 
pofta mare şi neînfrânată şi tinereţea înverşunată şi zburdal- 
nică, nu se cuvine să se împreuneze în vremea postului şi a 
rugăciunii; cu atât mai puţin ceilalţi bărbaţi şi femei, care nu 
au atâta dorinţă de la trup. (Cuvânt pentru feciorie). 


Valsamon (Răspuns 8) spune că bărbaţii cu femeile care 
nu se înfrânează în Postul cel Mare, se cuvine nu numai să nu 
se împărtăşească la Paşte, ci să se şi canonisească cu Canoane; 
tot aşa şi bărbaţii cu femeile care se vor împreuna miercurea 
şi vinerea, trebuie să se îndrepte cu canoane. 

Postul de Luni, chiar dacă este rânduit în Tipice să se 
ţină de călugări, şi mulţi mireni, mai ales femei, îl postesc. 
Cuviincioasă şi vrednică de plecăciune este şi socoteala aceea 
pe care o pun înainte unii înţelepţi, pentru postul de Luni: 
„Domnul ne porunceşte că de nu va prisosi dreptatea noastră 
mai mult decât a cărturarilor şi a fariseilor, nu putem intra în 
împărăţia cerurilor; şi fiindcă fariseii posteau două zile pe 
săptămână - precum zicea fariseul: «Postesc de două ori în 
săptămână» - pentru aceea noi creştinii suntem datori să 
postim trei zile pe săptămână ca să prisosească dreptatea 
noastră mai mult decât dreptatea fariseilor”. Că posteau 
fariseii miercurea şi vinerea o spune curat dumnezeiescul 
Gură de Aur, tâlcuind cuvintele acelea: „de două ori în 
săptămână” (Cuvânt la Duminica Vameşului şi a Fariseului). 


Nu se cuvine să ia cineva dobândă 


Canonul 44 al Sfinţilor Apostoli spune: „Orice arhiereu, 
sau preot, sau diacon, împrumutând banii săi, va cere de la 
datornici dobândă, sau să înceteze de la o agoniseală rea ca 
aceasta, sau să i se ia darul”, Aceasta poruncesc şi Canonul 10 
al Sinodului 6 şi Canonul 4 al Sinodului din Laodiceea, oprind 
pe preoţi să ia dobândă în vreun fel. Canonul 17 al Sinodului 
întâi, nu numai pe preoţi, ci şi pe toţi clericii, pe citeţi, pe 
cântăreţi şi pe ceilalţi, îi opreşte de a lua dobândă. Canonul 5 
al Sinodului din Cartagina, mergând mai departe spune: 
„Clericii nu numai de la bani să nu ia dobândă, ci nici de la alt 
fel de lucru ce vor da”. Canonul 20 al aceluiaşi sinod spune: 
„Clericul, câţi bani va da împrumut, atâţia să ia, şi orice alt 
lucru va da, numai pe acela să-l ia înapoi.” Canonul 14 al 
Sfântului Vasilie spune: „Cel ce ia dobândă, de voieşte să se 
facă preot, să împartă întâi la săraci banii pe care i-a luat ca 
dobândă şi apoi să se preoțească. 

Nici mirenii nu se cuvine să ia dobândă. Dumnezeiescul 
Gură de Aur spune: „ludeii nu luau camătă de la alţi iudei”; 
după aceea spune: „Să nu iei camătă fratelui tău, nici camătă 
de argint, camătă de bucate şi camătă de tot lucrul ce vei 
împrumuta” (Deuteronom 23, 20). Ce răspuns vom da noi 
creştinii, cei ce ne facem mai cruzi şi decât iudeii în urma 
Harului Evangheliei şi al iconomiei celei în trup a lui Hristos 
(Cuvâtul 41 la Facere)? Marele Vasilie, tâlcuind graiul 
Psalmului 14 — „Argintul său nu a dat în camătă”, 
spune: „Lucrul fără de omenie este, cu adevărat, săracul adică 
să se împrumute de la bogat, pentru mângâierea ticăloşiei sale, 
iar bogatul să nu se îndestuleze cu capetele, ci să ceară să 
adune dobânzi şi camătă, din ticăloşia săracului”. Tocos, adică 
naştere, s-a numit camăta pe elineşte, pentru multa înmulţire 
şi creştere a răutăţii; pentru că banii cămătarilor, în aceeaşi 
vreme în care se dau împrumut, atunci se şi nasc, şi alţii sunt 
gata de a se naşte. Sau poate pentru aceasta s-a numit Tocos, 
adică naştere, pentru că fireşte, pricinuiesc mâhniri şi chinuri 
datornicilor; aşa cum mâhnire sunt pentru femeia însărcinată 
chinurile naşterii, aşa şi datornicul se mâhneşte când vine 
vremea ca să plătească dobânda. Pentru aceasta şi Pravilele 
împăratului Leon hotărăsc: „Deşi împărații care au fost 
înaintea noastră au primit dobânda, pentru asprimea inimilor 
împrumutătorilor, noi am judecat cu dreptate să lipsească cu 
totul de la petrecerea creştinilor acest lucru, ca unul ce este 
nepotrivit vieţii lor şi oprit de Dumnezeieştile Legi. De aceea 
poruncim să nu aibă cineva nici un motiv să ia dobândă, ca 
dorind să păzim lege omenească, să călcăm Legea lui Dum- 
nezeu; ci atât cât va lua cineva cu împrumut, atât să se so- 
cotească la sfârşitul datoriei (Armenopulos, Cartea 3, Titlul 7). 


Pecete a celor spuse să fie Canonul Sfântului Nichifor 
Mărturisitorul, care rânduieşte preoţilor, să nu împărtăşească 
pe clericii şi pe mirenii care nu vor înceta de a lua camătă. Nici 
să nu mănânce cineva împreună cu dânşii. Dumnezeieştii 

Apostoli, la Aşezămintele lor (Cartea 4, Capitolul 6) poruncesc 
să nu se primească prescurile şi darurile celor ce iau camătă. 


Dacă nu se cuvine creştinii să dea împrumut cu nădej- 
dea de a lua nici capetele, precum zice Domnul: „Dacă daţi 
împrumut la cei de la care nădăjduiţi a lua, ce dar este vouă?” 
şi iarăşi: „Daţi împrumut, nimic nădăjduind”, dacă, zic, creştinii 
sunt datori să nu ia şi capetele, cu cât mai mult nu au datorie 
să ia nicidecum dobândă. 


Dacă nu se cuvine mirenilor să ia dobândă, cu atât mai 
puţin călugărilor care făgăduiesc să nu agonisească şi sunt 
datori să vieţuiască viaţă mai înaltă şi mai sfântă, şi să se facă 
mirenilor pildă a toată fapta cea bună şi a tot binele. Pentru 
aceasta, călugării care iau dobândă şi nu încetează această 
agoniseală rea, trebuie să se canonisească de duhovnici cu 
depărtarea de Dumnezeieştile Taine ca nişte nevrednici, până 
când se vor îndrepta. 


PARTEA A TREIA 


SFĂTUIRE FOARTE FRUMOASĂ 
CĂTRE CEL CE SE POCĂIEȘTE 


CUM SE CUVINE SĂ SE 
MRTURISEASCĂ 


De la mulţi Părinţi adunată 
spre folosul de obşte al celor ce vor citi 


Scăldatu-s-a mai înainte până în şapte ori Neeman, 
Şi de lepra ce era cuprins, s-a tămăduit în lordan. 
Iar acum tot cel ce va cădea în adâncul pocăinfei, 
Se spală mai bine şi îşi ia cununa biruinfei. 

Chip de pocăință a fost Iordanul la toate, 

Întru carele Ioan a spălat poporul de păcate. 


Mărturisiţi-vă unul altuia de păcate 


(Iacov, stihul 16 în al cincilea din capete) 

Înainte Cuvântare 


Dumnezeu, aşa cum la rânduiala firii n-a purtat de grijă 
numai ca să fim în viaţa aceasta sănătoşi, ci a purtat de grijă 
şi să dobândim sănătatea, când ne vom îmbolnăvi trupeşte — 
cu băi şi cu diferite doctorii; în acest chip şi la rânduiala 
Harului, n-a purtat de grijă numai ca să ne naştem a doua 
oară duhovniceşte, sănătoşi, prin Sfântul Botez, ci a purtat de 
grijă şi ca să dobândim sănătatea cea duhovnicească când ne 
vom îmbolnăvi sufleteşte — cu o baie curăţitoare şi cu o doctorie 
minunată. Aceasta nu este alta decât numai Taina Sfintei 
Mărturisiri. 

Mărturisirea este cu adevărat o baie, în care, sufletele se 
scaldă, ies îndată uşurate de greutatea păcatului ce au asupra 
lor; suflete pe care umbros le arată Solomon în Cântarea Cân- 
tărilor (4, 2) spunând: „Ca turmele cele tunse, care s-au suit de 
la baie.” Şi Teodorit, tâlcuind aceasta, spune: „Se cuvine să 
căutăm, nu cumva numeşte turmă a caprelor pe cei ce din 
păcat vin la pocăință?” lar Psellos spune: „Pe cei ce s-au curăţit 
cu baia ştiinţei.” Este o baie, în care se spală şi se pierd toate 
întinările greşelilor, după cum zice dumnezeiescul loan Gură 
de Aur: „Mărturisirea păcatelor, pierdere a greşelilor se face” 
(Cuvântul 20 la Facere). Este o baie, care se face celor ce se 
pocăiesc, un al doilea botez, mai ostenitor decât primul Botez, 
dar necesar şi foarte folositor spre mântuire, după cum spune 
Sfântul Grigorie Teologul: "Ştiu încă şi un al cincilea botez, cel 
prin lacrimi, dar este mai ostenitor” (Cuvântul 1). 


Miărturisirea este o doctorie atât de lucrătoare încât 
strică de îndată otrava păcatului celui lesne de iertat şi a celui 
de moarte - care este un rău nemărginit - şi înlătură orice 
neputinţă nevăzută. Întoarce în suflet sănătatea cea mai 
dinainte şi Harul. Este o doctorie atât de minunată încât 

preface într-o clipă pe păcătos într-un frumos chip de înger, de 
unde mai înainte era închipuit pentru păcat sau într-un bou, 
precum Nabucodonosor (Daniil, Capitolul 4), sau într-un porc, 
precum Tiridat (Septembrie 30, Sinaxar), sau într-un diavol, 
precum Iuda: „Şi unul din voi, diavol este” (loan 6, 70). Pe 
scurt, este o doctorie care schimbă pe om din osândit în slobod, 
din trupesc în duhovnicesc, din rob al diavolului în fiu al lui 
Dumnezeu, şi din osândit la chinul cel veşnic în moştenitor'al 
împăr ărăţiei cerurilor. Este o doctorie care, pentru lucrările ei 
cele mai presus de fire, covârşeşte toate lucrurile firii, pentru 
că îndreptarea pe care aceasta o săvârşeşte în sufletul păcă- 
tosului, este fără de asemănare şi mai mare chiar decât ar fi 
făcut Dumnezeu o altă lume nouă. Aceasta o însemnează şi 
Sirah, spunând: „Nu este nici o cumpănă vrednică sufletului 
celui înfrânat” (26, 17). 


Dar, o nenorocire! Această baie curăţitoare şi această 
doctorie minunată, adică mărturisirea cea folositoare de suflet, 
a devenit astăzi pentru creştini o Taină prea puţin folositoare; 
care, socotind că se curăţesc în această baie, nici măcar să se 
spele n-au ajuns - după cum spune Solomon: „Nepotul rău se 
socotește pe sine drept şi de întinăciune nu s-a spălat” (Pilde 30, 13). 


De vreme ce unii, sau nu se mărturisesc deloc sau se 
mărturisesc. foarte rar, iubind, ticăloşii, mai mult să se tăvă- 
lească ca dobitoacele în noroiul păcatelor lor, decât să alerge la 
această baie şi să se curăţească. 


Alţii, se mărturisesc însă nu cum se cuvine, pentru că 
nici cu cercetarea cuviincioasă a conştiinţei şi a păcatelor lor 
nu se spovedesc, nici cu zdrobirea şi umilinţa necesară, nici cu 
hotărârea ca de-aci înainte să nu mai păcătuiască, nici cu 
facerea canonului care se cuvine — acestea toate sunt pentru o 
mărturisire bineplăcută lui Dumnezeu - ci se mărturisesc fără 
nici o cercetare, fără umilinţă, fără hotărâre şi fără împlinirea 
canonului. Pe scurt, o fac poate din:obişnuinţă, poate pentru că 

vin Paştile, sau Naşterea lui Hristos sau Botezul. În acest chip 
mărturisindu-se cum nu se cuvinte, se batjocoresc cu adevărat 
pe ei înşişi şi se păgubesc. Întristându-ne noi pentru atâta 
mare pagubă şi înşelare a fraţilor noştri creştini, ne-am nevoit 
să adunăm de la mulţi dascăli această scurtă sfătuire către cel 
ce se pocăieşte şi cu aceasta să îndemnăm pe păcătoşii cei ce se 
mărturisesc să se mărturisească adeseori; iar celor ce se măr- 
turisesc rău, să le tâlcuim şi să-i facem să cunoască cum se cuvine 
să se mărturisească, pentru ca să fie plăcută lui Dumnezeu şi 
folositoare mărturisirea lor şi, ca urmare, să fie adeverită şi fără 
de îndoială iertarea păcatelor lor, care se dă de la Dumnezeu 
prin duhovnic. aici Ă 


Deci, o fraţilor, primiţi, vă rugăm, această sfătuire cu 
bucurie şi câţi aţi pângărit sufletele voastre cu fel de fel de 
necurăţii ale păcatului, alergaţi către această baie curăţitoare 
a Sfintei Mărturisiri, ca să vă curăţiţi: „Spălaţi-vă şi vă 
curăţiți” - vă porunceşte Dumnezeu prin Proorocul Isaia — 
„lepădaţi vicleşugurile din sufletele voastre” (1, 16). lar câţi 
aveţi bube gânditoare în suflet şi rănile voastre s-au împuţit şi 
au putrezit de nebunia voastră — după cum zice David — 
alergaţi la această minunată doctorie, ca să vă vindecaţi. Şi 
iarăşi: câţi v-aţi mărturisit rău până acum, siliţi-vă, pentru 
dragostea lui Dumnezeu şi a sufletelor voastre, să vă măr- 
turisiţi de acum înainte drept şi cum se cuvine. 


CAPITOLUL 1 


Cum se cuvine să se pregătească cineva, 
înainte de a merge să se mărturisească 


Frate al meu, păcătosule, când vrei să te pocăieşti şi să 
te mărturiseşti se cuvine să ai această pregătire. Să ştii, mai 
întâi, că pocăinţa, după cum spune dumnezeiescul loan Da- 
maschinul (Cartea 2, Capitolul 47), este o întoarcere de la cele 
din afară de fire la cele după fire,! şi de la diavol la Dumnezeu 
— care se face cu osteneală şi cu nevoinţă. Deci şi tu, o, iubite 
cititorule, de voieşti să te pocăieşti cum se cuvine, eşti dator să 
laşi pe diavol şi lucrurile cele diavoleşti ale lui, şi să te întorci 
către Dumnezeu şi către petrecerea cea după Dumnezeu. Să 
laşi păcatul, care este afară de fire şi să te întorci la fapta cea 
bună, care este cea după fire. Să urăşti răutatea atât de mult, 
încât să poţi zice şi tu cu David: „Nedreptatea am urât și m-am 
scârbit” (Psalm 118). Dimpotrivă, să iubeşti binele şi poruncile 
Domnului atât de mult, încât să zici: „ar legea ta am iubit”; şi 
iarăşi: „Pentru aceasta am iubit poruncile Tale mai mult decât 
aurul şi topazul” (Psalm 126). Pe scurt, te sfătuieşte Duhul 
prin înțeleptul Sirah, aşa zicând: „Întoarce-te către Domnul şi 
părăseşte păcatele; întoarce-te către Cel înalt şi de la nedreptate 
şi urăște lucrarea cea rea” (17, 19,20). 


Nota îngrijitorului prezentei ediţii 


1 Această întoarcere de la cele din afara firii la cele conform firii 
poate fi înţeleasă foarte uşor dacă înţelegem păcatul, așa cum spun Părinţii 
Bisericii, ca o alunecare de la cele ale firii la cele din afara firii, sau ca o 
folosire a celor ce ţin de fire în lucrări potrivnice raţiunii pentru care 
acestea există. Sfântul Maxim Mărturisitorul spune că păcat este atunci 


| |deosebire în a uri p 

când un mădular ce aparţine firii este folosiț pentru altceva decât în scopul 
pentru care a fost creat. Păcatul trebuie înţeles ca o lucrare împotriva firii. 
Fiecare mădular al organismului uman, ca şi fiecare funcţie a acestuia, 
sunt înscrise în sensul lor firesc. Orice om cunoaşte acest lucru. Când 
folosim orice mădular într-o lucrare care nu este înscrisă în fiziologia lui, 
atunci depăşim în sens negativ limitele firii şi ne înscriem pe o traiectorie 
ă acesteia. 


Câte sunt părţile pocăinţei 


Apoi, să ştii că părţile pocăinţei sunt patru: înfrângerea 
(zdrobirea), mărturisirea, facerea canonului şi dezlegarea păcatului, 
care se face de Harul Sfântului Duh prin duhovnic. Aceasta se 
numeşte şi cheie şi într-adevăr acesta ţine Taina Pocăinţei. 


Ce este înfrângerea? 


Înfrângerea este un necaz şi o durere desăvârşită a inimii, 
care se face pentru că omul cu păcatele sale a întristat pe 
Dumnezeu şi a călcat Dumnezeiasca lui Legea. Această durere 
nu stă numai în simțiri, adică în suspinuri şi lacrimi, ci stă cu 
catul, în voinţa cea mai lăuntrică a omului 
de a nu voi săTn mai facă niciodată. 


Durerea. şi înfrângerea: inimii, sunt - după cum zice 
Coresie - alcătuitoare ale pocăinţei: Câtă vreme durerea se află 
în inimă, omul este în pocăință; dar îndată ce va lipsi durerea 
aceasta din inimă lipseşte şi pocăinţa. Aşadar, durerea şi 
zdrobirea se cuvine să se afle totdeauna în inima celui ce se 
pocăieşte, numai astfel pocăinţa lui este adevărată. Însă această 


înfrângere a inimii este a celor ce sunt desăvârşiţi şi fii. Ea 
| pe 


este pricinuită numai de dragostea cea către Dumnezeu, adică 


J + se pocăieşte un fiu numai pentru că amâhnid pe tatăl. său şi nu 

din teama că va fi lipsit de moştenirea părintească, sau va fi 
alungat din casa tatălui său.? 


Notă 


2. Pentru prima dată într-o lucrare despre spovedanie, din câte 
circulă astăzi, relaţia personală şi directă a omului cu Dumnezeu este pusă 
în prim plan. Înainte de orice, este relaţia personală dintre. noi, ca fii, şi 
Dumnezeu, ca Tată. Autorul atrage atenţia asupra ierarhiei corecte a 
lucrurilor. Una este durerea care vine din tulburarea relaţiei cu o persoană 
iubită şi alta este durerea care vine din pierderea unui avantaj sau a unui 
interes, oricât de binecuvântat ar fi acesta. Durerea pe care o simte cineva 
din pierderea relaţiei personale cu Dumnezeu este temeiul cel mai sănătos 
al spovedaniei. Este diferenţa dintre omul liber şi omul sclav, despre care 
vorbeşte autorul mai jos. Omul liber simte că prin păcat îi este afectată 
relaţia sa personală cu Dumnezeu, cel sclav simte că este păgubit cu ceva, 
că pierde un bun pe care-l avea. 


Ce este părerea de rău 


Pe lângă zdrobire, mai este părerea de rău. Aceasta este 
un necaz şi o durere nedesăvârşită a inimii, care se întâmplă 
nu pentru că omul cu păcatele sale a mâhnit pe Dumnezeu, ci 
pentru că s-a lipsit de Dumnezeiescul Har, a pierdut raiul şi a 
dobândit chinul. Aceasta este a celor ce nu sunt desăvârşiţi, 
adică a slugilor şi a robilor, pentru că este pricinuită nu din 
dragostea de Dumnezeu, ci din frica şi din dragostea de sine, 
adică se pocăieşte o slugă pentru că a pierdut simbria sa şi un 
rob pentru că se teme de pedepsele stăpânului său. Deci şi tu, 
frate al meu păcătosule, dacă voieşti să dobândeşti în inima ta 
zdrobirea aceasta şi părerea de rău şi prin acestea să se facă 
mărturisirea ta bine plăcută lui Dumnezeu, se cuvine să faci 
acestea: 

Mărturisirea se cuvine să se facă la 
cei mai iscusiţi duhovnici 


Mai întâi, cercetează şi te interesează care este cel mai 
iscusit duhovnic, pentru că zice Marele Vasilie (Hotărirea, pe 
scurt, 229); „Precum patimile şi rănile trupului nu le arată 
oamenii decât la cei mai iscusiţi doctori, care ştiu să le vindece, 
aşa şi păcatele se cuvine să se arate nu la oricine s-ar întâmpla, 
ci la cei care pot să le tămăduiască. 


Cum să-şi cerceteze cineva conştiinţa sa 


Adună-te, fratele meu, şi mai înainte de a merge la un 
duhovnic ca acesta, cu două sau trei săptămâni înainte, mai 
ales la începutul celor patru posturi ale anului, şezi şi cu 
linişte plecându-ţi capul, fă cercetarea conştiinţei tale - pe care 
Filon o numeşte divan al ştiinţei — şi fă-te nu apărător, ci 
judecător al păcatelor tale, socotind şi tu ca şi Isaia, toată 
vremea vieţii tale cu necaz şi amărăciune a sufletului: „Socoti- 
voi toţi anii mei întru amărăciunea sufletului meu” (Isaia 38, 
15). Sau, măcar după ce te-ai mărturisit, socoteşte câte păcate 
ai făcut cu lucrul, cu cuvântul, cu învoiala gândurilor. Numără 
lunile. De la luni treci la săptămâni şi de la săptămâni la zile. 
Adu-ţi aminte de oamenii cu care ai păcătuit şi de locurile în 
care ai păcătuit. Cercetează-te cu multă strădanie, pentru ca 
să afli fiecare păcat al tău. 


Deoarece oamenii se îngreuiază în vremea aceasta să 
facă o cercetare amănunţită a conştiinţei lor, sau uită şi nu pot 
să-şi aducă aminte de păcatele lor, iată, ţi-am descoperit în 
învăţătura cea către duhovnic, păcatele cele de moarte, cele 


vrednice de iertară şi cele ale lipsirii, Ţi-am descoperit şi cele 

zece porunci. Ţi-am descoperit şi cine este cel ce greşeşte la 
fiecare dintr-acestea, ca să-ţi uşurăm greutatea aceasta şi să te 
facem să-ţi aduci aminte cu uşurinţă de păcatele tale. Deci, 
făcând cercetare, adu-ţi aminte ce păcate, din cele ce se află 
acolo, ai făcut, pentru ca să le mărturiseşti. 


Şi precum vânătorii nu se mulţumesc numai să afle 
fiara înlăuntru în pădure, ci se sârguiesc în orice chip să o şi 
omoare, aşa şi tu, frate al meu păcătosule, să nu te mulţumeşti 
numai a cerceta conştiinţa ta şi a afla păcatele tale - pentru că 
doar această cercetare te va folosi puţin - ci luptă-te cu orice 
preţ să omori păcatele tale cu durerea inimii tale, adică cu 
zdrobirea şi cu părerea de rău. Şi ca să câştigi zdrobirea, 
socoteşte paguba cea mare ce ţi-au pricinuit-o păcatele tale la 
Dumnezeu. Şi ca să câştigi şi părerea de rău, socoteşte şi 
vătămarea cea mare, ce ţi-au pricinuit-o ţie păcatele tale. 


Trei vătămări pricinuieşte 
păcatul la Dumnezeu 


je Ta cu păcatele tale, ai ocărit şi ai necinstit pe Dum- 
nezeu cel Înalt şi Mare; tu, un vierme, pe un Atotputernic; tu, 
tină, pe un Făcător a toate; tu, cel ce eşti nimic, pe Unul ce este 
fără de mărginire; fiindcă ai călcat Legea Lui: „Prin călcarea 
legii, pe Dumnezeu ÎL necinsteşti!” (Romani 2, 23). 


2.'Tu, cu păcatele tale, te-ai arătat nemulţumitor rob şi 
fiu, Unuia ca acesta, prea bun Stăpân şi prea iubitor Tată al 
tău, care te-a iubit pe tine din veac, nu pentru vreo vrednicie a 
ta, ci numai pentru singură bunătatea Lui, şi a hotărât, în 
socoteala Sa cea Dumnezeiască, ca să te zidească acolo unde 
putea să facă pe alţii în locul tău; care ţi-a dăruit fiinţa; te-a 
zidit după chipul Său şi asemănarea Sa; ţi-a dat un trup cu 
toate simţirile şi un suflet cu toate puterile;+ ţi-a purtat de 
grijă până acum de hrană, de îmbrăcăminte şi de locuinţă; ă 


] 

poruncit zidirilor Sale celor simţitoare ca să-ţi slujească; te-a 
izbăvit de atâtea primejdii, de atâtea boli, de atâta sărăcie — pe 
care alţii o pătimesc; ţi-a dat un înger să stea totdeauna lângă 
tine, ca să te păzească; a iconomisit a te naşte. din părinţi 
creştini; te-a primit de atâtea ori la Tainele. Sale; te-a făcut fiu 
al Său prin Sfântul Botez; te-a izbăvit din mâinile diavolului; 
s-a făcut Om pentru tine şi Şi-a vărsat Sângele Său până la 
cea de pe urmă picătură, ca să te facă moştenitor al împărăției 
Sale; te-a aşteptat de atâtea ori ca să te pocăieşti, după ce ai 
păcătuit osândind pe alţii pentru păcate mai mici; vine după 
tine, acolo unde fugi; bate în inima ta acolo unde tu nu voieşti; 
îţi vorbeşte, te iubeşte, te roagă, pentru că voieşte izbăvirea ta, 
mântuirea ta.6 Pe scurt, pentru ce te-ai arătat nemulţumitor 
unui Stăpân ca Acesta, care ţi-a dăruit atâtea faceri de bine: 
ale firii, ale Harului de obşte, în parte ascunse, în parte 
arătate, şi ceea ce este mai înfricoşător decât toate, că în timp ce 
ai luat toate darurile acestea tu, zidirea cea nemulţumitoare, 
înaintea ochilor Lui, ai îndrăznit şi I-ai dat în loc de răsplătire, 
răutăţile tale. ?7 Ah, frate al meu, păcătosule! Şi dacă un om 
asemenea ţie, ar fi vrut să-ţi facă ţie numai un dar dintre toate 
acestea, nu ai fi ştiut cum să-i mulţumeşti. Dar acum, fiindcă 
nu un om, ci un Dumnezeu prea înalt, Făcătorul tuturor 
oamenilor şi al îngerilor, ţi-a făcut atâtea şi atâtea daruri, tu 
te arăţi către Dânsul atât de nemulţumitor? Minunează-te, 
frate! Minunează-te! Cum te-a suferit pământul şi nu s-a 
despicat ca să te înghită de viu! Minunează-te, cum cerul nu a 
aruncat săgeți de fulgere ca să te ardă! Cum aerul pe care l-ai 
întinat cu păcatele tale, n-a suflat suflări otrăvitoare ca să te 
otrăvească! Cum nu s-au ridicat toate stihiile asupra ta, ca 
nişte fiare, să te înghită de viu, nesuferind să te vadă pe tine 
potrivnicul şi vrăjmaşul, care arăţi cu păcatele tale atâta 
nemulţumire către Ziditorul lor şi către Făcătorul tău de bine! 


[4 „Ne-am înrăutățit şi răzvrătit, acestea răsplătiți Domnului?” 
i j (Deuteronom 32, 5). 

) Ai vătămat pe Dumnezeu, făcând cu păcatele tale o 
neauzită nedreptate şi defăimare împotriva izbăvirii pe care ţi-a 


făcut-o Fiul lui Dumnezeu, L-ai răstignit şi a doua oară pe cruce, 


ai călcat dragostea-Eazi, ai pângărit prea sfânt Sângele Lui, ai 
ocărât Harul Duhului Lui, I-ai deschis rănile, I-ai înnoit scuipă- 
rile, pălmuirile, cununa cea de spini, bătăile, piroanele, sulița, toate 
patimile şi -ocările, săvârşind păcatul, care a fost pricina 
răstignirii Lui: „A doua oară răstignind loruşi pe Fiul lui 
Dumnezeu şi baţjocorindu-L”, zice dumnezeiescul Pavel (Evrei 6, 6).8 


Ah frate al meu! Dacă ai fi socotit cum se cuvine aceste 
trei sulițe, cu care păcătuind, L-ai rănit pe Dumnezeu, sunt 
încredinţat că ai fi strigat şi ai fi răcnit ca un leu cu suspine 
adânci: „Răcnit-am din suspinarea inimii mele!” (Psalm 37,8). 
Sunt încredinţat că ai fi urât şi te-ai fi îngreţoşat de păcat şi ai 
fi zdrobit inima ta în mii de bucățele, chiar dacă ar fi fost cea 
mai aspră şi mai împietrită inimă, şi ai fi făcut-o să verse 
lacrimi de sânge. Pentru aceasta, pe cât îţi stă în putere, 
petreci gândind la acestea trei, pe care, mai pe larg, le găseşti 
la capitolul 4, ca să câştigi sfânta zdrobire — care este partea 
cea mai aleasă şi mai folositoare a pocăinţei — mâhnindu-te nu 
pentru altceva? cât pentru că ai păcătuit împotriva lui 
Dumnezeu şi ai mâhnit pe Sfântul Duh al Lui, după cum zice 
Apostolul: „Și nu mâhniţi pe Duhul cel Sfânt al lui Dumnezeu” 
(Efeseni 4,30). Aşa cum David nu se mâhnea atât pentru alte 
pagube ce i-a făcut păcatul, cât pentru că l-a făcuţ să vatăme 
pe Dumnezeu, chiar dacă s-a vătămat şi pe sine şi pe alţii. 
Pentru aceea şi spunea: "Ție unuia am greşit şi rău înaintea 
Ta am făcut.” Asemenea ș şi Manase, numai pentru a aceasta se 
mâhnea şi odihnă nu avea vreodată inima lui: „Nu este mie 
slăbire, pentru că am întărâtat mânia Ta şi rău înaintea Ta am 
făcut, nefăcând voia Ta şi nepăzind poruncile Tale” Această 
rugăciune a lui Manase, pe care o adevereşte şi Sfântul Efrem 
aducând şi mărturii dintr-însa, citeşte-o şi tu, frate, căci este 
foarte umilitoare, mai ales când te pregăteşti să te mărturiseşti. 

3- Într-adevăr, cel mai mare dar pe care ni l-a făcut Dumnezeu este 
acela al propriei noastre existenţe. Faptul că m-am născut cu şi nu 
altcineva ţine de o serie întreagă de factori, care nu pot fi rodul întâmplării, 
ci al vâT hui Dumnezeu. M-am născut cu întrucât s-au însoţit în căsnicie cei 
doi părinţi ai mei, Pătraşcu şi Maria; dacă unul din părinţi era altul, 
desigur, nu mă mai năştem eu, ci altcineva, întrucât din însoţirea altor 
părinţi se nasc alţi copii. Însoţirea celor doi părinţi ai mei a fost făcută 
posibilă de existenţa acestora, care la, rândul ci, depinde de aceeaşi serie 
nemărginită de factori, de care depinde şi naşterea mea. Dacă nu se 
însoțeau aceşti bunici ai mei din partea tatălui, Ion şi Lambra, nu s-ar fi 
născut tata niciodată şi deci nici eu nu m-aş fi născut niciodată. La fel, dacă 
nu se însoțeau aceşti bunici din partea mamei, Nicolae şi Safta. Acelaşi 
lucru se întâmpla dacă nu se însoțeau cele patru perechi de străbunici ai 
mei... Şi logica continuă la nesfârşit, într-o adâncire pur şi simplu 
ameţitoare în istoria omenirii. Dacă aş avea conştiinţa că eu nu m-aş fi 
născut niciodată în condiţiile în care un singur component al arborelui meu 
genealogic ascendent ar fi fost altul decât cei care au fost, atunci aş înţelege 
şi mărimea minunii şi a darului dumnezeiesc care este existenţa mea. M- 
am născut eu, şi nu altcineva, întrucât părinţii mei au zămislit un prunc la 
data la care am fost zămislit eu; dacă zămislirea avea loc mai devreme sau 
mai târziu, nu mă năşteam eu, ci altcineva. M-am născut eu, întrucât din 
acea întâlnirea a părinţilor mei s-a zămislit un băiat şi nu o fată... Dacă se 
zămislea o fată, eu n-aş fi mai existat! N-aş fi mai existat niciodată! Eu nu 
puteam fi conceput decât atunci când am fost conceput şi de către părinţii 
care m-au conceput. Cea mai mică modificare în procesul de zămislire ar fi 
făcut ca eu să nu mai exist niciodată. Ce ar fi însemnat asta? Nu ştiu! Ştiu, 


însă, ce înseamnă faptul că exist! 


4 După ce înţelegi cât de mare este darul că exişti tu, personal, şi 


nu altcineva, gândeşte-te în continuare cât de frumos şi cât de minunat este 


modul în care exişti, ca oi. Exişti nu ca o piatră, nici ca o floare sau ca o 
vietate dintre vietăţile pământului, ci ca om, zidit, adică, după chipul lui 
Dumnezeu: liber în mişcările tale - nu captiv vieţii reglate prin instincte — 
şi, mai ales, conştient de existenţa ta, de existenţa întregii lumi şi de 


existenţa lui Dumnezeb — chemat adică să te hrăneşti şi să cereşti din 

relaţia conştientă şi îmbucurătoare cu lumea, cu semenii şi cu Dumnezeu. 
Din nefericire, omul este pentru el însuşi cel mai mare necunoscut. S-au 
dezvoltat foarte mult ştiinţele. S-a ajuns la cele mai stricte domenii de 
cercetare, unde cunoaşterea umană a ajuns foarte departe. Tendinţa 
analitică domină cunoaşterea umană de veacuri în dauna viziunii de sinteză. 
Ce este el ca întreg? În ce constă, de fapt asemănarea cu lui cu Dumnezeu? 


5. Un alt motiv pentru a fi mulțumitor lui Dumnezeu este purtarea 


Lui de grijă, care este permanentă şi se manifestă în toate cele prezentate 
de autor foarte frumos şi cuprinzător 


6. În finc, a avea în vedere că purtarea aceasta de grijă izvorăşte 
din drăgostea lui Dumnezeu pentru tine, o dragoste personală şi nu 
abstractă, o dragoste care se manifestă mai ales în faptul. ă este atât de 
îngăduito? ş şi dispus să treacă cu vedereă şi să-ţi ierte toata nesăbuinţele şi 
toate greşelile cu care L-ai supărat. 


7. Taina mărturisirii nu este un exerciţiu psihologic, aşa cum îl 
percep descori mulţi dintre semenii noştri, uneori chiar preoţi şi credincioşi. 
Taina spovedaniei este un act sacramental care priveşte relaţia fiecăruia 
dintre noi cu Dumnezeu și are o puternică întemeiere teologică. Un 
credincios se poate aşeza corect în Taina Mărturisirii numai întrucât 
mărturiseşte adevărul Bisericii, crezul Bisericii, şi este conştient de relaţia 
sa cu Dumnezeu şi de toată iconomia dumnezeiască, ce culminează cu 
întruparea Fiului lui Dumnezeu, care-l priveşte şi pe el personal. Teologic 
şi bisericeşte, un lucru este păcat nu numai pentru că face un rău imediat 
subiectului care l-a înfăptuit, ci pentru că se reflectă asupra relaţiei 
personale cu Dumnezeu și mai ales asupra a tot ceea ce Dumnezeu a făcut 
şi face pentru mine. Numai înţelegerea rădăcinilor teologice ale păcatului 
va reuşi să-l determine pe credincios la o pocăință reală. Perspectiva 
teologică, în chip absolut minunat promovată de autorul acestei cărţi, 
depăşeşte rămânerea la o înţelegere moralistă, conform căreia un lucru 
făcut de om este evaluat ca bun sau rău în funcţie de o listă cu fapte bune şi 
una cu cele rele. O astfel de evaluare conduce la împărţirea oamenilor în 
buni şi răi şi la nenumărate consecinţe negative care decurg de aici. 
Fundamentarea teologică duce lucrurile până la capăt, până la Dumnezeu, 

şi ia în seamă cum faptele noastre afectează relaţia noastră cu Dumnezeu. 
Taina Spovedaniei rămâne inconfundabilă cu orice altă investigaţie 
sufletească tocmai datorită suportului ei teologic şi finalităţii ei teologice. 
Ne spovedim ca să ne împăcăin cu Dumnezeu şi împăcându-ne cu 
Dumnezeu ne recuperăm starea. de sănătate care izvorăşte tocmai din 
comuniunea netulburată cu Dumnezeu. 


9. Nu te gândi întâi de toate la ce rău ţi-ai făcut ţie prin greşelile 
sau faptele tale, sau semenilor tăi sau lumii înconjurătoare, ci gândeşte-te 
că ai mâhnit cu ele pe Tatăl tău, pe Dumnezeul tău, care ar trebui să 
reprezinte pentru tine totul sau, oricum, mai mult decât orice altceva. Este 
absolut minunată această insistenţă a autorului asupra ierarhiei adevărate 
a lucrurilor, care-L aşează pe Dumnezeu înainte de orice şi mai presus de 
orice, conform adevărurilor credinţei noastre. Prioritatea absolută a 
persoanei în faţa lucrurilor şi a relaţiei personale în faţa oricăror alte relaţii 
- criteriul fundamental al teologiei ortodoxe - este aici ilustrat în chip 
magistral. 


'Trei vătămări pricinuieşte păcatul celui păcătos 


Casă dobândeşti părerea de rău, socoteşte, frate, şi câte 
răutăţi i-au pricinuit ţie păcatele: 


i ÎN Socoteşte că acestea te-au făcut pe tine să pierzi 
darurile cele mai presus de fire pe care ţi le-a dăruit Dumnezeu 
în viaţa aceasta, adică: darul îndreptării,!? darul dobândirii de 
fii, darul îndelungii vieţuiri şi celelalte; chiar şi numai o 
singură treaptă a acestor daruri este mai cinstită decât toate 
bunătăţile, decât toată înţelepciunea, decât toate frumuseţile, 
decât toate puterile; pe scurt, decât toate darurile firii şi 
cinstitele bunătăţi ale lumii acesteia, precum spune Solomon: 
„N-am pus alături de ea nici pietrele cele mai scumpe, fiindcă 
tot aurul din lume, pe lângă ea nu este decât nisip” 
(Înţelepciunea lui Solomon 7, 9). 

2. Socoteşte că acestea te-au făcut pe tine să pierzi 
fericirea cea veşnică a raiului, unirea cu Dumnezeu, petrecerea 
împreună cu Îngerii, bucuria cea negrăită, împărăţia cea ce- 
rească, odihna cea pururea, lumina cea veşnică, pe scurt, 
bunătăţile acelea pe care nici ochiut nu le-a văzut, nici urechea 
nu le-a auzit, nici mintea omului nu poate să le înţeleagă; te- 
au făcut să le schimbi pe toate acestea cu o puţină, cu o amară 
şi murdară dulceaţă, !? şi să le defaimi pe toate ca pe un nimic, 
precum şi îndărătnicii iudei au defăimat Ierusalimul, care este 
chip al raiului: „Și au defăimat pământul cel dorit” (Psalm 105, 25). 


3. Socoteşte că păcatele acestea ţi-au pricinuit munca 
veşnică, focul cel nestins, scârşnirea dinţilor, viermele cel 
neadormit, pedeapsa tuturor simţurilor trupului şi a tuturor 
puterilor sufletului tău, care suflet va avea pururea ceea ce 
urăşte şi nu va avea niciodată ceea ce pofteşte. Acolo nu vei 
dobândi niciodată vreo dulceaţă, nu vei mai vedea nici un 
prieten al tău, nu vei mai vorbi cu nici o rudenie a ta, nu vei 
afla somn niciodată, nu vei afla odihnă nici măcar un minut de 
la chinuitorii diavoli care vor să te muncească. Pe scurt, 
aşadar, socoteşte că păcatele te-au făcut pe tine să dobândeşti 
un veac fără de sfârşit al muncilor celor veşnice, veac din care 
un singur minut, după atâtea mii de ani cât este nisipul mării, 
câte sunt stelele cerului, câte sunt picăturile ploii, câte sunt 
frunzele copacilor, nu va trece minutul acela niciodată: „Şi se 
va munci în foc şi în pucioasă... Și fumul muncii lor se suie în 
veacul veacurilor” (Apocalipsa 4, 10,11). 


Acestea socotind, o iubite, după cea de a doua socoteală, 
cu adevărat se va umili inima ta şi vei câştiga părerea de rău, 
întristându-te, dacă nu pentru altceva, măcar pentru că, din 
păcatele tale, tu însuţi eşti cel care ai pătimit o pagubă 
nemărginită, pagubă pentru care, dacă s-ar fi dat toate 
împărăţiile lumii, nu s-ar plăti nici o părticică cât de mică.14 

Puţină este paguba?! Puţină mâhnirea, ca să pierzi, o, 
ticăloase păcătosule, pe Dumnezeu, care este dulceaţă, veselie, 
dorire fără de saţiu, fericire, lumină şi începătură a luminii, viaţă 
şi începătură a vieţii, înţelepciune şi începătură a înţelepciunii? 


Puţină este mâhnirea de a prierde pe Dumnezeu, a Cărui 
frumuseţe covârşeşte toată frumuseţea, a Cărui înţelepciune 
covârşeşte toată înţelepciunea; dulceaţa Lui covârşeşte toată 
dulceaţa, numai o rază a slavei Lui de ar fi strălucit în iad, 
îndată iadul s-ar fi făcut rai. 


Puţină este mâhnirea de a pierde pe Tatăl cel fără de 
început, pe Fiul cel împreună fără de început şi pe Prea 
Sfântul Duh, pe Dumnezeu. cel în trei Ipostasuri,, de la care 
fiecare lucru frumos are frumuseţea, fiecare lucru strălucit are 
strălucirea, fiecare vieţuitor are viaţa, fiecare gânditor are 
gândirea şi fiecare fiinţă are existenţa? 


Într-un cuvânt, puţină este mâhnirea să pierzi, ticăloase, 


pe Dumnezeul tău, care este bunătatea cea prea înaltă, 
începătura, mijlocul şi sfârşitul fiinţei tale? 7 „Cunoaşte şi vezi.» 


îți strigă însuşi Dumnezeu - cunoaşte şi vezi, că, amar îţi este să Mă 


părăseşti pe Mine, zice Domnul Dumnezeul tău” (leremia 2 19). | 


Dacă Isaav, numai pentru că a pierdut dreptul de întâi 
născut şi binecuvântarea tatălui său, a lui Isaac, s-a mâhnit şi 
a strigat cu glas amar şi înfricoşat, iar tu, de trei ori ticălosule, 
să nu strigi până la ceruri? Cum tu, ticălosule, să nu suspini 
din adâncul inimii pentru că ai pierdut atâtea mai presus de 
fire binecuvântări şi daruri ale Tatălui tău celui ceresc, pentru 
că ai moştenit nemărginite munci, pentru că pierzând pe Dum- 
nezeul tău, împreună cu Dânsul ai pierdut toate cele dimpreună 
cu E?! O pierdere nemărginită ! O pierdere nemăsurată ! 


Sunt încredinţat, o frate, că de ai fi văzut vreodată 
această mare pierdere ce ai luat cu păcatele tale, ai fi strigat ca 

împăratul acela, care zicea în vremea morţii sale, că pe toate 
le-a pierdut, fiindcă pierzând pe Dumnezeu, a pierdut şi trupul 
şi sufletul, şi pământul şi cerul, pe cele vremelnice şi pe cele 
veşnice, şi pe toate, toate: „Pierdut-am toate, lipsitu-ne-am de 
toate!” Sunt încredinţat că de ai fi văzut înaintea ta adunate 
toate acestea pe care le-ai pierdut, de mii de ori ai fi hotărât să 
nu mai păcătuieşti, ci să te îndrepţi şi să vieţuieşti o viaţă sfântă. 


Note ale îngrijitorului prezentei ediţii 


10. Posibilitatea şi capacitatea de a se îndrepta, este,cu adevărat, un 
dar nepreţuit, fără de care omul ar rămâne sub povara necontenit 
crescândă a schilodirii propriei firi prin faptele sale necugetate. Acest dar 
Dumnezeu l-a făcut mai întâi prin creaţie, întrucât natura umană fiind 
natură creată este şi schimbătoare, îndreptarea fiind posibilă tocmai 
datorită caracterului schimbător al acesteia. În al doilea rând, darul 
îndreptării a fost întărit de darul iertării, încredinţat de Mântuitorul 
Hristos apostolilor Săi, şi prin aceştia preoţimii. 


11: Nu este vorba despre o negare a celor de aici, a celor pământeşti, 
ci despre o justă  asezâre a lor în comparaţie cu cele cereşti. Căderea şi 
pierderea cea 


ire/ vine din confundarea bunătăţilor şi dulecţilor acestei 
vieţi pământeşti cu realităţile ultime şi ignorarea făgăduinţei celor cereşti, 
ci faţă de care cele dintâi pot fi caracterizate drept amare. Astăzi, lumea pare 
a fi capacitată în întregime de ce-i poate oferi lumea creată. Toate zbaterile 
omului vizează dobândirea bunătrăţilor acestei lumi create. Atâta tim cât 
mai există speranţe pentru a le dobândi, el nu se desprinde de aceste 
eforturi. Numai când circumstanţele vieţii acestea pământeşti par a fi 


definitiv potrivnice unei bunestări, omul începe să caute alternative. 


12. De reţinut faptul că răul pe care îl pricinuieşte omului păcatul şi 
lipsa spovedaniei, cuprins în cele trei vătămări, priveşte tot relaţia omului 
cu, Dumnezeu. Şi de data aceasta lucrurile au o bază teologică, nici 
psihologică, nici psihanalitică, nici filosofică. Prin păcat, omul pierde 
darurile lui Dumnezeu pentru viaţa aceasta şi pentru veşnicie şi suportă 
lipsa darurilor şi acum şi în veşnicie. Este de fapt o întoarcere cu spatele la 


Dumnezeu, prin care omul refuză inconştient darurile lui Dumnezeu. 

1. Absolut semnificativ este faptul că autorul, aşa cum ar trebui 
orice duhovnic să facă, nu încearcă să determine pe credincios la 
spovedanie ameninţându-l cu toate relele iadului. Înainte de toate şi cu o 
insistenţă demnă de remarcat, îl provoacă vorbindu-i despre mărimea şi 
mulţimea darurilor pe care le pierde, depărtându-se de Dumnezeu. Este o 
abordare pozitivă care întăreşte convingerea noastră că autorul vorbeşte 
despre toate acestea din propria experienţă. Cine a gustat din bunătăţile 
cereşti va folosi argumentul pozitiv al nemărginitei bucurii, cine nu a 


gustat va recurge mai curând la argumentul amenințării. 


Cum că mâhnirea pentru bunătăţile 
cele vremelnice este nefolositoare 


Să ştii încă şi aceasta, frate, că nu se cuvine să te 
mâhneşti dacă pentru păcatele tale vei pierde vreo firească şi 
vremelnică bunătate, sau pe fi & tăi sau pe femeia ta, sau însăşi 
împărăţia lumii, sau chiar însăşi viaţa ta; pentru că mâhnirea 
aceasta nu se socoteşte ţie întru pocăință, ci este deşartă şi 
nefolositoare şi neprimită la Dumnezeu. 


S-a mâhnit şi Saul într-atât, când a auzit de la Samuil 
că-şi va pierde şi împărăţia şi însăşi viaţa, încât de frică a căzut 
la pământ („Și s-a sârguit Saul şi a căzut, stând pe pământ” — 1 
Regi 28, 20), însă în zadar. Antioh, în cunoştinţa răutăţilor pe 
care le-a făcut, a văzut că pierde şi viaţa şi împărăţia cu acea 
moarte de durere, dar în deşert; pentru aceasta şi zice Scriptu- 

a: „Şi se ruga pângăritul către Stăpânul care nu-l va mai milui 
pe el” (2 Macavei 9, 13). 


Nu mai zic că mâhnirea ce se face pentru bunătăţile 
cele lumești şi vremelnice, nu este numai nefolositoare 
păcătosului, ci îi pricinuieşte şi moarte — precum zice Pavel: 
„Mâhnirea lumii lucrează moarte” (2 Corinteni 7, 10). 


CAPITOLUL II 


Cum se cuvine să se mărturisească păcătosul 


După ce vei socoti în acest chip păcatele tale şi te vei 
pregăti cu zdrobirea inimii şi cu părerea de rău, atunci mergi 
la duhovnicul cel iscusit, cum am spus. Dacă ştii carte, însem- 
nează păcatele tale pe hârtie ca să nu le uiţi. Dacă va fi 
departe locuinţa duhovnicului, nu te lenevi, aşa cum nu te 
leneveşti să mergi la un doctor iscusit pentru boala trupească, 
când este departe. Zi şi tu ca fiul cel risipitor: „Sculându-mă, 
mă voi duce la tatăl meu.” 


Venind la duhovnic, când acela îţi va spune să-ţi mărtu- 
riseşti păcatele înaintea Stăpânului Hristos, atunci, îngenun- 
chind înaintea Sfintei Lui Icoane spune: „Părinte, greşit-am la 
cer şi înaintea Ta şi nu sunt vrednic să mă numesc fiul Tău! Iată 
astăzi, Părinte, prin duhovnicul meu acesta, mă voi mărturisi 
ie întru dreptatea inimii”. Şi să începi a te mărturisi. 


Se cuvine să ştii, că de nu vei face cercetarea cea de 
cuviinţă a păcatelor tale mai înainte de a te mărturisi, câte 
păcate vei uita şi riu le vei mărturisi, sunt neiertate; pentru că 
uitarea aceasta a fost voită, putând să- ţi aduci aminte de ele 
cercetându-te, şi nu ai făcut-o. Dar de vei face cercetarea cea 
de cuviinţă şi se va întâmpla să uiţi vreun păcat, ca un om care 
acest fel de păcat, spun unii Părinţi că se iartă împreună 
cu celelalte păcate pe care le-ai mărturisit, pentru că uitarea 
aceasta nu este de voie, ci fără de voie. Dacă după mărturisire 
îti vei aduce aminte, trebuie să mergi din nou la duhovnic şi să 
mărturiseşti şi acel păcat, pe care ţi l-ai amintit. 

Ce este Mărturisirea? 


Înainte de a începe, să ştii că Mărturisirea este o arătare 
de voie, orală, a faptelor rele, a cuvintelor şi a gândurilor, umilită, 
neprihănitoare, dreaptă, fără ruşine, hotărâtă, care se face la 
duhovnic. 


Mărturisirea se cuvine să fie de bună voie 


Deci şi tu, frate, se cuvine să mărturiseşti cu însăşi gura 
ta, toate lucrurile, cuvintele şi gândurile tale cele rele. Cu gura 
ta să spui păcatele tale, chiar dacă le ai scrise ca să nu le uiţi, 
ai datoria ca tu singur să le citeşti duhovnicului. 


Cei ce scriu păcatele şi le dau în scrisoare duhovnicului 
gfegest şi mărturisirea lor nu este desăvârşită. Să înceteze 
acest lucru fără de cale şi să citească singuri zapisul păcatelor 
lor, nu de silă sau de nevoie, ci de voie spunând ca David: „Şi 
din poia mea mă voi mărturisi Lui. ” Să nu aştepţi să te întrebe 
duhovnicul, fu singur să le mărturiseşti. Să nu te asemeni la 
aceasta cu împăratul Nabucodonosor, care nu spunea vrăjito- 
rilor visul pe care l-a avut ca pe urmă vrăjitorii să-l dezlege, ci 
cerea de la ei să-i spună aceia şi visul şi tâlcuirea lui. Tu spune 
păcatele tale să le audă duhovnicul ca să le îndrepteze. 


Miărturisirea se cuvine să se facă cu umilinţă 


Se cuvine să te mărturiseşti cu umilinţă şi cu zdrobire 
de inimă - aşa cum îşi mărturisea femeia cea desfrânată 
păcatele sale şi cananeeanca, aşa cum vameşul se ruga să-i 
primească Dumnezeu mărturisireă sa şi să-i dea iertarea 
păcatelor sale, căci „inima înfrântă şi smerită, Dumnezeu nu o 
va urgisi .” 

— 

Această umilinţă se cuvine să o arăţi şi când te mustră 
duhovnicul pentru vreun păcat al tău, tăcând şi nemâniindu- 
te, nici batjocorind cuvintele lui, ci primind mustratea cu 
bucurie, ca şi când ţi-ar fi făcut aceasta însuşi Dumnezeu. Ce 
zic: să o primeşti cu bucurie? Dacă este cu putinţă, se cuvine, 
ca un osândit să te pleci la pământ şi să uzi picioarele lui cu 
lacrimile tale — precum te sfătuieşte Sfântul Ioan Scărarul, 
spunând: „Fă-te şi cu comportarea şi cu gândul, ca un osândit, 
la mărturisirea ta, privind în pămânţ; şi dacă este cu putinţă şi 
picioarele doctorului, ca pe ale lui Hristos, cu lacrimi udându-le.” 
(Cuvânt 4) 


La mărturisire se cuvine să nu învinovăţeşti pe 
altcineva de păcatele proprii 


Se cuvine să nu învinovăţeşti pe unul sau pe altul, când 
te mărturiseşti, să nu spui că alţii s-au făcut pricină ca tu să 
păcătuieşti, aşa cum şi Adam-a dat vina pe Eva şi Eva pe 
şarpe. Să nu faci aceasta, ci numai şi numai pe tine să te 
învinovăţeşti şi voinţa ta cea rea: «De voieşti să învinovăţeşti, 
pe tine însuţi să te învinovăţeşti», zice dumnezeiescul Gură de 
Aur (Cuvântul 51 la Matei) şi Pildele: „Dreptul, lui îşi este 
pârâtor” (18, 17). Lui însuşi, zice, şi nu altora, pentru ca nu 
cumva căutând să împuţinezi cu mărturisirea păcatele tale, să 
le înmulţeşti, adăugând şi osândirea. lar ce să zici la duhovnic 
te sfătuieşte Ioan Scărarul (Cuvânt 4): „Spune şi nu te ruşina: 
a mea este umflătura, părinte; a mea este rana; dintru a mea 
lenevire s-a făcut, iar nu din a altuia; nimeni nu este pricinu- 
itor ei: nici om, nici duh, nici trup, nici altul careva, ci numai 
lenevirea mea». 

Mărturisirea se cuvine să fie dreaptă 


Se cuvine să te mărturiseşti cu inimă dreaptă şi adevărată, 
arătând toațe păcatele tale, cum le-ai făcut, cu toate împreju- 
rările_locului, ale vremii; ale persoanelor, ale pricinei, ale 
numărului şi ale chipului — precum înapoi la capitolul al 
cincilea al „Invăţăturii către duhovnic” se arată mai pe larg. 
Numele persoanelor cu care ai păcătuit nu se cuvine să le 
pomeneşti. Să-ţi mărturiseşti păcatele, nici adăugând, nici 
scăzând; nici spunând jumătate din păcatele tale la un duhovnic 
şi jumătate la altul, cum fac unii vicleni, nici descriindu-le cu 
cuvinte meşteşugite prin care, totodată, şi ascunzi şi arăţi 
păcatul tău, cu gândul ca să împuţinezi ruşinăa. Trebuie să te 
mărturiseşti cu simplitate şi drept, cu inimă nevicleană şi 
adevărată. Dacă te vei mărturisi cu vicleşug şi cu arătare 
număi, nu numai că se va face urâtă mărturisirea ta lui 
Dumnezeu, care iubeşte totdeauna adevărul, ci păcatele pe 
care le-ai mărturisit, vor răsări din nou, precum răsar şi perii 
albi la bătrâni, care nu-i dezrădăcinează, ci îi rad numai pe 
deasupra. Cum spune David: „Ca un brici ascuţit ai făcut vicleșug” 
(Psalm 51, 2). 


Miărturisirea se cuvine să se facă fără de ruşinare 


Se cuvine să te mărturiseşti fără de ruşinare, căci ruşinea 
pe care o ai când te mărturiseşti, îţi aduce slâvă şi dar la 
Dumnezeu, după cum zice Sirah: „Este ruşine care aduce păcat 
şi este ruşine care aduce slavă şi dar” (4,24). Ruşinarea aceasta 
te face să scâpi de ruşinarea care va fi în ziua înfricoşătoarei 
judecății, după cum spune Sfântul loan Scărarul (Cuvânt 4): 
„Nu este cu putinţă fără de ruşine a te schimba de ruşine”, sau 
Sfântul Grigorie Teologul (Cuvânt la Botez): „Să nu te ruşinezi 
mărturisindu-ţi păcatele, pentru că prin ruşinea de aici scapi 
de ruşinea de acolo”, 


+ 

Ce te răşinezi, păcătosule? Când ai făcut păcatul nu te 


ruşinăi şi acum când cauţi să-l uşurezi, te ruşinezi? Ah, nebunule! 
Nu ştii că ruşinea aceasta este a diavolului, care atunci când 
faci păcatul, îţi dă îndrăzneală şi neruşinare, iar când îl mărtu- 
riseşti, îţi dă frică şi ruşinare? Aşa mărturiseşte Sfântul loan 
Gură de Aur: „Păcatului îi dă îndrăzneală, iar mărturisirii 
'ruşine". Despre aceasta citim în Pateric, că un părinte îmbunătăţit 
„a văzut pediavolul mergând adeseori la mărturisirile duhov- 


nicilor, ca să dea ruşinare păcătoşilor care se. mărturiseau. 


Dumnezeu, o frate, nu ţi-a dat duhovnic vreun înger 
sau vreun arhanghel, ca să te ruşinezi, ci un om, un pătimaş 
asemenea ţie, ca să nu te ruşinezi. Şi pentru ce să te ruşinezi? 
Dacă ai fost înștiințat, « de alţii sau ai bănuială că duhovnicul 
tău arată altora păcatele tale, aceasta fratele meu, să nu te 
împiedice de la mărturisire, căci este înşelarea diavolului, cu care 
caută să piardă suflețul tău. Mergi fără frică şi mărturiseşte-ţi 
păcatele. Dacă acela le va arăta (lucru foarte cu anevoie, ca să 
nu zic că este cu neputinţă să se facă), acela are să dea seama 
lui Dumnezeu pentru răul acesta pe care-l face; iar tu cel ce te- 
ai mărturisit, eşti cu totul nevinovat şi iertat de păcatele tale. 
Aşa te încredinţează Sfântul Meletie Mărturisitorul (Treapta 
171): „Dacă vreunul dintre duhovnici va arăta mărturisirea şi o 
va defăima, acesta va da socoteală în faţa lui Dumnezeu în 
ziua judecății; iar cel ce s-a mărturisit, este cu totul nevinovat 
şi de greşelile sale desăvârşit iertat”. 


Cei ce se pocăiau în vremea de dăzmvlt, stăteau la uşa 
Bisericii şi îşi mărturiseau păcatele lor la toată mulţimea care 
intra în Biserică - precum spune Sozomen: „Dintru început aşa 
s-a socotit de preoţi; să-şi arate păcatele cel ce se mărturiseşte, 
la toată mulţimea Bisericii” (Cartea 7, Capitolul 16). 


Dreptul Iov nu se ruşina să se mărturisească la toată 
mulţimea - precum singur spunea: „Că nu m-am întors de 

mulțimea multă a gloatei, ca să nu mă mărturisesc înaintea 
lor” (lov 31, 34). lar tu, fratele meu, păcătos fiind şi numai 
înaintea unui om mărturisindu-te, pentru ce să te ruşinezi? 


Păcatele trebuie să se arate ori aici, ori acolo 


Una din două: ori ajti, pe pământ, la duhovnic, trebuie 
să-ţi arăţi păcatele tale, ori acolo, la înfricoşătorul Judecător. 
Dacă aici le vei ascunde, să ştii că acolo înaintea tuturor 
îngerilor şi a tuturor oamenilor se vor vădi negreşit, de înfrico- 
şătorul Judecător, cu mare mustrare asupra ta: „Te voi mustra 
şi voi pune înaintea feței tale păcatele tale” (Psalmul 49, 22). Şi 
ce spune Judecătorul? Înseşi păcatele tale nemărturisite te vor 
mustra atunci şi te vei vădi la Divanul cel a toată lumea: „Te 
va pedepsi pe tine depărtarea ta, şi răutatea ta te va mustra pe 
tine” (lremia 2, 19). Spune încă şi Dumnezeiescul Gură de Aur: 
„Acolo vom vedea greşelile noastre înaintea ochilor noştri, 
goale şi descoperite şi vom plânge în zadar”. Iar Marele Vasilie 
spune că vom vedea atunci păcatele noastre, pe fiecare aşa 
cum l-am făcut (Capitolul 8 al învăţăturii către Duhovnic). 


Dacă va rămâne numai un păcat nemărturisit 
rămân neiertate şi celelalte 


Dacă vei mărturisi toate păcatele tale şi vei ascunde, de 
ruşine, numai unul, să ştii că nu numai păcatele pe care nu le- 
ai mărturisit rămân neiertate, ci adaugi şi alt păcat, adică furti- 
şagul de cele sfinte, adică ascunderea păcatului. 


Se povesteşte, în Mântuirea Păcătoşilor, că o femeie, 
fiindcă şi-a mărturisit toate celelalte păcate ale sale la un 
cuvios- duhovnic, iar un păcat mare'al ei nu l-a mărturisit, 
servitorul duhovnicului a văzut că ieşea din gura ei câte un 

şarpe la fiecare păcat pe care-l mărturisea. Apoi a văzut un 
şarpe mare, care a scos de trei ori capul din gura femeii, după 
care s-a tras înăuntru şi n-a mai ieşit. Pentru aceea toţi şerpii 
care au ieşit mai înainte, s-au întors şi au intrat în gura ei. 
După moartea ei s-a arătat ticăloasa şezând deasupra pe un 
balaur înfricoşat şi a zis către duhovnicul ei şi către servitorul 
duhovnicului că s-a chinuit pentru că n-a mărturisit păcatul 
acela. 


Pentru aceasta şi un dascăl te sfătuieşte cu înţelep- 
ciune, că de voieşti să biruieşti pe diavolul, care îţi aduce ruşine, 
spune mai înainte de toate păcatul acela de care te ruşinezi 
mai mult. 


Mărturisirea se cuvine să fie hotărâtă 


Îctai de toate se cuvine să te mărturiseşti cu hotărâre, 
adică înaintea duhovnicului să hotărăşti că vrei mai bine să 
mori i decât să mai păcătuieşti de acum înainte cu voinţa ta, 
ajutăndu- -ţi Dumnezeiescul Dar. Dacă nu vei lua această 
hotărâre în inima ata, puţin îţi va folosi ţie zdrobirea, puţin 
mărturisirea şi pocăinţa ta, precum spun toţi învățătorii. 
Pentru aceasta cei care nu iau o astfel de hotărâre, un picior îl 
au la duhovnic, iar altul la păcat. Se mărturisesc cu gura, iar 
cu inima cugetă iarăşi să facă păcatul - asemănându-se la 
aceasta cu câinele care se întoarce la vărsătura sa; sau cu 
porcul care după ce se spală, se tăvăleşte iarăşi în noroiul cel 
dintâi. Aceştia, după cum zice Fericitul Augustin, nu taie 
păcatul, ci îl urnesc la altă vreme şi numai din obişnuinţă se 
mărturisesc, pentru că vin Paştile sau Naşterea lui Hristos, 
sau pentru că sunt în primejdie de moarte. 


Citim în Pateric despre un Părinte care vedea sufletele 
că se pogoară în iad cum se pogoară fulgii de zăpadă pe 
„ pământ în vremea iernii. Şi aceasta cu adevărat, nu pentru că 


SFĂTUIRE CĂTRE CEL CE SE POCĂIEŞTE 151 


nu se mărturisesc creştinii (rar se întâmplă să moară cineva 
nemărturisit), ci pentru că nu se mărturisesc bine, cu hotărâ- 
rea că nu vor mai păcătui, pentru că nu zdrobesc inima lor cu 
adevărată durere a unei îndreptări hotărâtoare, ci rup numai 
hainele lor, după cum zice Proorocul, cu o amăgitoare și făţarnică 
durere: „Rupeţi inimile voastre, nu hainele voastre” (loil 2, 13). 


Şi ce-ţi va folosi ţie, fratele meu, de vei zice numai acestea: 
greşit-am, mă pocăiesc? „Greşit-am” a zis şi Saul (1 Regi 15, 
24), a zis şi luda, dar nu le-au folosit. Pentru aceasta şi Marele 
Vasilie spune că: „Nu se foloseşte din mărturisire şi nu se măr- 


turiseşte nicidecum acela care spune numai că a greşit, ci rămâne 
în păcat şi nu-l urâşte; nu are nici un folos de nedreptăţile | pe 
care i le-a iertat lui duhovnicul, dacă iarăşi nedreptăţeşte; nu 
cel ce a zis „greşit-am”, apoi petrecând în păcat, se mărturiseşte, 
ci cel ce, după cum zice Psalmul, a aflat păcatul lui şi l-a urât. "Nu 
poate folosi bolnavului căutarea cea de la doctor, când el face cele 
ce sânt stricătoare vieţii în acelaşi chip; nici un folos nu este de 
păcatele care se iartă, celui ce încă nedreptăţeşte” (În tâlcuirea 
Psalmului 35). 


Pocăinţa ta stă în a hotări să schimbi vieţuirea ta. Să 
nu spui, dacă voi putea, am de gând să mă îndreptez sau, aş fi 
voit să nu păcătuiesc. Ci să spui: hotărăsc să mă îndreptez, 
voiesc de acum să nu mai greşesc, cu neschimbată şi 
hotărâtoare voinţă, aşa cum nu voiesc niciodată să beau un 
pahar plin de otravă, aşa cum nu voiesc niciodată să mă 
prăpădesc în vreo prăpastie şi aşa cum nu voiesc niciodată să 
mă omor. 


De vreme ce voinţa omului nu poate să rămână fără 
dumnezeiescul ajutor, noi ţi-am însemnat o rugăciune, cum să 
ceri de la Dumnezeu ajutorul acesta. Vezi-o înainte la sfârşitul 
învăţăturii a şasea, pentru mai înainte păzire. 


Se cuvine să însemnăm aici că se face şi a doua mărturi- 

sire a păcatelor pentru trei cauze: 1. Dacă nu şi-a mărturisit 
cineva păcatele sale, cu împrejurările lor, cu cuviincioasa mai 
înainte pregătire, cu umilinţă, cu hotărâre şi cu păzirea 
canonului. 2. Dacă nu s-a îndreptat şi nu a fost canonisit bine 
de duhovnic, precum zic unii. 3. După cum spune Simeon al 
Tesalonicului (întrebarea 24, list. 80), dacă a căzut iarăşi în 
aceleaşi păcate sau şi în alte ramuri ale celor mai dinainte, 
spune împreună cu cele de pe urmă şi pe cele dintâi, ca pe 
nişte rădăcini şi pricini ale celor de pe urmă; sau, şi pentru 
mai multă zdrobire a inimii tale şi smerenie. 


Se scrie şi în cartea Îdreptarea Păcătoşilor că folositor 
lucru este să facă cineva şi o mărturisire cuprinzătoare şi 
generală (aşa cum fac cei care vor să se preoțească, sau cei care 
sunt în primejdie de moarte), măcar odată într-un an şi mai 
ales când se va întâmpla să meargă la un duhovnic nou. În 
această cuprinzătoare mărturisire se adună împreună toate 
păcatele lui ca nişte râuri, şi fac un noian mare, sau ca nişte 
munţi deasupra altor munţi, încât se pare că ajung până la cer, 
precum zice Ezdra: „Greşelile noastre s-au mărit până la cer” 
(9, 6). Văzându-le cel ce se mărturiseşte, atât de multe 
adunate, are mai mare ruşine, mai mare durere, mai mare 
smerenie şi prin urmare, se teme mai mult de dumnezeiasca 
dreptate, pe care atât de mult a mâniat-o. Cu acestea ia pace 
mai multă întru conştiinţa sa şi adeverire pentru iertarea 
păcatelor sale. Pe scurt, din toate acestea ia o mare înfrânare 
şi oprire spre a nu mai cădea de aci înainte. 


CAPITOLUL III 


Păcătosul se cuvine să primească 
cu bucurie canonul său 


Ce este împlinirea canonului? 


După mărturisire, urmează a treia parte a pocăinţei, adică 
împlinirea canonului, adică săvârşirea lucrătoare a canonului ce 
îi va da duhovnicul, după cum hotărăşte Gavriil al Filadelfiei în 
cartea Despre Sfintele Taine. Deci şi tu, păc” *osule, ai datoria să 
primeşti cu mare bucurie canonul pe care ţi-l va da duhovnicul: 
ori post de va fi, ori metanii, ori milostenie, sau orice altceva. Şi 
mai înainte de toate, să primeşti cu tot sufletul de-părtarea de 
împărtăşire, pentru atâţia ani câţi îţi va rândui. Cu această 
puţină certâre, îmblânzeşti urgia cea mare pe care. o are 
Dumnezeu asupra ta. Cu acest vremelnic canon, scapi de canonul 
cel veşnic al muncii celei veşnice. 


Pilde ale celor ce au fost canonisiţi 
pentru păcatele lor 


Dacă sora lui Moise nu ar fi fost alungată afară din 
tabără şapte zile, nu s-ar fi curăţat de lepră (Numeri 12). Dacă 
incestuosul din Corint nu ar fi fost dat satanei, nu s-ar fi 
mântuit sufletul lui (1 Corinteni 5). Aşa şi tu, o frate, de nu vei 
primi această puţină cerțare a canonului, nici de lepra păcatului 
nu te vei curăţi desăvârşit, nici suflețul tău nu se va mântui. 

Neguţătorie este aceasta, o iubitule, mare şi mult folosi- 
toare pentru cei înţelepţi: dai una şi scapi de milioane, iei cele 
vremelnice şi scapi de cele veşnice. Împăratul David, pentru 
săvârşirea canonului păcatelor sale, a fost alungat din împără- 
ţia sa de însuşi fiul său Avesalom; umbla prin munţi şi prin văi 
cu picioarele goale; era ocărât şi împroşcat cu pietre de Semei; 
era defăimat de toţi. Şi tu cauţi să îmblânzeşti pe Dumnezeu 
fără nici un cânon? Nebun eşti! 


Împăratul Teodosie cel Mare a săvârşit o vestită facere 
de canon în Mediolan, după cum i-a rânduit Sfântul Ambrozie. 
Alt împărat, pentru o ucidere pe care a făcut-o, a fost canonisit 
să meargă deasupra unui munte înalt, cu picioarele goale, 
dezbrăcat de podoaba împărătească, a petrecut patruzeci de 
zile întregi numai cu pâine şi cu apă, cu rugăciune neîncetată 
şi cu tăcere, dormind pe pământ gol. Şi alţi mulţi împărați au 
săvârşit grele împliniri de canoane pentru păcatele lor. Şi tu, o 
păcătosule, oare mai mare eşti decât aceia? Sau eşti mai de bun 
neam şi ai trup mai gingaş, ca să nu primeşti un mic canon de 
la duhovnicul tău, pentru păcatele tale? 


Să nu te înşele gândul că dai bani şi răscumperi canonul 
tău. Împărații aceia aveau mai mulţi bani decât tine şi puteau 
să dea milioane de galbeni, numai să nu ia acest fel de 
canoane. Aceasta nu este cu putinţă să se facă, măcar de-ar da 
cineva toată împărăţia, fiindcă dreptatea cea fără de mită a lui 
Dumnezeu, în alt chip nu se mulţumeşte, decât trupul care a 
păcătuit, acela însuşi să fie şi pedepsit. 


Dacă se va afla vreun duhovnic iubitor de câştig şi îţi va 
cere bani ca să te ierte, ia aminte să nu-l crezi. Sfântul Isidor 
Pelusiotul scrie către un duhovnic ca acesta că duhovnicii nu 
pot să ierte pe cei bogaţi prin darea banilor, că ei nu sunt 
stăpâni şi domni ai iertării sau moştenitori ai Dumnezeiescului 
jertfelnic, precum necredincioşii aceia care ziceau: „Veniţi să 

moştenim jertfelnicul lui Dumnezeu, că cei ce pentru ale lor 
păcate aduc jertfe, precum a zis Apostolul, nu vor putea, într- 
adevăr, cu stăpânire a ierta păcatele celor nepocăiţi, măcar că bogaţi 
vor fi aceia” (Epistola 260 către Zosima). Vezi şi Învățătura cea către 
Duhovnic. 


Cel ce păzeşte canonul său, 
este fiu adevărat al Bisericii 


Dacă vei păzi canonul duhovnicului tău, arăţi că te 
pocăieşti cu adevărat şi că eşti fiu adevărat al lui Dumnezeu şi 
al Sfintei Biserici,!+ care a rânduit certarea aceasta. lar dacă 
dimpotrivă vei lepăda canonul duhovnicului tău, semn este că 
pocăinţa ta nu este adevărată, ci mincinoasă; semn că nu eşti 
fiu adevărat al lui Dumnezeu şi al Bisericii. 


14. Este foarte important să înţelegem că ascultarea de 
duhovnic înseamnă ascultare de Biserică. Spovedania, deşi un 
act individual, are un profund caracter comunitar, bisericesc. 
Prin păcatele sale, credinciosul întinează întregul trup al 
Bisericii, al cărui mădular este, după cum, prin curățirea de 
păcate contribuie la curățirea trupului eclesial. În plus, prin 
ascultare de duhovnicul Bisericii, credinciosul rămâne într-o 
relaţie vie cu Biserica, relaţie ce este definită specific în funcţie 
de starea credinciosului: dacă este în rânduiala Bisericii primeşte 
cu mulţumire darurile duhovniceşti ce le Împărtăşeşte Dum- 
nezeu Bisericii Sale, dacă este căzut sau dacă s-a îndepărtat cu 
voie sau fără de voie de viaţa Bisericii, primeşte cu ascultare 
sau supunere canonul de îndreptare. 


Cel ce se pocăieşte, să ceară el însuşi mai mult canon 


Dacă duhovnicul vrea să-ţi dea puţin canon, tu singur 
se cuvine să-l rogi să-ţi dea mai mult — aşa cum fac mulţi, care 

se pocăiesc cu fierbinţeală — ca să îmblânzeşti cu canonul ace- 
sta vremelnic dumnezeiasca dreptate, mai mult, şi să te adeve- 
reşti mai bine că Dumnezeu ţi-a iertat muncă veşnică ce aveai 
să iei pentru păcat. ă 


Ori aici vremelnic, ori acolo veşnic, 
păcătosul trebuie să-şi ia canonul său 


Una din două se cuvine să alegi, o frate: sau aici să iei 
vremelnic canonul păcatelor. tale, sau acolo veşnic. Dacă-l vei 
lua aici, vei scăpa acolo; iar de nu-l vei lua aici, negreşit îl vei 
lua acolo veşnic, după cum Gavriil al Filadelfiei scrie în cartea 
Despre Sfintele “Taine: „Cel ce nu s-a supus acestora (adică 
canoanelor), este nevoie să fie trimis la judecăţile cele de acolo 
şi va da socoteală pentru răutăţile ce a făcut, ca unul care a 
călcat legile Bisericii”. 


Cel ce se pocăieşte, se cuvine 
să se depărteze de Împărtăşire 


După toate acestea îţi grăim ţie, frate, că se cuvine să 
păzeşti, îndeosebi, depărtarea de Dumnezeiasca Împărtăşanie, 
câţi ani îţi va rândui duhovnicul tău. Depărtarea aceasta este o 
împlinire de canori a tuturor canoanelor, de trebuinţă şi 
întemeietoare a pocăinţei tale celei adevărate. De vei îndrăzni 
să te împărtăşeşti în acei aîi, te vei face al doilea Iuda. De vei 
sili duhovnicul să te ierte, nu te mai afli pocăindu-te, ci eşti ca 
un silnic, ca un tiran care sileşte Legile cele Dumnezeieşti, 
Canoanele Sfintelor Sinoade şi ale Părinților, şi ţi se va face 
Dumnezeiasca Împărtăşire nu spre iertare ci spre osândă şi 
muncă mai multă. 


Ca să înţelegi mai bine, primeşte această pildă: un om 


a. 

care are răni trupeşti, merge şi le arată la doctor şi ia de la 


dânsul poruncă să pună un plasture peste răni, şi pe lângă 
aceasta, să nu bea vin, să nu mănânce unele bucate, altfel 
rănile lui nu se vor vindeca. Astfel şi tu, fratele meu, ai avut 
răni. duhovniceşti în sufletul tău, “păcatele; ai mers şi le-ai 
arătat la duhovnic; ţi-a rânduit să pui plasture pe dânsele: 
canonul postirii, al mâncării uscate, al metaniilor, al milosteniei 
şi al rugăciunii; cu deosebire ţi-a poruncit să nu bei vin, nici să 
mănânci cutare bucate, adică să nu te împărtăşeşti cu Dum- 
nezeieştile Taine. Deci, dacă nu vei asculta, ci vei mânca, 
rănile şi păcatele tale nu se vindecă, ci mai cumplite şi mai 
mari se fac. Nu numai că nu se vindecă, ci şi moarte sufletească 
şi trupească îţi urmează — precum zice dumnezeiescul Pavel: 
„Pentru aceasta între voi mulţi sunt neputincioşi şi bolnavi, şi 
mulți au adormit” (1 Corinteni 11, 30); adică pentru că unii 


nevrednici, se tapărtășeie, sP îmbolnăvesc şi mor. 
(Are «d 


Dacă cineva ar fi nedumirit şi ar zice: de vreme ce şi 
Prin rugăciunea cea de iertare a duhovnicului se iartă păcatul 
celui ce se pocăieşte, pentru ce acesta să nu fie dezlegat să se 
împărtăşească cu Sfintele Taine; ca unul care a fost iertat şi s- 
a îndreptat? La aceasta, în trei chipuri)răspundem: 


(D Este adevărat că păcatul păcătosului se iartă, însă nu 
dintr-odată, ci punând mai înainte început bun să păzească şi 
canonul şi depărtarea de Împărtăşire. Pentru aceasta duhovni- 
cul îi rânduieşte canonul şi îndepărtarea de Împărtăşanie 
înainte de rugăciunea de iertare. 


6: Este adevărat că se iartă păcatul, însă nu şi certarea 
şi pedeapsa păcatului, adică canon, la care se numără şi 
depărtarea) de Împărtăşire (pentru că şi păcatul lui David s-a 
iertat cu adevărat de Dumnezeu, când Nathan i-a zis: „Domnul 
a ridicat păcatul tău”, însă nu s-a iertat şi certarea păcatului 
său; căci după iertarea aceasta a fost alungat din împărăție de 
fiul său Avesalom şi sabia nu a lipsit din casa lui; şi alte mii de 

răutăţi a pătimit, precum însuşi Nathan i le-a proorocit). 


3. Este adevărat că se iartă păcatul păcătosului, însă 
este nevoie ca acesta să-fie şi încerca şi să se întemeieze 
pentru multă vreme în Darul lui Dumnezeu 


După toate acestea, îţi arătăm, frate, că se cuvine să 
faci eanonul pe care ţi-l va da duhovnicul, cât mai degrabă, cât 
te afli în Darul lui Dumnezeu, şi să ni amâni, pentru că nu ştii 
ce-ţi va aduce ţie ziua următoare. 


CAPITOLUL IV 


Cum să se păzească păcătosul 
după mărturisire 
i) 
?+ După ce te vei mărturisi şi vei lua canonul de la 
duhovnicul tău, ca să numai râzi iarăși în acelaşi păcat, sau în 


alte păcată, să păzeşti următoarele cinci lucruri, ca pe nişte 
doctorii păzitoare. 


Întâia păzire: Aducerea aminte de păcate 


Să nu uiţi, ci să-ţi aduci aminte totdeauna de păcatele 
pe care le-ai făcut: „Nu pentru-ca-să-ţi munceşti gândul-tău” — 
îţi grăieşte dumnezeiescul Gură de Aur (Cuvântul 4 la Statui) 
— ci pentru ca să-ţi pedepseşti sufletul ca să nu mai zburde la 
patimi şi să nu cadă iarăşi în aceleaşi păcate”. Şi dincolo de 
aceasta, ca să cunoşti, prin aducerea aminte, marele da pe 
care l-ai luat de la Dumnezeu, că ţi-a iertat atâtea păcate, 
precum şi Pavel îşi aducea aminte totdeauna că „a prigonit 
Biserica, ca să arate mărimea darului lui Dumnezeu — cum 
zice acelaşi Gură de Aur (Cuvântul 38, 1 Corinteni). 


Cineva care a scăpat dintr-o mare primejdie, când îşi 
aduce aminte de dânsa, tremură şi se înfricoşează. Frica 
aceasta îl face să nu mai cadă iarăşi în aceeaşi primejdie. Aşa 
şi David, după iertarea păcatelor sale, îşi aducea aminte de 
dânsele totdeauna şi le avea înaintea ochilor săi; „Şi păcatul 
meu înaintea mea este pururea”. Ă ăi 


N 

Dacă voieşti — îţi spune Fericitul Augustin — să întoarcă 
Dumnezeu faţa Sa de la păcatele tale, trebuie să le ai mereu 
înaintea ta, să le vezi şi să plângi p pentru ele. Dacă îţi vei aduce 
aminte de p păcatele tale, te încredinţează dumnezeiescul Gură 
de Aur că Dumnezeu le va uita, iar dacă tu le vei uita, 
Dumnezeu îşi va aduce aminte de dânsele; şi iarăşi acelaşi 
spune: „Nu este nici o altă doctorie mai bună spre nimicirea 
păcatelor, decât deasa aducere aminte de dânsele şi neîncetata 
condamnare a lor? 


Sfântul Marcu Pustnicul te sfătuieşte ca atunci când 
mărturiseşti lui Dumnezeu păcatele tale, să-ţi aduci aminte de 
dânsele miă)nălucind chipuiile şi feţele cu care ai păcătuit, 
pentru că fiind tu încă pătimaş şi iubitor de dulceaţă, iarăşi le 
pofteşti şi te întuneci (Cap 152 şi 153). Asemenea şi Sfântul 
Ioan Scărarul zice: „Despre păcatele cele trupeşti şi murdare, 
să nuişi aducă aminte cineva de chipurile cu care le-a lucrat; 
iar de celelalte păcate, se cuvine să-şi aducă cineva aminte 
ziua şi noaptea, şi de chipurile cu care le-a lucrat”. 


_ Sfântul Ioan Gură de Aur spune: „Mai vârtos aceasta se 
cuvine să păzeşti la păcatele cele trupeşti ce ai făcut, adică să 
nu-ţi aduci aminte de chipurile şi feţele ou care ai păcătuit că 
te spurci. la minte, ci să-ţi aduci aminte numai că eşti păcătos 

si că ai făcut” multe păcate cu care ai mâniat pe Dumnezeu. 


A doua păzire: Fuga de pricinile păcatului 


Să fugi de pricinile păcatului fiindcă — precum spun ca- 


noanele logicii — aceleaşi pricini fac totdeauna aceleaşi lucruri. 


Fugi dar, frate, de v6derile cele rele, de împreună yor- 
birile> cele rele şi de petrecesile împreună cu cei fară de 
rânduială. Mai ales fugi de împreună vorbirile şi de prietenia 
feţelor acelora cu care ai păcătuit. Una din două: sau tu trebuie 

să fugi de acestea sau pe acestea să le depărtezi de la tine şi să 
le alungi, dacă le ai la casa ta; chiar dacă este slujnică, chiar 
dacă este slugă, pe scurt, chiar dacă îţi este apropiat sau 
prieten, că pentru aceasta a zis Domnul: „Dacă ochiul tău cel 
drept te sminteşte, scoate-l pe el şi-l leapădă de la tine, că mai 
de folos îţi este să piară unul din mădularele tale şi nu tot 
trupul tău să se arunce în gheenă” (Matei 5, 29). 


Să nu ai încredere, vreodată, şi să zici: eu pot să petrec. 
împreună cu persoanele care făc rău şi nu mă vatăm. Înşelător 
este gândul acesta, deoarece scris este: „Să nu crezi vrăşma- 
şului tău în veac” (Sirah 12, 10). Curatul Iosif, de nu ar fi fugit 
din cămara stăpânei sale, de bună seamă avea să cadă în 
păcat. „Cel ce se teme de primejdie, nu va cădea într-insa; cel ce 
iubeşte primejdia va cădea într-însa” (Sirah 3, 25). Pentru 
aceasta şi dumnezeiescul Gură de Aur spune: „Cel ce nu fuge 
departe de păcate, ci călătoreşte aproape de dânsele, cu frică va 
vieţui şi de multe ori într-însele va cădea” (Cuvânt 15, la Statui). 


A treia păzire: Mărturisirea deasă 
pricinuieşte cinci lucruri de folos 


Sa obişnuieşti a te mărturisi des, adică să alergi îndată 
la duhovnic nu numai când faci păcat de moarte şi mare, ci, de 
este cu putinţă să alergi la duhovnic şi când vei face vreun 
păcat mic şi lesne de iertat. 


Berzele au obiceiul să nu se mai întoarcă acolo unde li 
se strică cuiburile. Şi diavolii fug de la acela care se 
mărturiseşte des, pentru că deasa mărturisire strică cuiburile 
şi mrejele lor. Diavolii înşişi au spus unui bărbat îmbunătăţit 
că nu au nici intrare şi nici stăpânire la cel ce se mărturiseşte des, 
Au mai spus că atunci când omul este nemărturisiţ, ei au toate 
mădularele lui legate cu păcatul, astfel că el nu poate să se mişte 
şi să facă lucrul cel bun; iar când se mărturiseşte, se dezleagă îndaţă. 

Cum că şi patriarhii, mitropoliţii, ceilalţi arhierei, 
duhovnicii şi preoţii trebuie să se mărturisească des 


Şi oare pentru care altă pricină Neeman Sirul nu s-a 
scăldat o singură dată în Iordan, ci de şapte ori? Numai pentru 
ca să ne înveţe pe toţi: mici şi mari, pe patriarhi, pe mitropoliți şi 
pe ceilalţi arhierei, pe duhovnici şi pe preoţi, să ne mărturisim 
de şapte ori, adică des, de multe ori (pentru că numărul şapte, 
în Dumnezeiasca Scriptură, înseamnă mult) şi să ne scăldăm 
în apele pocăinţei, al cărei chip îl avea Iordanul, în care boteza 
poporul Înainte-mergătorul, cu Botezul pocăinţei (Marcu 1, 4). 


Am spus să se mărturisească des şi prea cinstiţii 
patriarhi şi ceilalţi arhierei, duhovnicii şi preoţii, ca să stric 
obiceiul cel rău care se ţine în multe locuri, că nu se mărtu- 
risesc aceste sfinţite feţe. Mă minunez cu adevărat din care 
pricină îndemnați fiind, fac ei aceasta. 


De socotesc că ei nu păcătuiese (mă rog să-mi dea 
iertare), este greşită această socoteală a lor, de vreme ce loan 
Teologul strigă: „De vom zice că păcat nu avem, pe noi ne 
înşelăm” (1 loan 1, 8). lar de socotesc, că pentru faptul că sunt 
feţe sfințite Au au datorie să se mărturisească des ca şi 
mirenii, această socoteală a lor nu este dreaptă, fiindcă dumne- 
zeiescul Iacob, când a spus: „Mărturisiţi-vă unul altuia greşelile” 
(5, 16), n-a deosebit pe cei sfinţiţi de mireni, ci simplu şi 
hotărât a spus să se mărturisească şi cei sfinţiţi şi mirenii. 


Şi doctorii când se îmbolnăvesc au trebuinţă de alţi doctori, 
şi proorocii au trebuinţă de alţi prooroci când vor păcătui, după 
cum zice Dumnezeiescul Gură de Aur: „Atunci a mers Nathan 
către David - prooroc către prooroc merge. Dar oare pentru care 
pricină nu se vindecă singur pe sine, prooroc fiind David? Precum 
doctorii, când se îmbolnăvesc, au trebuinţă de alţi doctori, pentru 
că boala strică meşteşugul, aşa şi aici” (Tâlcuire la Psalmul 8). 

Dacă se ruşinează, să urmeze arhiereului Potamie care 
s-a mărturisit nu înaintea unui duhovnic, ci înaintea unui sinod 
întreg (Miniat list. 103). Dacă un loan Teologul se mărturisea: 
„De vom mărturisi păcatele noastre, credincios şi drept este 
Domnul ca să ne ieftă nouă păcatele” (1 loan 1, 9), aceste 
sfinţite capete pentru ce să nu se mărturisească? 


Pentru aceasta, prea sfinţiţi părinţi, mă închin vouă şi 
vă rog, pentru dragostea lui Dumnezeu, mărturisiţi-vă des şi 
nu daţi rea pildă popoarelor ca să se lase de mărturisirea cea 
deasă, ci precum tuturor lucrurilor bune vă faceţi chip şi pildă, 
aşa faceţi-vă pildă bună şi cu mărturisirea cea deasă. Sfântul 
Simeon, Arhiepiscopul Tesalonicului (Capitolul 360, list. 368), 
spune: "Şi arhiereii şi preoţii, când vor sluji şi se vor împărtăşi 
cu Sfintele Taine, se cuvine să aibă luare aminte şi umilinţă şi 
să fie mărturisiţi”. 


Mărturisirea deasă slăbeşte puterea dracilor, precum 
am spus, dar mai pricinuieşte şi alte cinci lucruri bune, la acela 
care se mărturiseşte des. 


Primul folos al desei mărturisirii 


Precum pomii care se răsădesc des nu pot prinde 
rădăcini adânci în pământ, aşa şi mărturisirea cea deasă, nu 
lasă obiceiurile cele rele şi deprinderile păcatului să prindă 
rădăcină adâncă în inima celui ce se mărturiseşte des. Sau, 
mai bine zis, precum un pom bătrân şi mare nu poate fi tăiat 
numai cu o lovitură aşa şi obiceiul vechi, sau deprinderea păca- 
tului, numai durerea inimii pe care o arată la mărturisire cel 
ce se pocăieşte, şi nici aceasta desăvârşit, nu poate să le 
dezrădă-cineze şi să le şteargă definitiv, chiar dacă păcatul a 
fost prin rugăciunea de iertare a duhovnicului. 

AI doilea folos al desei mărturisiri 


Cel ce se măr tanriseşia des, are mare > uşurinţă ca să: -şi 


păcatelor sale, Se “vreme ce uşurându-se des de mulţimea 
păcatelor sale cu deasa mărturisire, rămân totdeauna mai puţine. 
Pentru aceasta poate să le afle mai uşor şi să-şi aducă aminte 
de ele. 


lar cel ce nu_se mărturiseşte. des, pentru mulţimea 
păcatelor ce se adună într-însul, nici cu de-amănuntul nu 
poate să le afle, nici să-şi aducă aminte de ele, ci uită de multe 
ori păcatele sale grele care, rămânând nemărturisite, prin 
urmare rămân şi neiertate. Pe acelea diavolul i le aduce 
aminte în ceasul morţii şi atât de mult îl strâmtorează, încât 
varsă pentru ele sudoare aducătoare de moarte şi plânge 
ticălosul, fără nici un folos, pentru că atunci nu mai poate să le 
mărturisească. 


JA RODNA AIE AX: 


„> up ms te Li 
AL treilea folos al desei mărturisiri 
J! eta fa: si a 
DY Cel ce se mărturiseşte des, chiar şi vreun păcat de 
moarte de va săvârşi şi îndată îl va mărturisi, intră în Harul 
lui Dumnezeu şi oricâte lucruri bune va face, i se fac lui mult 


vrednice de viaţa cea veşnică. 


Iar cel ce nu se mărturiseşte des, dacă va săvârşi cumva 
şi acesta acelaşi păcat de moarte şi nu va alerga îndată să-l 
mărturisească la duhovnic, câtă vreme este nemărturisit, nu 
nușăai că se lipseşte-de Harul lui Dumnezeu, ci şi toate 
lucrurile bune/pe care le va face — posturi, privigheri, metanii 
şi altele de acest fel, fiu i se vor face lui vrednice de plată şi de 
viaţa veşnică, pentru că sunt lipsite de Harul lui Dumnezeu, 
care Har este începutul şi temelia tuturor lucrurilor celor către 
mântuire. Vezi la capul 9 la Invăţătură către Duhovnic. 

AI patrulea folos al desei mărturisiri 


Cel care se mărturiseşte des este încredinţat cu totul că 
îl va afla moartea în Harul lui Dumnezeu şi fără nici o îndoială 
se va mântui. Şi diavolul, care este totdeauna obişnuit să 
meargă la morţi - nu numai la moartea păcătoşilor, ci şi la 
moartea sfinţilor, precum spune Marele Vasilie în Tâlcuirea 
Psalmului 7, şi chiar la însăşi moartea Domnului — va merge 
să vadă dacă va afla ceva. Va merge şi la cel ce s-a mărturisit 
des, dar nu va afla nimic, pentru că acesta are gânduri sale 
curăte şi păcatele sale stdiie) prin mărturisirea cea deasă. lar cel 
ce nu se” mărturiseşte des, este de aşteptat că va muri 
nemărturisit şi aşa va pieri veşniă, de vreme ce cade cu uşurinţă 
în păcat şi nu se mărturiseşte, iar moartea vine neanunţată. 


AI cincilea folos al desei mărturisirii 


Mărturisirea cea deasă opreşte şi înfrânează pe oameni 
de la săvârşirea păcatului. Acela care se mărturiseşte des, 
când îşi va aduce aminte că după puţine zile urmează să se 
mărturisească, deşi are scop să păcătuiască, se opreşte, luând 
aminte la ruşinea ce va păţi când se va mărturisi şi mustrarea 
pe care o va auzi de la duhovnic. Pentru aceasta şi Sfântul 
loan Scărarul serie: „Nimic nu dă atâta putere dracilor şi 
gândurilor împotriva noastră, ca cele nemărturisite care 
hrănesc inima noastră”. Şi iarăşi: „Sufletul care ia aminte la 
mărturisire, ca de un frâu se ţine de aceasta ca să nu 
păcătuiască, căci pe cele nemărturisite, ca într-un întuneric, fără 
de frică, le lucrăm” (Cuvânt 4). De aceea, sfântul acesta spune 
pentru fraţii minunatei obşti despre care scrie, că aveau câte o 
panahidă spânzurată deasupra lor, în care scriau gândurile lor în 
fiecare zi şi le mărturiseau apoi marelui egumen. 

Deci, frate-al meu păcătos, aflând acestea, mergi mai 
des la Sfânta Mărturisire. Cu cât mai vei merge des la baia 
aceasta, cu atât mai mult te vei curăţi. Să nu amâni, spunând: 
„Lasă că fac aceasta şi pe urmă voi merge să mă mărturisesc”. 
Dumnezeu, deşi de multe ori îndelung rabdă, o ia înaintea 
noastră. Să nu zici: „Am păcătuit şi ce mi s-a întâmplat?” — 
pentru că Domnul este mult îngăduitor: „Că mila şi urgia de la 
El, şi asupra păcătoşilor se va odihni mânia Lui” (Sirah 5, 4, 7). 


Adu-ţi aminte totdeauna de Samson, care deşi a putut 
să rupă de trei ori legăturile cu care l-au legat cei de alt neam, 
a patra oară n-a mai putut să le rupă şi să scape: „Voi ieşi şi 
voi face ca şi mai înainte şi mă voi scutura; dar el n-a cunoscut 
că Domnul S-a depărtat de la sine” (Judecători 16, 21), Aşa şi 
tu, frate, chiar dacă o dată, de două, de trei ori păcătuind, ai 
întârziat să te îndrepţi şi să te mărturiseşti, mai pe urmă te-ai 
învrednicit să te mărturiseşti şi să te îndrepţi, a patra oară 
însă, dacă păcătuind vei amâna vremea mărturisirii, poate nu 
te vei mai învrednici de aceasta, ci vei muri nemărturisit şi 
neîndreptat - lucru care să dea Dumnezeu să nu se întâmple 
vreodată nici unui creştin. 


A patra păzire: Aducerea aminte de 
cele de pe urmă ale tale 


Să-ţi aduci aminte, frate, de cele de pe urmă ale tale, adică 
să cugeţi totdeauna la moartea ta, la înfricoşătoarea judecată a 
lui Dumnezeu şi la munca cea v eşhică. Aducerea aminte şi 
frica de acestea trei este pentru tine ca un frâu puternic, care 
nu te lasă să păcătuieşti — precum zice şi Sirah — Duhul cel 
Sfânt: „Adu-ţi aminte de cele de pe urmă ale tale şi în veac nu 
vei păcătui” (7, 38). 

Aşadar, când gândul cel rău, diavolul şi patimile te 
luptă şi te îndeamnă să păcătuieşti, pune înaintea ta moartea 
şi socoteşte că trupul acesta al tău care acum pofteşte să 
desfrâneze, sau să omoare, sau să fure sau alt păcat să facă, va 
muri şi-şi va pierde frumuseţea, sănătatea, grăsimea şi toate 
puterile lui, se va face nesimţitor, urât, fără chip, fără 
frumuseţe şi fără suflare; socoteşte că toate acestea vor fi 
îngropate înlăuntru într-un mormânt întunecos unde se vor 
risipi şi se vor face mâncare viermilor, împuţiciune, putre- 
ziciune şi praf. 


Adu-ţi aminte câtă frică, câtă durere, câtă mâhnire o să 
ai, când se va despărţi sufletul tău de trup, când vor sta 
înaintea ta înfricoşătorii draci ca să te răpească şi nimeni nu 
se va afla ca să-ţi ajute. 


——— Aducţi aminte ce se va întâmpla şi aceluia cu care tu 
pofteşti să faci păcatul - că trupul acela pe care tu acum atât îl 
iubeşti, atât îl pofteşti, peste puţină vreme va fi mort şi se va 
da stricăciunii. 

— Pe lângă toate acestea, adu-ţi aminte că moartea 
aceasta este ca un fur, este atât de tăinnităîncât nu ştii când 
va veni la tine. Poate să vină în această zi, în acest ceas, în acest 
minut, iar tu, care dimineaţa te-ai aflat bine, să nu ajungi să 
vezi seara, tu care ai ajuns seara, să nu ajungi să vezi 
dimineaţa — după cum a zis Domnul: „Privegheaţi, că nu ştiţi 
ziua, nici ceasul în care Fiul omului va veni” (Matei 25, 13). 


Aşadar, socoteşte în sinea ta astfel, frate al meu: „Dacă 
am să mor şi poate cu o moarte năprasnică, ce am să mă fac 
eu, ticălosul? Ce-mi va folosi mie atunci, de voi dobândi toate 
dulceţile lumii acesteia? Ce voi câştiga dacă voi face păcatul 
acesta? Ce îmi va rămâne dacă voi lucra răul acesta? Mergi 
înapoia mea, satano şi gândule cel rău! Nu vreau să te ascult 
pe tine şi să păcătuiese!” gti 

Dacă vrei să nu păcătuieşti, pune înaintea ta înfricoşă- 
toarea zi a-judecăj şi adu-ţi aminte de toate acelea ce au să se 
întâmple atunci, adică: cum cerul se va strânge înveli 
o hârtie, cum stelele vor cădea din cer, cum luminătorii se vor 
întuneca, munţii şi măgurile se vor topi ca ceara, marea se va 
înfricoşa şi va scădea, stihiile vor arde, pământul se va 
cutremura, mormintele se vor deschide şi vor învia toţi 
oamenii cei de la Adam până la sfârşitul lumii, ca să stea 
înaintea Dreptului Judecător; cum de frică se vor clătina îngerii 
Zi A cărțile au să se deschidă, şi cum va fi judecat 
fiecare, dând socoteală cu deamănuntul pentru lucrurile cele 
rele pe care le-a “făcut, pentru cuvintele cele rele pe care le-a 
vorbit şi pentru gândătile cele rele pe care le-a gândit. 


Deci o, păcătosule, spune şi tu aşa în gândul tău: „Dacă 
eu voi păcătui acum, ce voi face în acea înfricoşătoare zi şi în 
ceasul acela? Ce răspuns voi da pentru păcatul acesta Judecă- 
torului celui nemitarnic şi nefăţarnic? Ah, câtă frică şi 
cutremur am să pătimesc atunci eu, ticălosul! Vai mie! Vai 
mie! Cum voi suferi, când voi auzi înfricoşătoarea acea hotărâre: 
Duceţi-vă de la mine, blestemaţilor, în focul cel veşnic, care este 

gătit diavolului şi îngerilor lui! Vai mie! Vai mie! Câtă ruşine o 
să am atunci când voi sta gol, despuiat, înaintea a toată lumea, 
înaintea îngerilor, înaintea sfinţilor, înaintea drepţilor, înaintea 
păcătoşilor şi a toată omenirea! Cu adevărat, neputând suferi 
acea neînţeleasă necinste şi ruşine, o să spun munţilor şi 
măgurilor să cadă peste mine, să mă împresoare, ca să nu mă 
arăt ochilor oamenilor şi să scap de urgia înfricoşătorului 
Judecător. Şi voi spune munţilor şi pietrelor:...cădeţi peste noi 
şi ne ascundeţi pe noi de la fața Celui ce şade pe scaun, şi de 
urgia Mielului (Apocalipsă 6, 16).” 

Prin urmare, ca să scap de toate acestea, 
niciodată nu voi păcătui 


Dacă voieşti să nu păcătuieşti, fratele meu, pune înain- 
tea ta toate înfricoşătoarele chipuri ale chinului,-pe-care-le-a 
aflat dreptatea lui Dumnezeu, ca să pedepsească păcatul, adică: 
lipsirea de Dumnezeu cea fără de sfârşit,!6 întunericul cel mai 
dinafară, focul cel nestins, viermele cel neadormit, tartarul cel 
prea rece, plânsul cel nemângâiat, scrâşnirea dinţilor şi celelalte 
nenumărate şi felurite chinuri; şi peste ste toate acestea, să te afli 
totdeauna întovărăşit cu înşişi vrăjmaşii tăi, dracii, pe care 
atâta îi urăşti, pentru că ţi-au pricinuit toate chinurile acestea, 
lucru mai cumplit decât toate felurile chinurilor, după cum 
spune Sfântul Maxim. Adu-ţi aminte, cum toate acestea vor 
pedepsi pe păcătoşi nu pentru o sută de mii de ani, nici pentru 
o mie de milioane de ani, ci în veci vecilor, fără nădejdea că se 
vor sfârşi vreodată. 


Deci, spune aşa în sinea ta: „Dacă eu nu pot suferi 
durerea unui os al meu, când iese de la locul lui, cum voi suferi, 
ticălosul, să fiu totdeauna depărtat de Dumnezeu, care este 
punctul din mijloc al fiinţei mele? Dacă eu nu pot suferi să fiu 
aruncat înlăuntrul unui cuptor nici un ceas, de-aş fi dobândit 
mai înainte toate dulceţile lumii, cum voi suferi să mă aflu 
pentru totdeauna în cuptorul acela cu focului nestins? 
Blestemat să fii tu păcatule, care mă superi! Nu, nu te voi mai 
face. Pentru puţina ta dulceaţă, nu voiesc să cumpăr munca 
veşnică! Nici ca un nebun nu voi plânge fără mângâiere, ca 
Ionatan: Gustând am gustat cu marginea toiagului celui din 
mâna mea puţină miere, şi iată eu mor” (1 Regi 14, 44). 


Notă 


16. Primul şi cel mai mare chin va fi lipsirea de Dumnezeu, faptul că 
omul care există prin Dumnezeu, de la care-i vine întreaga existenţă şi 


toate darurile, va fi lipsit de vederea şi de apropierea lui Dumnezeu. Autorul 

nostru rămâne consecvent perspectivei teologice asupra consecinţelor 
păcatelor şi a nemărturisirii lor, care afectează înainte de orice relaţia noastră 
cu Dumnezeu. Experienţa depărtării de Dumnezeu trebuie să fie aceea care 
să ne determine să ajungem la Taina Spovedaniei, prin care ne apropiem.de 
Dumnezeu, prin i6riare şi împăcare. 


A cincea păzire: Cunoştinţa păcatului 


Să cauţi, o frate, să cunoşti bine ce lucru rău este 
păcatul, şi mai ales păcatul de moarte. Oamenii, pentru 
aceasta fac păcatul, pentru că nu ştiu ce mare rău este. În 
multe părţi ale dumnezeieştii Scripturi, păcăt se numesc 
nebuni şi necunoscători. De aceea îţi vom da aici să cunoşti 
răutatea păcatului, dar nu deplin, pentru că nici o minte nu 
poate să-l înţeleagă pe deplin — „Greşelile cine le va pricepe?” 
(Psalm 18, 13) — ci numai cât este cu putinţă: 1) de la însuşi 
păcatul; 2) de la împrejurările lui, şi 3) de la pedeapsa pe care 
a luat-o de la Dumnezeu. 


1. Cunoştinţa păcatului care vine de la păcatul însuşi 

Păcatul este un rău nemărginit, pentru că este o ocară 

la adresa nemărginitulului Dumnezeu şi o defăimare a-slavei 
celei nemărginite a Lui. 


Când, să zicem, vei gândi să faci moarte, sau destrâ- 
nare, sau furtișag, sau alt păcat, gândeşte-te că Dumnezeu stă 
de-o parte a ta, iar diavolul de cealaltă parte. Dumnezeu îţi 
spune: „Omule, să nu faci păcatul acesta, că este împotriva Legii 
Mele, şi dacă nu-l vei face, vei dobândi raiul veşnic, iar dacă-l vei 
face, vei dobândi munca veşnică.” lar diavolul îţi spune: „Fă 
păcatul acesta şi nu socoti nici ocara pe care el o pricinuieşte lui 
Dumnezeu, nici munca veşnică pe care o vei avea pe urmă.” 

Dacă-l vei asculta pe diavol şi vei lucra păcatul, vei ocărî 
pe Dumnezeu, vei defăima Legea Lui, vei necinsti Mărimea 
Lui; Îi spui nu cu cuvântul, ci cu lucrul: „Mie nu-mi pasă de 
Tine, eu nu voiesc raiul Tău, nu iau seamă la chinurile Tale, 
nu mă tem de urgia Ta, nu Te ştiu de stăpân al meu şi nu 
voiesc să aud glasul Tău” - grăind şi tu asemenea împietritului 
Faraon: „Cine este acela al cărui glas voi asculta? Nu ştiu pe 
Domnul” (leşire 5, 2). 


În acest chip ocărând tu şi defăimând pe Dumnezeu, 
greşeşti în toate, după cum este scris în Lauda celor trei tineri: 
Greşit-am întru toate. ÎL defaimi ca şi cum nu ar fi Cel.care a 
pus legea, nevrând să păzeşti legea Lui. Îl defaimi ca şi cum nu 
ar fi Stăpân, pentru că nu te supui stăpânirii Lui, ÎL defaimi ca 
şi cum nu ar fi Făcător, pentru că întorci împotriva Lui fiinţa 
ta, mintea ta, voinţa ta şi toate câte ai uat de la Dânsul. 
Greşeşti în toate, pentru că ÎL defaimi ca şi cum nu ar fi El 
sfârşitul cel de pe urmă, nepurtând tu grijă pentru fericirea pe 
care ţi-a făgăduit-o. Îl defaimi ca şi cum nu ar fi EI Izbăvitor, 
nesocotind sângele pe care l-a vărsat şi moartea cea cu durere 
pe care a luat-o pentru tine. Îl defaimi ca şi cum nu ar fi 
«Judecător, netemâdu-te de înfricoşătoarea Lui hotărâre, de 
mânia Lui şi de muncile Lui. ÎI defaimi ca şi cum nu ar fi 
Prieten, nedorindu-ţi nici prietenia Lui, nici Darul Lui. ÎL 
defaimi ca şi cum nu ar fi Tată, lepădându-te de moştenirea şi 
de vrednicia punerii de fii a Lui. Greşeşti în toate, defăimând 
milostivirea Lui, întrebuinţând-o ca pe un organ, ca să 
păcătuieşti fără înfrânare. Defaimi bunătatea Lui, făcând-o să 
te sufere pe tine călcătorul şi să-ţi slujească la lucrurile pe care 
ea le opreşte. Defaimi dreptatea Lui, nesocotind pedepsele pe 
care le-a dat la toată lumea, atâtor călcători de lege ca şi tine. 
Defaimi pronia Lui, stricând rânduiala şi sfârşitul pentru care 
ea te-a rânduit. Pe scurt, păcătuieşti în toate, pentru că 
defaimi toate celelalte prea desăvârşite, prea frumoase şi 
nemărginite bunătăţi ale lui Dumnezeu, şi întrebuinţezi toate 

lucrurile cele bune ale firii şi toate bunătăţile Harului Său 
celui Dumnezeiesc, ca pe nişte arme, ca să faci război cu însuşi 
Acela care ţi le-a dat. 


O, ocară neînţeleasă! O, defăimare nemărginită! Deci, cu 
cât sunt mai nemărginite bunătăţile lui Dumnezeu, cu cât sunt 
mai mari darurile cele fireşti, cele mai presus de fire, cele de obşte, 
cele din parte, cele ascunse, cele arătate pe care ţi le-a dăruit 
Dumnezeu, cu atât mai nemărginită este răutatea păcatului tău, o 
omule, păcat care defaimă şi ocărăşte toate acestea. 


Acestea nu sunt socoteli de rând, ci adevărate şi fără de 
grăire împotrivă, mărturiseşte însuşi Dumnezeu, uneori 
jelindu-Se şi zicând pentru păcătoşi că au călcat Legea Lui şi 
L-au defăimat: „Şi ei ca oricare alt om au călcat așezământul 
meu; în acesta M-au defăimat” (Osie 6, 7). Alteori, că a născut 
şi a crescut pe ocărâtorii Săi: „Fii am născut şi am înălţat, iar 
ei M-au defăimat!” (Isaia 1, 2). Alteori, că EL îi iubeşte ca pe 
cineva drag, iar ei Îl defaimă şi-L urăsc: „Precum defaimă 
femeia pe cel ce este împreună cu dânsa, aşa M-a defăimat pe 
mine casa lui Israil” (Ieremia 3, 20). Iar alteori, că mânia şi 
mândria lor se împotrivesc Lui: „Mânia ta, cu care te-ai mâniat 
şi amărăciunea ta, s-a suit către Mine” (Isaia 37, 29). 


Pe acestea le mărturiseşte şi dumnezeiescul Pavel stri- 
gând că păcătoşii defaimă bunătatea şi îndelungă răbdarea lui 
Dumnezeu: „Oare, de bogăţia bunătăţii Lui şi de suferirea şi de 
îndelungă răbdarea Lui, nu bagi seamă? (Romani 2, 4); că 
aceştia calcă pe Fiul lui Dumnezeu, că spurcă Sângele Lui, că 
ocărăsc Harul Lui: „Pe Fiul lui Dumnezeu călcându-L şi sângele 
aşezământului spurcat socotindu-l şi Duhul darului ocărându-l” 
(Evrei 10, 29). 


"Toate acestea, fratele meu, sunt cuvinte vii prin care se 
arată cât de vătămat şi de defăimat este Dumnezeu prin păcat, 
şi mai ales prin păcatul de moarte. 

Voieşti să înţelegi o, păcătosule, nemărturisita defăimare 
ce pricinuieşte păcatul lui Dumnezeu? Înţelege-o din acea ne- 
mărginită răsplătire pe care ţi-a dat-o pentru păcat Fiul lui 
Dumnezeu, cu atâtea patimi şi cu o moarte de ocară. i 


Dacă ai pune, să zicem, de o parte a cumpenei păcatul 
cel de moarte, iar de cealaltă parte toată dragostea îngerilor, 
toate darurile împărătesei îngerilor şi Născătoarei de Dum- 
nezeu, tot sângele martirilor, toate lacrimile, ostenelile şi postirile 
pustnicilor, într-un cuvânt, toate lucrurile cele bune ale sfinţilor; 
toate acestea adunându-le la un loc, n-ar cântări cât un păcat. 
de moarte. 


Ce spun? Dacă Dumnezeu ar fi zidit atâtea lumi câte 
sunt stelele cerului şi le-ar fi umplut pe toate cu oameni sfinţi, 
care, în mii de ani ai vieţii lor să nu facă altceva decât să 
plângă şi să se roage; toate faptele lor cele bune nu ar putea să 
se cumpănească cu cel mai mic păcat de moarte, ci s-ar vedea 
ca şi cum ai pune de o parte a cumpenei un grăunte de nisip 
iar de cealaltă parte un munte foarte mare. 


"Toate vistieriile, toate zidirile nu sunt deajuns ca să 
răscumpere măcar o picătură din apa aceea pe care o poftea 


bogatul în iad, nicidecum să dea v răsplătire sau o răscumpă- 


rare ca aceasta. Răscumpărarea acestei nemărginite datorii a 
păcatului a dat numai şi numai Sângele cel nepreţuit al lui 
Dumnezeu; numai Crucea, Piroanele şi Patimile Lui, au putut 
să cumpănească, deopotrivă, greutatea păcatului. 


Te minunezi, frate, auzind acestea? Eu mai mult mă 
minunez de tine, cum îndrăzneşti să păcătuieşti, tu cel care 
eşti creştin, cel care crezi aceste adevăruri, căruia ţi se cuvine 
sau să trăieşti viaţă creştinească sau să nu te mai numeşti 
creştin ! 

2. Cunoştinţa păcatului din împrejurările lui 


Am arătat, umbros, câtă este răutatea păcatului, văzând 
păcatul în sine. Acum, dorim să-ţi arătăm răutatea lui, şi din 
împrejurările ce sunt legate de el sau lucrurile pe care le 
atinge păcatul. 


Primul lucru atins de păcat 


Primul lucru pe care-l implică păcatul eşti tu însuţi, cel 
ce îl săvârşeşti. Tu, care stai împotrivă nemărginitei slave a 
Ziditorului tău, cine eşti? Un nimic, puţină tină, precum zice 
Isaia: „Latăl nostru eşti Tu, iar noi tină suntem” (Isaia 64, 8) — 
un om, care nu numai că ai începutul tău din tină şi iarăşi în 
tină ai să te risipeşti, ci şi un om care ai primit mult bine de la 
Dumnezeu: zidit fiind de nemărginita puterea a Lui şi înţelep- 
ciunea Lui, păzit 'de neînţeleâsa pronie a Lui, răscumpărat cu 
nenumărate chinuri şi dureri ale Lui, fiu al Lui făcut după har 
prin Botez, părtaş al Tainelor Lui, adăpat cu Sângele Lui, 
hrănit cu Trupul Lui. Astfel de om fiind, tu păcătuieşti? O, 
înfricoșătoare vedere! 


Să păcătuiască un scit, un agarinean, un închinător la 
idoli! Ar putea fi răbdat! — „De m-ar fi ocărit vrăjmaşul, aş fi 
răbdat”; dar să păcătuiască un creştin, care s-a împărtăşit din 
Duhul lui Dumnezeu? Un creştin, care este oştâani sub sțeagul 
lui lisus Hristos? Un creştin, care este prietenul Lui? Un creş- 
tin, care a luat de atâtea ori darurile Lui? Care s-a îndatorat 
pe sineşi cu totul Acestuia? Aceasta nu poate să aibă răbdare: 
„lar tu omule, cel întocmai la suflet, dregătorul meu şi cunoscutul 
meu, care împreună cu mine te-ai îndulcit în mâncăruri”. 


Pentru aceasta are dreptate Fericitul Augustin să 
spună că atunci când va păcătui un necredincios este vrednic 

de muncă, dar când va păcătui un creştin nu este vrednic 
numai de munca iadului, ci este nevoie să se facă dinadins 
pentru dânsul al doilea iaă. Cuptorul cel mare al focului, care-l 
va primi, trebuie să aibă, precum cuptorul babilonesc, înşeptite 
văpăile, dracii să fie înşeptit mai cumpliţi şi celelalte diavoleşti 
munci să fie înşeptit mai înfricoşătoare şi mai multe decât ale 
necredincioşilor. 


AI doilea lucru atins de păcat 

AI doilea lucru atins de păcat este pricină pentru care 
păcătuieşti tu, păcătosule. Oare, îndrăzneşti să faci păcatul 
pentru vreo mare nevoie a ta? Oare, pentru ca să păzeşti viaţa 
ta? Sau pentru ca să câştigi slavă sau bogăţie şi împărăție”? 
Ba! Îl faci pentru puţină linte, ca Isav, pentru ca să mănânci 
puţină miere ca lonatan, sau pentru ca să câştigi puţin orz, 
sau o bucată de pâine. „Mă spurca pe Mine către poporul Meu 
pentru o mână de orz şi o bucăţică de pâine” — aşa se jeluieşte 
Dumnezeu prin lezechiel (13, 19). 


Tu lepezi de multe ori Harul lui Dumnezeu, calci Legea 
Lui, defăimezi facerile Lui de bine, pentru ce? Numai pentru 
un pic de dulceaţă amară, numai pentru un câştig de nimic, 
numai pentru o deşartă nălucire a ta, numai pentru o nimic: 
toată? lată, în ce fel de covârşire ajunge răutatea inimii tale, o 
omule, pentru care, cu jale strigă Iisus: „M-au urât în zadar” 
(loan 15, 25). Pentru o defăimare ca aceasta a ta nu se cuvenea 
să plouă cerul peste tine, iarăşi, focul şi pucioasa Sodomite- 
nilor, ca să te ardă cu totul? Nu se cuvenea să crape pământul, 
fără de veste, sub picioarele tale şi să te înghită de viu, ca pe 
Datan şi pe Aviron? 


ezita, 


Da 


176 SFĂTUIRE CĂTRE CEL CE SE POCĂIEŞTE 


AL treilea lucru atins de păcat 


AI treilea lucru atins de păcat este locul în care faci 
păcatul, frate. Dacă ai fi ocărât pe Dumnezeu în vreun loc, 
unde să nu vadă EI ocara, putea să fie răbdat; dar dacă 
Dumnezeu cuprinde toate locurile, ca Cel ce pretutindenea este 
de faţă şi mai mult decât atât, cum este cu putinţă să se afle 
vreun astfel de loc vreodată? Deci păcătuieşti înaintea feţei 
Lui, o păcătosuje, înaintea ochilor Lui şi te arăţi ca şi cum L-ai 
spune: chiar dacă eşti de faţă, chiar dacă vezi şi auzi fiecare 
gând al meu, fiecare cuvânt al meu, fiecare lucru al meu, chiar 
dacă ochii ! cei prea luminaţi, cu urâciune vădrăutatea, eu 
vreau să fac aceasta. Dacă vezi şi nu-Ţi place, puţin îmi pasă 
de aceasta, îmi ajunge să nu mă vadă ochii oamenilor, dacă mă 
văd ochii Tăij, nu mă tulbur de aceasta. O îndrăzneală 
neauzită! O, obrăznicie nespusă! 2 


Care vinovat îndrăzneşte vreodată să păcătuiască 
înaintea judecătorului său? Care potrivnic vrăjmăşeşte pe 
stăpânul său, înaintea ochilor lui? Numai tu singur, ticăloase 
păcătosule, care asemănându-te cu nemărginirea lui Dumnezeu, 
eşti mai mic decât cel mai mic vierme al pământului; îndrăz- 
neşti să ridici grumazul tău înaintea unei înalte mărimi, cauţi 
să-l iei cununa de pe cap şi să o strici — lucru mai îndrăzneţ 
decât dacă s-ar fi ridicat o furnică împotriva soarelui şi ar fi 
căutat să-l stingă: „Înaintea Domnului, Atotţiitorului, au stat 
împotrivă şi au alergat înaintea Lui cu ocară” (lov 15, 25). 


AI patrulea lucru atins de păcat 


AI patrulea lucru atins de păcat este vremea în care faci 
păcatul, Din aceasta se arată şi mai vârtos răutatea lui, pentru că 
nu-l faci numai când Dumnezeu te pedepseşte şi te munceşte, 
ci pururea. Aşa se jeluieşte însuşi Dumnezeu: „Poporul acesta, 

cel ce Mă întărâtă pe Mine înaintea Mea pururi” (Isaia 65, 3). 
Pururea, adică şi când îţi dă cele de folos, şi când păzeşte fiinţa 
ta, şi când îţi dă hrană şi îmbrăcăminte. Pururea, adică şi când 
te apără de de mii de primejdii înfricoşătoare, şi când îţi dă 
putere, sănătate, frumuseţe, prieteni, avuţii şi toate celelalte 
bufiătăţi pe care le ai. Şi, ceea ce este mai greu, în însăşi 
Vremea în care le iei pe acestea de la Dumnezeu, tu le 
întrebuinţezi ca arme într-un război neîncetat. Dacă ai fi făcut 
toate acestea împotriva unui împărat pământesc, ai fi fost 
cunoscut pentru fărădelege şi nemulţumire, ar fi vorbit despre 
această nemulţumire a ta istoria lumii şi s-ar fi ruşinat toţi 
oamenii, pentru că au de obşte aceeaşi fire cu tine. 


AI cincilea lucru atins de păcat 
AI cincilea lucru atins de păcatul cel de moarte sunt în- 


fricoşătoarele răutăţi şi urmările pe care el le pricinuieşte, şapte 
la număr, ca cele şapte capete ale balaurului celui otrăvitor. 


Riăutatea întâia a păcatului 


— Prima răutate a păcatului este lips rea Harului lui 
Dumnezeu. Acest Har este un mărgăritar atât de scump, încât 
a cheltuit Domnul tot Sângele Său ca să ţi-l răscumpere. Acest 
Har, tu ticăloase, îl schimbi cu un lucru de nimic şi te faci mai 
fără de socoteală decât pruncii, care schimbă un diamant cu o 
nucă! 


Fără acest Har, sufletul tău, frate, rămâne atât de 
slăbit, încât nu este cu putinţă, dacă l-ar fi văzut cineva cum 
este, să nu moară. În Istoriile Bisericeşti, se arată că o fecioară 
anume, Ecaterina, a văzut un drac, care era atât de slut, încât 
ea a făgăduit să umble pe o cale plină cu cărbuni aprinşi şi cu 

fier înfocat, să umble cu picioarele goale până la sfârşitul 
lumii, decât să mai vadă încă odată această nesuferită vedere — 
cu toate că Dumnezeu a asigurat-o că n-a văzut toată urâciunea 
demonului, atâta câtă este, ci numai o închipuire a urâciunii. 


Şi dacă numai un păcat de moarte a pricinuit acelui 
demon o urâciune atât de grozavă, şi din stea luminoasă a 
cerului l-a făcut tăciune al iadului, oare câtă urâciune a 
dobândit sufletul tău, frate, pentru atâtea şi atâtea păcate? 
Cine poate să înţeleagă cât de urât este el înaintea ochilor lui 
Dumnezeu? Câtă putere iese din rănile lui? Dacă acea fecioară 
a simţit duhoarea păcatelor şi n-a putut suferi, oare cât de 
urâcios eşti înaintea lui Dumnezeu, tu cel ce eşti putred cu 
totul de păcate? 


Cu adevărat, nici o jivină din cele târâtoare, nici un balaur, 
nici o fiară nu este atât de urâtă înaintea ta, o păcătosule, cât 
eşti tu de urât înaintea lui Dumnezeu, cu păcatul. Cu toate 
acestea, tu, ticălosule, nu vezi sufletul-tău urâţit, ca să te 
întristezi, ci ca păunul te bucuri: sau pentru hainele frumoase 
pe care le porţi, sau pentru frumuseţea feţei tale, sau pentru 
alte podoabe ale tale de afară. Pentru aceasta şi Domnul cu 
dreptate te-a numit pe tine şi pe cei asemenea ţie, morminte 
văruite, care pe dinafară au marmură frumoasă, sau o 
frumoasă inscripţie deasupra, iar înlăuntru are oase împuţite 
(Matei 23, 27). 


Riutatea a doua a păcatului 


A doua răutate a păcatului celui de moarte este lipsirea 
sufletului tău, o păcătosule, de Dumnezeiasca înfiere cea după 
har, care este un dar atât de înalt, încât face ca Duhul Sfânt să 
locuiască în tine, cu venirea Lui şi cu lucrarea Lui. Această te 
face fiu al lui Dumnezeu şi moştenitor al împărăției Lui. 
Aceasta aşează lucrurile tale, făcându-le vrednice de atât de 

mare plată, încât cea mai mică faptă a ta este vrednică de atât 
de-multă cinste, cât raiul întreg. 


Dar îndată ce vei pierde acest Har, ce te faci ? Vai! Fiu 
al diavolului asemenea aceluia, după cum un fiu seamănă 


tatălui său, prin firea sa. Voi de la tatăl vostru diavolul sunteţi 
(loan 8,44). 


Riăutatea a treia a păcatului 


A treia răutate a păcatului este, o frate, lipsirea de moş- 
tenirea cea veşnică a raiului, pe care o avea pregătită să ţi-o 
dea Tatăl tău cel ceresc. 


Cine poate spune cât este cinstit de toţi un întâi născut 
şi moştenitorul unui împărat? Cât este de invidiat? Cât este de 
fericit? Cu adevărat, nimeni nu poate să spună. Tot astfel, nu 
poate să spună cineva cât este de nebun, cât este de batjocorit 
de toţi unul care ar vinde dreptul său de întâi născut, moşte- 
nirea sa, pentru nimica toată, precum Isav şi le-a vândut 
pentru puţină linte. Fă acum asemănare, o păcătosule, cerului 
cu pământul, moştenirii împărăției celei nestricăcioase pe care 
ai pierdut-o cu dreptul de întâi născut al lui Isav şi cu 
moştenirea împărăției pământeşti celei stricăcioase, şi vei 
înţelege cât de vrednic de râs eşti şi cât de nebun. 


Răutatea a patra a păcatului 


A patra răutate pe care ţi-o face păcatul este că te lip- 
seşti tu, o iubitule, de toate plăţile lucrurilor celor bune pe care 
le-ai făcut mai înainte de păcat. 


Dacă ai fi vieţuit o sută de ani'cu viaţă aspră, ca un 
cuvios, dacă ai fi purtat la grumazul tău un lanţ de fier două- 


aa 


» 

zeci de ani, ca Sfântul Evsevie, dacă ai fi locuit într-un 


mormânt paisprezece ani, precum cuviosul Iacov, dacă ai fi 
stat patruzâci de ani deasupra unui stâlp, ca Sfântul Simeon 
Stâlpnicul, dacă ai fi adus la credinţă mai multe neamuri decât 
Apostolii, dacă ai fi luat mai multe descoperiri decât Prorocii, 
dacă ai fi vărsat mai mult sânge decât toţi Mucenicii, şi după 
toate acestea, ai fi făcut un singur păcat de moarte, toate 
faptele bune dinainte şi plăţile lor se pierd din pricina acestui 
păcat, şi dacă vei muri în pătat, nu-ţi vor folosi la nimic acelea. 
Dumnezeu, pentru dreptul care va păcătui, nu-şi va aduce 
aminte de dreptăţii. ui Îui cele mai dinainte: Toate dreptăţile lui 
nu se vor pomeni (lezechil 33, 13). Este oare cu putinţă să se 
afle în lume vreo altă pagubă mai mare decât aceasta? 


Cu adevărat, frate, pentru atâta de mare pierzare a ta, 
nimeni nu se va dumiri, ca şi prietenii lui Iov care văzând 
paguba şi înfricoşătoarea primejdie ce venise asupra lui, şapte 
zile au stat înaintea lui, tăcând, şi neputând să grăiască vreun 
cuvânt (lov 2, 13). 


Răutatea a cincea a păcatului 


A cincea răutate pe care o pricinuieşte păcatul este 
lipsirea de cele mai alese ajutoare ale lui Dumnezeu. 


Precum o maică iubitoare de fii, iubeşte şi poartă de 
grijă din toată inima fiilor săi, tot aşa şi Dumnezeu poartă de 
grijă pentru sufletul tău, când este lipsit de păcate de moarte: 


Lă 
Precum mama va mângâia pe fiii ei, aşa şi Eu vă voi mângâia 


pe voi (leşire 66, 13). El îl ajută, îl chiverniseşte, îl ţine în 
braţele Lui, îi îndulceşte inima, îi luminează mintea, îi aprinde 
voinţa şi îi dă putere lucrătoare, ca să lucreze cu uşurinţă 
mântuirea lui. 

După ce vei păcătui de moarte, chiar dacă Dumnezeu nu 
t€ părăseşte cu totul, nu va mai vărsa în sufletul tău darurile 
Sale cele de mai înainte. 


Pentru că te lipseşti de nişte ajutoare ca acestea, se va 
face mai cu anevoie mântuirea ta. Partea cea mai înaltă a 
sufletului tău slăbeşte, se împietreşte şi se biruieşte de către 
partea cea mai de jos şi pătimaşă şi astfel căzând dintr-un păcat 
în altul, ajungi în cele din urmă într-un adânc al răutăţii. 


Riutatea a şasea a păcatului 


A şasea răutate pe care ţi-o pricinuieşte păcatul, o frate, 
este aceea, că te faci pe tine vinovat muncii celei veşnice. 
Îndată ce vei păcătui de moarte, se şterge numelă tău din 
cartea vieţii şi te faci vinovat muncilor celor înfricoşătoare ale 
iadului şi te vei munci veşnic. 


Răutatea a şaptea a păcatului 


A şaptea şi cea mai de pe urmă răutate a păcatului, este 
cea care urmează după moarte. Dacă nu vei omori păcatul mai 
înainte de moartea ta, cu o pocăință adevărată şi cu o 
îndreptare desăvârşită, se pogoară, cu adevărat, sufletul tău 
înlăuntrul temniţelor iadului, în locul durerii, în locul cel 
întunecat, așteptând până la învierea cea de obşte, ca să învie 
şi trupul tău şi ca să ai şi pe acea desăvârșită muncă. 


"Toate aceste nemărginite răutăţi şi pagube pe care ţi le 
pricinuieşte păcatul, cugetă-le totdeauna şi socoteşte-le, o 
păcă-tosule, ca să urăşti păcatul din adâncul inimii, ca pe un 
omorâtor şi ca pe cel mai mare vrăjmaş al tău, iar altă dată să 
nu-l mai faci. 

3. Cunoştinţa păcatului prin pedeapsa pe care a 
primit-o de la Dumnezeu 


A rămas, frate, să-ţi arătăm răutatea păcatului şi de la 
pedeapsa cea cumplită cu care Dumnezeu l-a pedepsit: a) la 
îngeri, b) la oameni şi c) în faţa lui lisus Hristos. 


a) Pedeapsa păcatului la îngeri 


A pedepsit Dumnezeu păcatul la îngeri. Numai pentru 
un gând mândru şi hotărâtor al lor, a surpat în iad mulţime 
nenumărată dintre ei. Dumnezeu n-a socotit că ei au fost 
duhuri nemateriale din firea lor, fără de moarte după fiinţă, 
mai înţelepţi decât toţi oamenii, mai puternici decât toate 
zidirile cele mai de jos; n-a socotit nici mintea lor cea prea 
subţire, nici cunoştinţa lor cea nematerială; ci i-a osândit să fie 
pedepsiţi veşnic cu cele mai cumplite munci ale iadului, ca să ne 
facă să cunoaştem cât urăşte şi cât pedepseşte Dumnezeu păcatul. 


b) Pedeapsa păcatului la oameni 


Dumnezeu a pedepsit păcatul la oameni. Pe Adam, 
omul cel dintâi, îndată ce a,călcat porunca lui, l-a izgonit din 
rai şi l-a osândit pe el şi pe noi, urmaşii lui, ca să vieţuim pe 
acest blestemat pământ cu sărăcii, cu neputinţe, cu dursii, cu 
suspinuri, cu ticăloşii şi pe urmă să pătimim o moarte afară de 
fire şi cu durere. Pe oamenii care au păcătuit în vremea lui 
Noe i-a înecat cu potop de apă. Pe Sodoma şi Gomora le-a ars 
cu potop de pucioasă şi de foc. Mai pe urmă a osândit pe 
păcătoşii cei nepocăiţi, ca să ardă veşnic în focul muncii celei 
veşnice, Diavolii, chinuitorii lor, nu vor ostenii niciodată. Lui 
Dumnezeu nu-l va fi milă de munca lor, nici nu le va auzi 
vreodată plângerile lor, ci mai vârtos îi va lupta şi îi va uri 

veşnic, pentru că acesta este poporul cel ticăloş, despre care 
zice proorocul Malahia: Poporul împotrivă căruia Domnul bate 
război, până în veac.(1, 4). 


Aceste pedepse ale păcatului ţi se par mari, o frate, dar să 
ştii că niciodată, nici un păcat nu se pedepseşte de Dumnezeu 
după vrednicie, ci totdeauna cu milostivire, Un păcătos, măcar 
de se şi munceşte mai puţin decât i se cuvine şi poate şi acesta 
să zică cuvântul acela a lui lov: Ce fel făceam! şi nu cu 
vrednicie m-a certat de cele ce am păcătuilt: (lov 33, 27) 


c) Pedeapsa păcatului în faţa lui lisus Hristos 


A pedepsit Dumnezeu păcatul şi în faţa lui lisus Hristos, 
dar cu atât de grea pedeapsă, încât toate pedepsele cele mai 
sus auzite, asemănându-se cu acestea, sunt ca o umbră. Numai 
una şi cea mai uşoară rană pe faţa Mântuitorului Hristos, un 
ghimpe din spinii cununii Lui, o bătaie a Lui, sunt pedepse mai 
mari decât dacă ar fi stricat Dumnezeu toată lumea şi ar fi 
aruncat în focul iadului pe oameni, pe îngeri, pe arhangheli şi 
toată zidirea la un loc. 


Dar ce înseamnă pedeapsa întregii zidiri, pe lângă cea 
mai mică a Ziditorului, a Celui fără de prihană, a Celui Prea 
Sfânt, a Celui Unuia născut Fiu? Tatăl cel ceresc nu S-a mul- 
țumit să pătimească Fiul Său o muncă mică ca să răscumpere 
păcatul, ci una foarte mare. Voieşti, o păcătosule, să înţelegi 
aceasta? Întoarce-te şi vezi pe lisus cum pătimeşte pentru 
păcatul tău; este vândut, este pus la jurământ, este batjocorit, 
este tras la judecată ca un osândit! Vezi ochii Lui răniţi de 
loviri! Vezi faţa Lui plină de scuipări! Vezi obrajii Lui vineţi de 
pălmuiri! Grumazul Lui uscat de sete! Buzele lui amărâte de 
fiere! Capul Lui găurit de cumpliţii spini! Braţul şi mâinile Lui 
strâns legate cu funii tari! Umerii Lui chinuiţi de greutatea cea 
mare a crucii! Mâinile şi picioarele Lui pironite cu piroane 

ascuţite! Vinele Lui goale de sânge! Coasta Lui pătrunsă cu 
sulița! Încheieturile Lui, toate sfărâmate de întinderea pe 
cruce! Sus fiind spânzurat şi cu cumplite piroane pironit, Şi-a 
dat Duhul! Vezi cum tot trupul Lui s-a făcut o rană, fără chip 
şi fără frumuseţe omenească: L-am văzut pe El şi nu avea nici, 
chip nici frumuseţe (Isaia 53, 2). 


Treci acum, frate, cu mintea ta la partea cea dinlăuntru 
a sufletului Lui, ca să vezi acolo, înlăuntru, că mai mult a 
pătimit cu sufletul decâţ cu trupul, întristându-Se foarte 
pentru atâtea păcate, pentru atâtea ocări şi pentru atâta 
defăimare ce voiau să facă mărimii Lui şi patimilor Lui, chiar 
acei păcătoşi pe care, ca să-i mântuiască, atâtea a pătimit. Atât 
de mare a fost patima cea dinlăuntru pe care a răbdat-o Iisus 
pentru oameni, încât este cu neputinţă să o înţeleagă cineva în 
viaţa aceasta. Numai în ziua judecății, după socoteala unor 
dascăli, o va cunoaşte fiecare desăvârşit, fiindcă şi atunci o va 
arăta Domnul, ca să o vadă toţi oamenii, spre ruşinarea 
păcătoşilor celor osândiţi. 


Ce zici acum despre păcat, iubitule? Înţelegi cât de 
nemărginită este răutatea lui, cât a pătimit prea dulcele Iisus 
ca să-l strice? Deci acum, după ce ai cunoscut răutatea lui, şi 
de la însuşi păcatul şi de la împrejurările lui şi de la pedeapsa 
cu care Dumnezeu l-a pedepsit, fie-ţi milă de sufletul tău, 
zdrobeşte-ţi inima ta, vino-ţi în fire şi hotărăşte cu întemeiere: 
de o mie de ori mai bine să mori, decât să faci vreodată vreun 
păcat de moarte! 


A şasea păzire: Rugăciunea 


Fericitul Augustin spune că, omul se cuvine să facă ceea 
ce poate şi să ceară de la Dumnezeu ceea ce nu poate. Pentru 
aceasta şi noi, după ce ţi-am însemnat cele mai înainte spuse 
cinci păziri, ca să nu mai cazi în păcat - şi pe care păziri poţi să 

le faci tu însuţi, cu a ta putere - mai pe urmă îţi dăm şi a şasea 
păzire, care este sfânta Rugăciune. Deci să nu încetezi de a te 
afierosi pe tine lui Dumnezeu şi de a-L ruga fierbinte ca să 
întărească neputinţa ta şi să întemeieze voinţa ta în această 
hotărâre pe care ai luat-o, cu Harul cel din înălţime şi cu 
ajutorul Său, nădăjduind că te va auzi, pentru mare mila Sa, 
precum Însuşi S-a făgăduit: De va striga către Mine auzi-l-voi 
pe el, că milostiv sunt (leşire 22, 27). Nu ai putere de la tine 
însuţi? Nu ai întărire în voinţa ta? Pricina este că nu ceri de la 
Dumnezeu. Nu aveţi, pentru că nu cereți, zice dumnezeiescul 
Iacov (4, 2). Te temi de primejdie? 'Te înfricoşezi de ispita păca- 
tului? Priveghează şi te roagă ca să nu cazi în ea: Privegheaţi 
şi vă rugaţi, ca să nu cădeţi în ispită (Matei 26, 41). Şi pentru 
mai multă înlesnire, iată că îţi însemnăm aici această Rugăciune: 


Mult Milostive Doamne Iisuse Hristoase Dumnezeul meu, 
Îţi mulţumesc că prin tainica mărturisire, cea către duhov- 


"nicescul meu părinte, m-ai învrednicit pe mine păcătosul, să 


iau de la Tine iertarea păcatelor mele. Urmând lui David celui 
ce a zis: Juratu-m-am şi am hotărât ca să păzesc judecăţile 
dreptăţii tale, îţi făgăduiesc, cu hotărâtoare voinţă a sufletului 
meu, că aleg mai bine să iau mii de morţi, decât să mai fac de 
acum înainte vreun păcat de moarte şi să amărăse cu el 
bunătatea Ta cea nemărginită. Dar de vreme ce vointa mea este 
neputincioașă fără ajutorul Tău, mă rog Ţie cu fierbinţeală, să 
mă întăreşti cu darul Tău, să mă întăreşti cu ajutorul Tău cel 
puternic, ca să rămân până în sfârşit neschimbat în această 


„sfântă hotărâre. Iubitorule de oameni, Lisuse al meu, împu- 


terniceşte-mă să petrec în pocăință cealaltă vreme a vieţii mele 
și să dobândesc aici, adică pe pământ, Harul Tău, iar acolo în 
cer, fericită Slava Ta, pentru rugăciunile prea. binecuvântatei 
Maicii Tale şi ale tuturor Sfinţilor Tăi. Amin. 


Cuvânt de pe urmă 


Fac sfârşit şi pecetluiesc această sfătuire a mea, cu 
aceste cuvinte: 


Tatăl, Cel ce a trimis pe Mergătorul înainte loan ca să 
boteze, a propovăduit prin gura aceluia către păcătoşi, spunând: 
Pocăiţi-vă! (Matei 3, 2). 


Fiul, când S-a arătat în lume, acest cuvânt l-a pus ca 
început şi temelie a propovăduirii Sale: Pocăiţi-vă! (Matei 4, 17). 
Duhul cel Sfânt, când S-a pogorât în chip de limbi de foc, 


acelaşi cuvânt a grăit, prin apostolul Petru: Pocăiţi-vă! (Fapte 2, 
38). 


Trei sunt cei care mărturisesc şi mărturia Acestora este 
adevărată, iar mai vârtos însuşi Adevărul. 


Deci, o păcătoşilor, care sunteţi asemenea mie, pocăiţi-vă; 
pocăiţi-vă, pocăiţi-vă, că s-a apropiat Împărăţia Cerurilor! 


Sfârşit şi lui Dumnezeu slavă! 

ndit cineva înainte de a fi făcut duhovnic. 11 


Despre a doua poruncă 


Despre a treia poruni 
Despre a patra poruncă 
Despre a cincea poruncă. 
Despre a şasea poruncă 
Despre a şaptea POruncă nn nanenenenaneanen nene nnanenranaeeaaae 
CAPITOLUL V .... 
Despre împrejur: 
CAPITOLUL VI 
Despre Taina pocăinţei 
CAPITOLUL VII 

Despre Preoţia cea lucrătoare... 
CAPITOLUL VIII ...... săi ce a... |] 
Ce trebuie să facă cineva după ce se va face duhovnic 
CAPITOLUL IX 
Cum trebuie să canonisească duhovnicul 
CAPITOLUL X...... 
Rugăciunea de iertare 
CAPITOLUL XI..... 
Nu se cuvine duhovnicului să arate păcatele auzite 
Cuvânt de pe urmi 


65 


PARTEA A DOUA 
Înainte Cuvântare ... 


Despre Sfântul loan Postitorul... 
CANOANELE SFÂNTULUI IOAN POSTITORUL 
Alte canonisiri în afară de canoanele Sfântului loan Postitorul 115 


PARTEA A TREIA... 


SFĂTUIRE CĂTRE CEL CE SE POCĂIEȘTE 


CUM SE CUVINE SĂ SE MRTURISEASCĂ 
Înainte Cuvântare 
CAPITOLUL 1... 


Cum se cuvine să se pregătească cineva, înainte de mărturisire 130 


Câte sunt părţile pocăinţei .. 
Ce este întrângerea?..... 

Ce este părerea de ră 

Mărtu 
Cum să-și cerceteze cineva conştiinţa sa 
Adună-te, fra 


Trei vătămări pricinuieşte păcatul la Dumnezeu 


sireu se cuvine să se facă la duhovni 


le meu, şi mai înainte de a merge la un......... 133 


Trei vătămări pricinuieşte păcatul celui păcătos 
Mâhnirea pentru bunătăţile vremelnice este nefolositoare ... 143 
CAPITOLUL II 


SFĂTUIRE CĂTRE CEL CE SE POCĂIEŞTE 189 


Cum se cuvine să se mărturisească păcătosul . 
Ce este Mănurisirea?...... 
Mărturisirea se cuvine să fie de bună voie. 


Mărturisirea se cuvine să se facă cu umilință 


Să nu învinovăţeşti pe altcineva de păcatele proprii............. 
Mărturisirea se cuvine să fie dreaptă 
Mărturisirea se cuvine să se facă fără de ruşinare 
Păcatele trebuie să se arate ori aici, ori acolo ... 


Pentru un păcat nemărturisit rămân neiertate şi celelalte...... 149 
Mărturisirea se cuvine să fie hotărâtă . 
CAPITOLUL Il. 
Păcătosul se cuvine să primească cu bucurie canonul său ........ 153 


Ce este împlinirea canonului? 


Pilde ale celor ce au fost canonisiți pentru păcatele lo 
Cel ce păzeşte canonul său, este fiu adevărat al Biseri 
Cel ce se pocăieşte, să ceară el însuşi mai mult canon 
Canonul, ori aici vremelnic, ori acolo veşnic, 
Cel ce se pocăieşte, să se depărteze de Împărtăşire. 
CAPITOLUL 1V. 
Cum să se păzească păcătosul după mărturisire 
Întâia păzire: Aducerea aminte de păcate .. 

A doua păzire: Fuga de pricinile păcatului ... si 

A treiu păzire: Mărturisirea aduce cinci lucruri de folos ...... 161 
Cum că şi patriarhii, mitropoliţii, ceilalţi arhierei, duhovnicii şi 


preoții trebuie să se mărturisească des 


Primul folos al desei mărturisiri . 
Al doilea folos ul desei mărturisiri 
AL treilea folos al desei mărturisiri 
Al patrulea folos al desei mărturisiri 


AI cincilea folos al desei mărturisiri . a 65 
A patra păzire: Aducerea aminte de cele de pe urmă ale tale 166 
Ca să scap de toate acestea, niciodată nu voi păcătui .......... 169 


A cincea păzire: Cunoştința păcatului ... 


1. Cunoştința păcatului care vine de la păcatul însuşi 

2. Cunoştinţa păcatului din împrejurările lui . 


Primul lucru atins de păcat 


AI doilea lucru atins de păcat. 
AL treilea lucru atins de păcu 
Al patrulea lucru atins de păcat „ue 


Al cincilea lucru atins de păca 
Răutatea întâia a păcatului 
Răutatea a doua a păcatului 
Răutati 


Rugăciunea scurtă da mai jos este un dar proțios 


id treia. a PĂGALUIUĂ nos enenearnoe east TO de la Dumnezeu pentru oameni 
Răutatea a patra a păcatului 


Răutatea a cincea a păcatulu 


Doamne lisuse Hristoase, Fiul lui Dumnezeu, 
miluieşte-mă pe mine păcătosul! 


Răutatea a şasea a păcatului. 


Răutatea a şaptea a păcatului. 


3. Cunoştinţa păcatului prin pedeapsa pe care a primit-o 


Preasfântă Născătoare de Dumnezeu, miluiește-ne pe noi! 


a) Pedeapsa păcatului la îngeri .. 


b) Pedeapsa păcatului la oumeni 
Spune, iubita cititorule, cu buzele şi cu inima ta tot timpul 


aceste cuvinte mântuitoare deoarece ele luminează mintea. 
liniştese inima, ard păcatul, biciuiosc și alungă pe diavoli. 


c) Pedeapsa păcatului în faţa lui 
A şaseu păzire: Rugăciunea... 
Cuvânt de pe urmă.. 


Sfârşit şi lui Dumnezeu slavă! 


CUPRINS ...... 

